date
stringlengths 24
24
| title
stringlengths 0
176
| short_title
stringlengths 10
69
| content
stringlengths 0
19.7k
|
|---|---|---|---|
2019-01-04T10:04:15.000Z | අපි වෙලාවට ජනාධිපති අපේක්ෂකයාගේ නම කියන්නම් - මහින්ද රාජපක්ෂ | "වෙලාවට ජනාධිපති අපේක්ෂකයාගේ නම කියන්නම්" | COLOMBO (News 1st) - විපක්ෂ නායක මහින්ද රාජපක්ෂ මහතා අද බත්තරමුල්ලේ පිහිටි ශ්රී ලංකා පොදුජන පෙරමුණේ පක්ෂ කාර්යාලයට පැමිණියේ ය. නව වසර සඳහා ශ්රී ලංකා පොදුජන පෙරමුණේ කටයුතු ආරම්භ කෙරුණේ, ආගමික වතාවත්වලින් අනතුරුව ය. මේ අවස්ථාවට පාර්ලිමේන්තු මන්ත්‍රීවරුන්, පළාත් සභා මන්ත්‍රීවරුන් හා ශ්රී ලංකා පොදුජන පෙරමුණේ පළාත් පාලන නියෝජිතයින් ඇතුළු පිරිසක් එක්ව සිටියහ. විපක්ෂ නායකවරයා පැමිණ සිටි මහජන නියෝජිතයින් සමග සකච්ඡාවක් පැවති අතර එය ආවරණය කිරීමට මාධ්‍යයට අවස්ථාව නොලැබිණි. |
2019-01-04T09:56:25.000Z | හොර රහසේ පක්ෂයට එරෙහිව කුමන්ත්‍රණ නොකළ බවට හිටපු උතුරු පළාත් ආණ්ඩුකාරවරයාගෙන් ප්‍රකාශයක් | රහසේ කුමන්ත්‍රණ නොකළ බවට රෙජිනෝල්ඩ් කුරේ කියයි | COLOMBO (News 1st) - සිය නිවසේ පැවති බව කියන සාකච්ඡාවක් සම්බන්ධයෙන් පළ වන වාර්තා ගැන හිටපු උතුරු පළාත් ආණ්ඩුකාර රෙජිනෝල්ඩ් කුරේ මහතා අද මාධ්‍යයට විශේෂ ප්‍රකාශයක් කළේ ය. ඔහු සඳහන් කළේ, ශ්රී ලංකා නිදහස් පක්ෂය භේද කිරීම සඳහා හොර රහසේ වසන් වී කටයුතු කිරීමට තම නිවස ලබා නොදුන් බව ය. එවැනි ක්‍රියාවක් තමා සිදු කරන්නේ නම් කිසි විටෙක තම නිවස ඒ සඳහා භාවිත නොකරන බව ද රෙජිනෝල්ඩ් කුරේ මහතා අවධාරණය කළේ ය. |
2019-01-04T06:41:17.000Z | විසර්ජන පනත් කෙටුම්පත පෙබරවාරියේ පාර්ලිමේන්තුවට | විසර්ජන පනත් කෙටුම්පත පෙබරවාරියේ පාර්ලිමේන්තුවට | COLOMBO (News 1st) - 2019 අයවැය ක්‍රියාවලියේ මුල් පියවර වන විසර්ජන පනත් කෙටුම්පත පෙබරවාරි මස 05 වන දා පාර්ලිමේන්තුවට ඉදිරිපත් කිරීමට අද පැවති පක්ෂ නායක රැස්වීමේදී තීරණය කර තිබේ. අයවැය කතාව පැවැත්වෙන්නේ, මාර්තු මස 05 වන දා ය. කථානායක කරු ජයසූරිය මහතාගේ ප්‍රධානත්වයෙන් පක්ෂ නායක රැස්වීම පාර්ලිමේන්තු සංකීර්ණයේදී පැවැත්විණි. විපක්ෂ නායකවරයා ලෙස නම් කළ මහින්ද රාජපක්ෂ මහතා මෙම රැස්වීමට සහභාගී වී නොමැති අතර විපක්ෂයේ නියෝජිතයෝ රැස්වීමට සහභාගී වී සිටියහ. විපක්ෂ නායක ධූරය සහ විපක්ෂයේ ප්‍රධාන සංවිධායක ධූරයෙහි වෙනසක් නොමැති බවට ද මෙහිදී අදහස් පළ වී තිබේ. මේ අතර පළාත් සභා මැතිවරණය කඩිනමින් පැවැත්වීම සම්බන්ධයෙන් ද පක්ෂ නායකයින් සාකච්ඡා කර ඇතැයි සඳහන් ය. |
2019-01-04T05:58:44.000Z | ශ්‍රීලංකන් ගුවන් සේවය ප්රතිසංවිධානයට අවශ්‍ය නිර්දේශ ඉදිරිපත් කිරීමට ජනපතිගෙන් කමිටුවක් | ශ්‍රීලංකන් ගුවන් සේවය ප්රතිසංවිධානයට කමිටුවක් | COLOMBO (News 1st) - ශ්‍රීලංකන් ගුවන් සේවයේ පවතින ගැටලු නිරාකරණය කර ගනිමින් එහි නව ප්‍රතිසංවිධානයකට අවශ්‍ය යෝජනා සහ අදහස් ලබා ගෙන නිර්දේශ ඉදිරිපත් කිරීම සඳහා නව කමිටුවක් ලබන සඳුදා පත් කරන බව ජනාධිපති මෛත්‍රීපාල සිරිසේන මහතා පවසයි. සාමාජිකයින් 5 දෙනෙකුගෙන් සමන්විත මෙම කමිටුව සති දෙකක කාලයක් තුළදී අදාළ නිර්දේශ ජනාධිපතිතුමා වෙත ඉදිරිපත් කළ යුතු වේ. ජනාධිපතිවරයා සඳහන් කළේ, එම නිර්දේශ සැලකිල්ලට ගනිමින් ශ්‍රීලංකන් ගුවන් සේවය පිළිබඳව ගත යුතු ඉදිරි තීන්දු තීරණවලට එළැඹෙන බව ය. ශ්‍රීලංකන් ගුවන් සේවයේ වත්මන් තත්ත්වය පිළිබඳව අද පෙරවරුවේ ජනාධිපති කාර්යාලයේ පැවති සාකච්ඡාවකදී ජනාධිපතිතුමා මේ බව සඳහන් කළේ ය. ජනාධිපතිවරයා සඳහන් කළේ, ශ්‍රීලංකන් ගුවන් සේවය වැඩි දියුණු කිරීමට අදාළ යෝජනා සහ අදහස් මෙම කමිටුවට භාර දීමට ඒ අනුව සියලු පාර්ශවයන්ට අවස්ථාව හිමි වන බව ය. ශ්‍රීලංකන් ගුවන් සේවයේ පාඩු අවම කර ගනිමින් ඉදිරියේදී එය ලාභදායී තත්ත්වයට ගෙන ඒමට අවශ්‍ය මූලික පියවර මේ වන විට ක්‍රියාවට නංවා තිබෙන බව අධ්‍යක්ෂ මණ්ඩල සාමාජිකයෝ මෙහිදී ජනාධිපතිවරයාට පෙන්වා දුන්හ. |
2019-01-04T04:37:06.000Z | නව ආණ්ඩුකාරවරුන් 5 දෙනෙක් ජනපති ඉදිරියේ දිවුරුම් දෙති | ආණ්ඩුකාරවරුන් 5 දෙනෙක් ජනපති ඉදිරියේ දිවුරුම් දෙති | COLOMBO (News 1st) - නව ආණ්ඩුකාරවරුන් 5 දෙනෙක් මීට ටික වේලාවකට පෙර ජනාධිපති මෛත්‍රීපාල සිරිසේන මහතා ඉදිරියේ දිවුරුම් දුන්හ. අසාත් සාලි මහතා දිවුරුම් දුන්නේ බස්නාහිර පළාත් ආණ්ඩුකාරවරයා ලෙසයි. ජනාධිපති නීතිඥ මෛත්‍රී ගුණරත්න මහතා මධ්‍යම පළාත් ආණ්ඩුකාරවරයා ලෙස පත් කෙරිණි. සරත් ඒකනායක මහතා දිවුරුම් දුන්නේ, උතුරු මැද පළාත් ආණඩුකාරවරයා ලෙසයි. එම්.එල්.ඒ.එම්. හිස්බුල්ලා මහතා නැගෙනහිර පළාත් ආණ්ඩුකාරවරයා වන අතර වයඹ පළාත් ආණ්ඩුකාරවරයා ලෙස දිවුරුම් දුන්නේ, පේෂල ජයරත්න මහතා ය. |
2019-01-04T01:32:57.000Z | අර්ජුන පහර දීමක් සිදුකර නැහැ - අපරාධ කොට්ඨාසය අධිකරණයට කියයි | අර්ජුන පහර දීමක් සිදුකර නැහැ... | COLOMBO (News 1st) - දෙමටගොඩ ඛනිජ තෙල් සංස්ථා පරිශ්‍රය තුළදී අර්ජුන රණතුංග අමාත්‍යවරයා විසින් පුද්ගලයෙකුට පහරදුන් බවට පැමිණිලි කර ඇතැත් එවැනි පහරදීමක් පිළිබඳව CCTV දර්ශනවලින් අනාවරණ නොවන බව කොළඹ අපරාධ කොට්ඨාසය අද අධිකරණයට දැනුම්දී තිබේ. ඒ, එම සිද්ධියට අදාළ නඩුව කොළඹ මහේස්ත්‍රාත් ලංකා ජයරත්න මෙනවිය හමුවේ අද කැඳවූ අවස්ථාවේදීයි. අර්ජුන රණතුංග මහතා පැමිණිලිකරුට පහරදී ඇතැයි තහවුරු වී නැත්නම් ඔහුට විරුද්ධව නඩු පවරනු ලැබුවේ ඇයිදැයි ප්‍රධාන මහේස්ත්‍රාත්වරිය මෙහිදී විමසා සිටියා ය. මෙහිදී කොළඹ අපරාධ කොට්ඨාසය අධිකරණය හමුවේ කියා සිටියේ, අර්ජුන රණතුංග මහතා විසින් පැමිණිලිකරුට පහරදුන් බවට අනාවරණ වී නැතැත් ඔහුට පහරදීමක් සිදු ව ඇති බවට අධිකරණ වෛද්‍ය වාර්තාවෙන් පෙනී යන බවයි. ඒ අනුව ඔහුට පහර දෙනු ලැබුවේ කවුද කුමන ස්ථානයකදී යන්න පිළිබඳව පරීක්ෂණ පැවැත්වෙන බව කොළඹ අපරාධ කොට්ඨාසය අධිකරණය හමුවේ කියා සිටියේ ය. අමාත්‍ය අර්ජුන රණතුංග මහතා මෙම පහරදීමට සම්බන්ධයක් නොමැති නම් ඔහු එම චෝදනාවෙන් නිදහස් කිරීම සඳහා පුර්ණ වාර්තාවක් අධිකරණය හමුවට ඉදිරිපත් කරන්නැයි ප්‍රධාන මහේස්ත්‍රාත්වරිය පොලීසියට නියෝග කර ඇත. නඩු විභාගය ලබන මස 01 වන දා යළි කැඳවීමට නියමිතයි. |
2019-01-04T01:08:51.000Z | උතුරු පළාතේ ලංගම සේවකයින් වර්ජනයක | උතුරු පළාතේ ලංගම සේවකයින් වර්ජනයක | COLOMBO (News 1st) - උතුරු පළාතේ දිස්ත්‍රික්ක 5 ට අයත් ඩිපෝ 7 හි ශ්රී ලංකා ගමනාගමන මණ්ඩල සේවකයින් සේවාවලින් ඉවත්ව විරෝධය පළ කරති. ඒ, උතුරු පළාත් ප්‍රාදේශීය කළමනාකරු වහාම ඉවත් කරන ලෙස ඉල්ලමිනි. යාපනය, කරෙයිනගර්, වවුනියාව, මන්නාරම, මුලතිව්, කිලිනොච්චිය ඇතුළු උතුරු පළාතේ ඩිපෝ හතෙහිම සේවකයින් මෙලෙස විරෝධතාවට එක් ව සේවාවලින් ඉවත්ව සිටින බව අප වාර්තාකරුවන් පැවසූහ. උතුරු පළාත් ඩිපෝ සේවකයින් පැවසූවේ, අදාළ ප්‍රාදේශීය කළමනාකාරවරයා සේවා ව්‍යවස්ථාව උල්ලංඝණය කරමින් සේවක පරිපාලනය නතු කරගෙන අසාධාරණ ලෙස ඔවුන්ට සළකන බවයි. රාත්‍රි දුර ගමන් සේවා හැර අන්තර් පළාත් බස් රථ සියල්ල ධාවනය නොකරන බව ද සේවකයින් පවසති. මණ්ඩලයේ ප්‍රධාන මෙහෙයුම් අධිකාරී, පී. එච්. ආර්. ටි චන්ද්‍රසිරි මහතා සඳහන් කළේ, මේ වනවිට එම ප්‍රාදේශීය කළමනාකරු තාවකාලිකව ඉවත් කර පරීක්ෂණයක් ආරම්භ කිරීමට පියවර ගෙන ඇති බවයි. නව කළමනාකරුවෙකු පත් කිරීමට අදාළ සාකච්ඡාවක් සඳුදා පැවැත්වීමට යෝජනාවී ඇතැයි ද ඔහු වැඩිදුරටත් පැවසීය. |
2019-01-04T00:55:48.000Z | ත්‍රිපිටකය ජාතික උරුමයක් ලෙස ප්‍රකාශයට පත් කෙරේ | ත්‍රිපිටකය ජාතික උරුමයක් ලෙස ප්‍රකාශයට පත් කෙරේ | COLOMBO (News 1st) - ත්‍රිපිටකය ජාතික උරුමයක් ලෙස ප්‍රකාශයට පත් කිරීම හෙට සිදුවෙයි. ඒ, ත්‍රෛනිකායික මහා නායක හිමිවරු ඇතුළු මහ සංඝරත්නයේ වැඩමවීමෙනි. ත්‍රිපිටකය ජාතික උරුමයක් ලෙස ප්‍රකාශයට පත් කිරීමේ අවස්ථාවට ජනාධිපති මෛත්‍රීපාල සිරිසේන මහතා ද සහභාගිවීමට නියමිතවේ. |
2019-01-04T00:42:34.000Z | මුහුදේ සුළං වේගය ඉහළ යාමේ අවදානමක්... විමසිලිමත් වන්නැයි ධීවරයින්ට උපදෙස් | මුහුදේ සුළං වේගය ඉහළ යාමේ අවදානමක්... | COLOMBO (News 1st) - පුත්තලම සිට කොළඹ හරහා බලපිටිය දක්වා මුහුදු ප්‍රදේශවල සුළං වේගය පැයට කිලෝමීටර් 50 - 60 ත් දක්වා ඉහළ යා හැකි බැවින් එම මුහුදු ප්‍රදේශ විටින් විට රළු විය හැකි බව කාලගුණ විද්‍යා දෙපාර්තමේන්තුව පවසයි. නිවේදනයක් නිකුත් කරමින් එම දෙපාර්තමේන්තුව සඳහන් කළේ, මාතර සිට හම්බන්තොට හරහා පොතුවිල් දක්වා සහ පුත්තලම සිට මන්නාරම හරහා කන්කසන්තුරය දක්වා මුහුදු ප්‍රදේශවල සුළං වේගය ද පැයට කිලෝමීටර් 50 ක් දක්වා වැඩිවිය හැකි බවය. එබැවින් එම මුහුදු ප්‍රදේශ ආශ්‍රිතව ධීවර කටයුතුවල නිරතවීමේදී විමසිලිමත් වන්නැයි කාලගුණ විද්‍යා දෙපාර්තමේන්තුව ධීවර හා නාවික ප්‍රජාවට දැනුම් දෙති. |
2019-01-04T00:31:48.000Z | බීමත් රියැදුරන් 470 දෙනෙකු 31 වන දා කොළඹදී අත්අඩංගුවට | බීමත් රියැදුරන් 470 දෙනෙකු 31 වන දා අත්අඩංගුවට | COLOMBO (News 1st) - බීමත්ව රිය ධාවනය කළ රියැදුරන් 470 දෙනෙකු අත්අඩංගුවට ගෙන තිබේ. ඒ, පසුගිය 31 වන දා කළ විශේෂ මෙහෙයුම අතරතුරදීයි. පොලීසිය ප්‍රකාශ කළේ, කොළඹ කොට්ඨාසයෙන් පමණක් මෙම බීමත් රියැදුරන් අත්අඩංගුවට ගත් බවයි. එම දිනය තුළ මාර්ග නීති උල්ලංඝණය කළ රියැදුරන් 2236 දෙනෙකු ද අත්අඩංගුවට ගත් බව පොලීසිය ප්‍රකාශ කළේ ය. මේ අතර 31 වන දා කළ මෙහෙයුමේදී අන්තරාදායක ලෙස රිය පැදවූ රියැදුරන් 198 දෙනෙකුට එරෙහිව ද නීතිය ක්‍රියාත්මක කර තිබේ. පොලීසිය සඳහන් කළේ, මෙහෙයුම් ඉහළ නැංවීමත් සමග වාර්තා වන අනතුරු සංඛ්‍යාවේ පහළ යාමක් දක්නට ඇති බවයි. ඒ අනුව 31 වන දා මෙරටින් වාර්තා වී ඇත්තේ රිය අනතුරු 3 ක් පමණි. |
2019-01-04T00:11:44.000Z | මහපොළලාභීන් සංඛ්‍යාව 30% කින් ඉහළ දැමීමට පියවර | මහපොළලාභීන් සංඛ්‍යාව 30% කින් ඉහළ දැමීමට පියවර | COLOMBO (News 1st) - මහපොළ සහ ශිෂ්‍යාධාරලාභීන් සංඛ්‍යාව 30% කින් ඉහළ දැමීමට රජය තීරණය කර තිබේ. මහපොළ ශිෂ්‍යත්ව අරමුදලේ අධ්‍යක්ෂ ජනරාල් පරාක්‍රම බණ්ඩාර මහතා පැවසුවේ, හිමිකම්ලාභීන් 4000 කට පමණ මේ වසරේ ඒ සඳහා අවස්ථාව ලබාදීමට පියවර ගෙන ඇති බවයි. දෙමාපියන්ගේ වාර්ෂික ආදායම රුපියල් ලක්ෂ 5ට අඩු පවුල්වල උසස් අධ්‍යාපනය හදාරන සිසුන් සඳහා මෙම ශිෂ්‍යාධාර මුදල හිමිවනු ඇති. මේ අතර මේ වසරේ සිට නව ගෙවීම් ක්‍රමවේදයකට යටත්ව මෙම මුදල් සිසුන් සඳහා ලබා දෙන බව ද අධ්‍යක්ෂ ජනරාල්වරයා පැවසුවේ ය. ඔහු සඳහන් කළේ, මහපොළ අරමුදල මගින් ඒ ඒ සිසුන්ට හිමි මුදල ඔවුන්ගේ ගිණුමට බැර කෙරෙන බවයි. සෑම මසකම 15වන දාට එක් සිසුවෙකුට රුපියල් 5000 බැගින් සියලු ගිණුම් වෙත මුදල් බැර කිරීමට සැලසුම් කර ඇතැයි ද ඔහු පැවසුවේ ය. මේ අතර මෙම ශිෂ්‍යාධාර මුදල් හිමිවිය යුතු සිසුන් පිළිබඳ මාසිකව විශ්වවිද්‍යාල මගින් තොරතුරු ලබා ගැනීමට නියමිත අතර එම වාර්තා මත පමණක් මහපොළ ශිෂ්‍යත්වය ලබාදීමට නියමිත වේ. පරාක්‍රම බණ්ඩාර මහතා පැවසුවේ, නවක වද සිදුවීම් වැනි අක්‍රමිකතා සම්බන්ධයෙන් වරදකරුවන් වන සිසුන්ට මෙම පහසුකම අත්හිටුවීමට විශ්වවිද්‍යාල පාලනාධිකාරිය ක්‍රියාකර ඇත්නම් මාසිකව ලැබෙන වාර්තා අනුව එම ගෙවීම් යළි දැනුම්දෙන තුරු අත්හිටුවීමට ද පියවර ගෙන ඇති බවයි. මේ අනුව විශ්වවිද්‍යාල ප්‍රතිපාදන කොමිසන් සභාව විසින් ඉදිරියේදී නව චක්‍රලේඛ නිකුත් කිරීමට නියමිතව ඇති අතර එම චක්‍රලේඛන නිකුත් වීමෙන් පසු ගෙවීම් කටයුතු ආරම්භ කරන බව ද ඔහු සඳහන් කළේ ය. මේ වන විට මහපොළ සහ ශිෂ්‍යාධාර සඳහා හිමිකම් ලබන සිසුන් සංඛ්‍යාව 70000 කට අධිකයි. |
2019-01-03T20:48:55.000Z | නවදිල්ලියේ කර්මාන්ත ශාලාවක පිපිරීමකින් 6 දෙනෙකු ජීවිතක්ෂයට | නවදිල්ලියේ කර්මාන්ත ශාලාවක පිපිරීමකින් 6 ක් මරුට | ඉන්දියාවේ නවදිල්ලි නුවර කර්මාන්ත ශාලාවක සිදු වූ පිපිරීමකින් සිව්හැවිරිදි දරුවෙකු ඇතුළු පුද්ගලයින් 6 දෙනෙකු ජීවිතක්ෂයට පත්විය. විදෙස් මාධ්‍ය වාර්තා කළේ, නැගෙනහිර නවදිල්ලි නුවර මොටි නගර්හි පිහිටි කර්මාන්ත ශාලාවක මෙම පිපිරීම සිදු ව ඇති බවයි. කර්මාන්ත ශාලාවේ සිදු වූ ගෑස් කාන්දුවක් හේතුවෙන් මෙම පිපිරීම සිදුවන්නට ඇති බවට සැකකරන බව එරට මාධ්‍ය උපුටා දක්වමින් විදෙස් මාධ්‍ය වාර්තා කරයි. සිදු වූ අනතුරින් පුද්ගලයින් 8 දෙනෙකු තුවාල ලබා රෝහල්ගත කර ඇති අතර සුන්බුන් තුළ තව ත් පිරිස් සිරවී ඇත්දැයි සොයා බැලීමට විශේෂ කාණ්ඩායමක් යොමුකර තිබේ. අනතුර සම්බන්ධයෙන් අදාළ කර්මාන්ත ශාලාවේ හිමිකරු අත්අඩංගුවට ගෙන ඇති බව විදෙස් මාධ්‍ය වාර්තා කළේ ය. |
2019-01-03T20:03:56.000Z | මෙරටින් හමු වූ විශාලතම හෙරොයින් තොගය පිටුපස බංගලාදේශ කාන්තාවක් | විශාලතම හෙරොයින් තොගය පිටුපස බංගලාදේශ කාන්තාවක් | COLOMBO (News 1st) - මෙරටින් හමු වූ විශාලතම හෙරොයින් තොගය බංගලාදේශ ජාතික කාන්තාවක් විසින් මෙහෙයවනු ලැබු ජාවාරමක් බවට තොරතුරු අනාවරණ වී තිබේ. දෙහිවල ප්‍රදේශයේදී පසුගිය 31 වන දා පස්වරුවේ, හෙරොයින් කිලෝග්‍රෑම් 278 කට ආසන්න තොගයක් සමග බංගලාදේශ ජාතිකයින් දෙදෙනෙකු අත්අඩංගුවට ගැණිනි. පොලීසිය සඳහන් කළේ, මෙම ජාවාරම බංගලාදේශ කාන්තාවක් විසින් මෙහෙයවා ඇති බවයි. මේ වන විට ඇය මෙරටින් පළාගොස් තිබේ. සැකකාර කාන්තාව අත්අඩංගුවට ගැනීම සඳහා ජාත්‍යන්තර පොලීසිය වෙත දැනුම් දී ඇතැයි ද පොලීසිය ප්‍රකාශ කළේ ය. ඇය 2017 වසරේ සිට මෙම ජාවාරම මෙරට ක්‍රියාත්මක කර ඇති අතර ඇය අවස්ථා 10 කදී මෙරටට පැමිණ ඇතැයි ද මූලික විමර්ශනවලදී අනාවරණ වී තිබේ. පොලීසිය ප්‍රකාශ කළේ, සැකකාරිය දුරකතන මාර්ග මගින් මෙම ජාවාරම මෙහෙයවා ඇති බවයි. හෙරොයින්වලින් 90% ක් මුහුදු මගින් ප්‍රවාහනය කර ඇති අතර 10% ක් ගුවනින් ද මෙරටට ප්‍රවාහනය කර ඇති බවට විමර්ශනවලදී හෙළි වී ඇතැයි පොලීසිය ප්‍රකාශ කළේ ය. ජාවාරම බස්නාහිර පළාත කේන්ද්‍ර කර ගනිමින් ක්‍රියාත්මක වී තිබේ. |
2019-01-03T19:30:45.000Z | ඇමති විෂය පථයන් සහිත ගැසට් නිවේදනය සංශෝධනය කිරීමේ සූදානමක් | ඇමති විෂය පථයන් සංශෝධනය කිරීමේ සූදානමක් | COLOMBO (News 1st) - නව අමාත්‍ය මණ්ඩලයේ විෂය පථ තීරණය කරමින් නිකුත් කෙරුණු ගැසට් පත්‍රයේ සිදුවිය යුතු සංශෝධන කිහිපයක් ජනාධිපතිතුමා වෙත යොමු කළ බව අග්‍රාමාත්‍ය කාර්යාලය පවසයි. අග්‍රාමාත්‍ය කාර්යාලයේ ජ්‍යෙෂ්ඨ නිලධාරියෙකු සඳහන් කළේ, යොමු කර ඇති සංශෝධන පිළිබඳ ජනාධිපතිතුමා අධ්‍යනය කිරීමෙන් පසු ඉදිරි ක්‍රියාමාර්ග ගනු ඇති බවය. ඇතැම් අමාත්‍යවරුන් සිය විෂය පථයන් පිළිබඳ කළ ඉල්ලීම් සැලකිල්ලට ගෙන මෙම පියවර ගැනීමට තීරණය වී ඇතැයි එම ප්‍රකාශකයා සඳහන් කළේ ය. මේ සම්බන්ධයෙන් රජයේ මුද්‍රණාලයෙන් නිව්ස්ෆස්ට් විමසීමක් කළේ ය. එහි ප්‍රකාශකයෙකු සඳහන් කළේ, මෙතෙක් එවැනි සංශෝධිත ගැසට් නිවේදනයක් මුද්‍රණය සඳහා තමන්ට ලැබී නොමැති බවයි. |
2019-01-03T19:09:53.000Z | වසරේ පළමු පක්ෂ නායක රැස්වීම අද | වසරේ පළමු පක්ෂ නායක රැස්වීම අද | COLOMBO (News 1st) - නව වසරේ පළමු පක්ෂ නායක රැස්වීම අද පැවැත්වේ. පාර්ලිමේන්තුවේ ජ්‍යෙෂ්ඨ ප්‍රකාශකයෙකු සඳහන් කළේ, අද පෙරවරු 11.30 ට නව වසරේ පළමු පක්ෂ නායක රැස්වීම පැවැත්වෙන බවයි. කථානායක කරූ ජයසූරිය මහතාගේ ප්‍රධානත්වයෙන් පැවැත්වෙන එම හමුවේදී නව වසරේ අයවැය ඉදිරිපත් කිරීමේ දිනය ඇතුළු ඉදිරි කටයුතු පිළිබඳ සාකච්ඡා කිරීමට නියමිත බව ද එම ප්‍රකාශකවරයා සඳහන් කළේ ය. මේ අතර ලබන 8 වන දා රැස්වන පාර්ලිමේන්තුවේ න්‍යාය පත්‍රය ද මෙහිදී සකස් කිරීමට නියමිතව වේ. |
2019-01-03T18:59:57.000Z | ගෙවුණු දවස උණුසුම් කළ පුවත්… | ගෙවුණු දවස උණුසුම් කළ පුවත්… | දේශීය පුවත් 1. දයාසිරි ජයසේකර ශ්රී ලංකා නිදහස් පක්ෂයේ මහ ලේකම්වරයා ලෙස පත් කෙරේ: මධ්‍යම කාරක සභා රැස්වීමේදී ශ්රී ලංකා නිදහස් පක්ෂයේ තාවකාලික මහ ලේකම්වරයා ලෙස පාර්ලිමේන්තු මන්ත්‍රී දයාසිරි ජයසේකර මහතා පත් කළ බව පාර්ලිමේන්තු මන්ත්‍රී නිශාන්ත මුතුහෙට්ටිගම මහතා පවසයි. 2. සිංගප්පූරු – ශ්රී ලංකා නිදහස් වෙළෙඳ ගිවිසුම ගැන අපූරු කරුණු රැසක් හෙළි වෙයි: සිංගප්පූරු – ශ්රී ලංකා නිදහස් වෙළෙඳ ගිවිසුම පිළිබඳව කරුණු සොයා බැලීමට පත් කළ විශේෂඥ කමිටු වාර්තාව තව ත් අපූරු කරුණු රැසක් හෙළිදරව් කරයි. 3. මංගලගේ යෝජනාවට රවී විරුද්ධ වෙයි: මේ වසරේ මුල් මාස 4 ඇතුළත ණය වාරික හා පොළී ගෙවීම සඳහා රජයේ බැංකුවලින් අමෙරිකානු ඩොලර් මිලියන දහසක අරමුදල් සපයා ගැනීමට කැබිනට් මණ්ඩලය අනුමැතිය ලබා දී තිබේ. දි අයිලන්ඩ් පුවත්පත වාර්තා කළේ, මුදල් අමාත්‍ය මංගල සමරවීර මහතා ඒ සඳහා ඉදිරිපත් කළ කැබිනට් පත්‍රිකාවට අමාත්‍ය රවී කරුණානායක මහතා දැඩි ලෙස විරෝධය පළ කළ බවයි. 4. මොරටුව මහ නගර සභාවේ විපක්ෂයේ අසුන් ගෙන සිටි ශ්රී.ල.නි.ප. මන්ත්‍රීවරු පොහොට්ටුවට එක්වෙති: මොරටුව මහ නගර සභාවේ විපක්ෂයේ අසුන් ගෙන සිටි ශ්රී ලංකා නිදහස් පක්ෂ මන්ත්‍රීවරුන් 4 දෙනා ශ්රී ලංකා පොදුජන පෙරමුණට සහය පළ කරමින් ආණ්ඩු පක්ෂයේ අසුන් ගෙන ඇත. 5. ගෝඨාභයට එරෙහි නඩු විභාගය 22 වැනි දා සිට දිනපතා විභාගයට: හිටපු ආරක්ෂක ලේකම් ගෝඨාභාය රාජපක්ෂ මහතා ඇතුළු 7 දෙනෙකුට එරෙහිව නීතිපතිවරයා පවරා ඇති නඩුව මෙම මස 22 වැනි දා සිට දිනපතා විභාගයට ගැනීමට කොළඹ විශේෂ ත්‍රිපුද්ගල මහාධිකරණ විනිසුරු මඩුල්ල තීරණය කර තිබේ. විදෙස් පුවත් 6. චීනයේ චැන්ග් ඊ 4 සඳ මතට ගොඩ බස්වයි: චීනය කක්ෂගත කළ චැන්ග් ඊ 4 රොබෝ රෝවර් යානය සාර්ථකව සඳ මතට ගොඩබස්වා තිබේ. |
2019-01-03T11:04:08.000Z | දයාසිරි ජයසේකර ශ්රී ලංකා නිදහස් පක්ෂයේ මහ ලේකම්වරයා ලෙස පත් කෙරේ | දයාසිරි ජයසේකර ශ්රී.ල.නි.ප. මහ ලේකම් ධූරයට | COLOMBO (News 1st) - ශ්රී ලංකා නිදහස් පක්ෂයේ මධ්‍යම කාරක සභා රැස්වීම අද පස්වරුවේ ජනාධිපති නිල නිවසේදී පැවැත්විණි එහිදී ශ්රී ලංකා නිදහස් පක්ෂයේ තාවකාලික මහ ලේකම්වරයා ලෙස පාර්ලිමේන්තු මන්ත්‍රී දයාසිරි ජයසේකර මහතා පත් කළ බව පාර්ලිමේන්තු මන්ත්‍රී නිශාන්ත මුතුහෙට්ටිගම මහතා පැවසුවේ ය. |
2019-01-03T10:10:28.000Z | ලසිත් මාලිංගට 20%ක දඩයක් | ලසිත් මාලිංගට 20%ක දඩයක් | COLOMBO (News 1st) - ශ්රී ලංකාව සමග පැවති පළමු එක්දින ක්‍රිකට් තරගය නවසීලන්තය අද ලකුණු 45කින් ජය ගත්තේ ය. නවසීලන්තයේ බේ ඕවල් ක්‍රීඩාංගණයේ පැවති මෙම තරගයේ කාසියේ වාසිය දිනූ නවසීලන්ත ක්‍රිකට් නායක කේන් විලියම්සන් පළමුවෙන් පන්දුවට පහර දීමට තීරණය කළේ ය. ඉනිම ආරම්භ කළේ මාටින් ගප්ටිල් සහ කොලින් මන්රෝ. මුන්රෝ ලකුණු 13කට දැවී ගියේ ය. නවසීලන්ත ආරම්භක පිතිකරු මාටින් ගප්ටිල් එක්දින ලකුනු 6000 සීමාව අද පසු කළේ ය. ගප්ටිල් සමග එක් වූ නායක කේන් විලියම්සන් නවසීලන්ත දෙවැනි කඩුල්ලට ලකුණු 163ක සබඳතාවක් ගොඩනැගුවේ ය. විලියම්සන් ලකුණු 76ක් රැස් කළ අතර රොස් ටේලර් ලකුණු 54යි. එක්දින පිටියේ 14 වන ශතකය වාර්තා කළ මාටින් ගප්ටිල් ලකුණු 138ක් රැස් කළේ ය. වේගවත් පිතිහරඹයක නිරත වූ ජේම්ස් නීෂාම් පන්දු 13කින් ලකුණු 47ක් රැස් කළේ, 6 පහර 5ක් ද සමගිනි. තිසර පෙරේරා යොමු කළ තරගයේ 48 වන පන්දුවාරයේදී නීෂාම් හයේ පහර 5ක් එල්ල කිරීම විශේෂත්වයකි. තිසර පෙරේරා, නුවන් ප්‍රදීප් සහ ලසිත් මාලිංග අතර කඩුලු 2 බැගින් බෙදී ගියහ. නවසීලන්තය පන්දුවාර 50 අවසානයේ කඩුලු 7කට ලකුණු 371ක් රැස් කළේ ය. ශ්රී ලංකා පිළිතුරු ඉනිම ආරම්භ කළේ, ධනුෂ්ක ගුණතිලක සහ නිරෝෂන් දික්වැල්ලයි. ඔවුන් දෙදෙනා අතර ශ්රී ලංකා පළමු කඩුල්ලේ සබඳතාව ලකුණු 119කි. ගුණතිලක ලකුණු 43ක් රැස් කළ අතර දික්වැල්ල ලකුණු 76යි. එක්දින දිවියේ සිව් වන ශතකය වාර්තා කළ කුසල් ජනිත් පෙරේරා ලකුණු 102ක් රැස් කළේ ය. කුසල් මෙන්ඩිස් ලකුණු 18යි. නායක ලසිත් මාලිංග ලකුණු 11කට දැවී ගියේ ය. ශ්රී ලංකා කණ්ඩායමට පන්දුවාර 49ක් අවසානයේ සියලු දෙනා දැවී රැස් කර ගැනීමට හැකි වුණේ, ලකුණු 326ක් පමණි. මේ අතර තරගයේ නියමිත පන්දුවාර ප්‍රමාණය නියමිත කාලය තුළ යොමු කිරීමට ශ්රී ලංකා කණ්ඩායම අපොහොසත් වීම හේතුවෙන් නායක ලසිත් මාලිංගට සිය තරග ගාස්තුවෙන් 20%ක් දඩ වශයෙන් පැනවීමට අන්තර්ජාතික ක්‍රිකට් කවුන්සිලය තීරණය කර තිබේ. ඊට අමතරව සෙසු ක්‍රීඩකයින්ගේ තරග ගාස්තුවෙන් 10%ක මුදලක් ද දඩ වශයෙන් අය කිරීමට තීරණය කර ඇති බව අන්තර්ජාතික ක්‍රිකට් කවුන්සිල නිල වෙබ් අඩවියේ වැඩිදුරටත් දැක්විණි. |
2019-01-03T09:38:33.000Z | සිංගප්පූරු - ශ්රී ලංකා නිදහස් වෙළෙඳ ගිවිසුම ගැන අපූරු කරුණු රැසක් හෙළි වෙයි | සිංගප්පූරු ගිවිසුම ගැන අපූරු කරුණු රැසක් හෙළි වෙයි | COLOMBO (News 1st) - සිංගප්පූරු - ශ්රී ලංකා නිදහස් වෙළෙඳ ගිවිසුම පිළිබඳව කරුණු සොයා බැලීමට පත් කළ විශේෂඥ කමිටු වාර්තාව තවත් අපූරු කරුණු රැසක් හෙළිදරව් කරයි. මෙම ගිවිසුමේ කෙටුම්පත ප්‍රථමයෙන්ම කැබිනට් මණ්ඩලයට ඉදිරිපත් කළ අවස්ථාවේ ජනාධිපතිවරයා විසින් කළ ප්‍රමුඛම නිර්දේශය වන්නේ, මෙම යෝජිත වෙළෙඳ ගිවිසුම ශ්රී ලංකාවේ ජාතික වෙළෙඳ ප්‍රතිපත්තිය අනුව සකස් විය යුතු බව ය. නමුත් ඒ ආකාරයෙන් ප්‍රතිපත්තියක් නොතිබුණු බව එවකට සිටි කැබිනට් ප්‍රකාශකවරයා ප්‍රසිද්ධියේ ප්‍රකාශ කළේ ය. මේ පිළිබඳව දිගින් දිගටම ප්‍රශ්න කෙරෙන විට ජාත්‍යන්තර වෙළෙඳාම සහ සංවර්ධන උපාය මාර්ග ඇමතිවරයා කළේ "නව වෙළෙඳ ප්‍රතිපත්තිය" නමින් ලියැවිල්ලක් කඩිමුඩියේ පළ කර ඒ ඔස්සේ ගිවිසුම සකස් කළ බව පෙන්වීමට උත්සහ කිරීමයි. නමුත් මේ ගිවිසුම පිළිබඳව අධ්‍යයනය කළ විශේෂඥ කමිටු වාර්තාවේ දැක්වෙන්නේ, අදාළ "නව වෙළෙඳ ප්‍රතිපත්තිය" අධ්‍යාපන වාර්තාවක් මිස කිසිසේත්ම ජාතික වෙළෙඳ ප්‍රතිපත්තිය ලෙස සැලකිය නොහැකි මට්ටමේ ලියැවිල්ලක් බව ය. එමෙන් ම මෙම කුප්‍රකට ලියැවිල්ල කිසිසේත්ම වෙනත් ජාතික ප්‍රතිපත්තීන් සමග සම්බන්ධයක් නැති හුදෙකලා ලේඛනයක් පමණක් බව ද මෙම වාර්තාව සඳහන් කර තිබේ. වාර්තාව සඳහන් කරන ආකාරයට මේ ගිවිසුම පිළිබඳව සාකච්ඡා ආරම්භ වන්නේ, 2016 වසරේ අගෝස්තු 16 වන දා ය. එහෙත් ශ්රී ලංකාව ජාත්‍යන්තරය හා සම්බන්ධ වන මෙවන් අතිශය වැදගත් කටයුත්තක් සඳහා කැබිනට් මණ්ඩලයේ අනුමැතිය අවශ්‍ය වන නමුත් සංවර්ධන උපාය මාර්ග ඇමතිවරයා එම අනුමැතිය සඳහා කැබිනට් පත්‍රිකාව 2017 ජුලි 4 වන දා ඉදිරිපත් කරන විට සාකච්ඡා වාර 5ක් පවත්වා අවසන් ය. එනම් මේ කටයුත්ත ආරම්භ කරන්නේ ද කිසිදු නීතිමය අනුමැතියකින් තොරව ය. මෙම වාර්තාවේ පරිදි යෝජිත අවසාන කෙටුම්පත කැබිනට් මණ්ඩලයට යොමු කළ දිනය ලෙස ඇමතිවරයා පවසන්නේ, 2017 වසරේ දෙසැම්බර් 22 වන දා ය. නමුත් ගිවිසුමේ ඇතැම් කොන්දේසි පිළිබඳ සාකච්ඡා ජනවාරි 12 වන දා සවස 4.45ටත් සිදු වී ඇති බව විදුලි සංදේශ නියාමන කොමිෂන් සභාවෙන් ලබා ගත් වාර්තා මගින් අනාවරණය වේ. මෙයින් පෙනී යන්නේ, සැබවින්ම අවසාන කෙටුම්පත ලෙස කැබිනට් මණ්ඩලයට ඉදිරිපත් කර ඇත්තේ අංග සම්පූර්ණ නොවූ ලියැවිල්ලක් බව ය. මේ ආකාරයේ බරපතළ අත්වැරදීම් ගණනාවක් සිතා මතාම හෝ නොසැලකිලිමත්කමින් සිදු වී ඇති බව පවසන වාර්තාව ඊට වගකිව යුත්තේ ආයෝජන ප්‍රවර්ධන හා සංවර්ධන උපාය මාර්ග අමාත්‍යවරයා බව පවසයි. |
2019-01-03T09:21:39.000Z | මංගලගේ යෝජනාවට රවි විරුද්ධ වෙයි | මංගලගේ යෝජනාවට රවි විරුද්ධ වෙයි | COLOMBO (News 1st) - මේ වසරේ මුල් මාස 4 ඇතුළත ණය වාරික හා පොළී ගෙවීම සඳහා රජයේ බැංකුවලින් අමෙරිකානු ඩොලර් මිලියන දහසක අරමුදල් සපයා ගැනීමට කැබිනට් මණ්ඩලය ඊයේ අනුමැතිය ලබා දී තිබේ. අද දි අයිලන්ඩ් පුවත්පත වාර්තා කළේ, මුදල් අමාත්‍ය මංගල සමරවීර මහතා ඒ සඳහා ඉදිරිපත් කළ කැබිනට් පත්‍රිකාවට අමාත්‍ය රවි කරුණානායක මහතා දැඩි ලෙස විරෝධය පළ කළ බව ය. පසුගියදා පාර්ලිමේන්තුව අනුමත කළ අතුරු සම්මත ගිණුමට අනුව අප්‍රේල් මාසය දක්වා රජය රුපියල් බිලියන 990ක ණය, දේශීය හා විදේශීය මූලාශ්‍රවලින් ලබා ගැනීමට නියමිත ය. එම කාල සීමාව තුළ විදේශීය ණය වාරික හා පොළි ගෙවීම සඳහා අවශ්‍යව ඇති මුදල රුපියල් බිලියන 434.8 කි. මෙම මූල්‍ය අවශ්‍යතා සඳහා අමෙරිකානු ඩොලර් මිලියන 1000ක් ලංකා බැංකුව, මහජන බැංකුව සහ ජාතික ඉතිරි කිරීමේ බැංකුවෙන් සම්පාදනය කර ගැනීමට හැකියාව ඇතැයි මුදල් අමාත්‍ය මංගල සමරවීර මහතා ඊයේ ඉදිරිපත් කළ අමත්‍ය මණ්ඩල සංදේශයේ සඳහන් ය. අදාළ බැංකු සතුව ඇති විදේශ විනිමය බැංකු ඒකක සහ අක්වෙරළ බැංකු ඒකක තුළින් මෙම මුදල් ලබා ගැනෙණු ඇති. මේ අනුව බලපත්‍රලාභී වාණිජ බැංකු හා විශේෂිත බැංකුවල විදේශ විනිමය ඒකක හා අක්වෙරළ බැංකු ඒකකවලින් ඩොලර් මිලියන 1000ක උපරිමයක් දක්වා ණය ගැනීමට භාණ්ඩාගාරයට බලය පැවරීමට මුදල් අමාත්‍යවරයා සිය සංදේශයෙන් අවසර ඉල්ලා තිබේ. දි අයිලන්ඩ් පුවත්පත අද වාර්තා කළේ, රවි කරුණානායක මහතා මෙම යෝජනාවට දැඩි ලෙස විරෝධය දැක් වූ බව ය. නමුත් අග්‍රාමාත්‍ය රනිල් වික්‍රමසිංහ මහතා සමග මලික් සමරවික්‍රම සහ ලක්ෂ්මන් කිරිඇල්ල යන අමාත්‍යවරුන් මංගල සමරවීර මහතාගේ යෝජනාවට සහය පළ කර ඇතැයි එම පුවත්පත් වාර්තාවේ සඳහන් ය. අවසානයේ අදාළ යෝජනාව අනුමත කර ඇති අතර රවි කරුණානායක අමාත්‍යවරයාගේ විරෝධය වාර්තාගත කර තිබේ. |
2019-01-03T09:24:23.000Z | විජිත් විජයමුණි ජනපති හමු වුණේ ඇයි? | විජිත් විජයමුණි ජනපති හමු වුණේ ඇයි? | COLOMBO (News 1st) - පාර්ලිමේන්තු මන්ත්‍රී විජිත් විජයමුණි සොයිසා මහතා ඊයේ පස්වරුවේ ජනාධිපති මෛත්‍රීපාල සිරිසේන මහතා හමු වී තිබේ. නිව්ස්ෆස්ට් කළ විමසීමකදී මන්ත්‍රීවරයා සඳහන් කළේ, ජනාධිපතිවරයා සමග සුහද කතාබහක් සිදු කළ බව ය. |
2019-01-03T07:59:07.000Z | පොදුජන පෙරමුණට සහ එ.ජා.ප.යට එක් වූ මන්ත්‍රීවරුන්ට එරෙහිව ක්‍රියාමාර්ග නොගැනීම වරදක් - දයාසිරි ජයසේකර | "පක්ෂයට පිටු පෑ අයට ක්‍රියාමාර්ග නොගැනීම වරදක්" | COLOMBO (News 1st) - මොරටුව මහ නගර සභාවේ විපක්ෂයේ අසුන් ගෙන සිටි ශ්රී ලංකා නිදහස් පක්ෂ මන්ත්‍රීවරුන් 4 දෙනා අද ශ්රී ලංකා පොදුජන පෙරමුණට සහය පළ කරමින් ආණ්ඩු පක්ෂයේ අසුන් ගත්හ. එලෙස ශ්රී ලංකා පොදුජන පෙරමුණ හා සන්ධානගත වූයේ, නිදහස් පක්ෂ නාගරික මන්ත්‍රීවරුන් වන ඩී.එම්. සුමිත් පුෂ්පකුමාර, රන්දු විජේසූරිය, නාලනී ප්‍රනාන්දු සහ දීපා ආරියවංශ යන මහත්ම මහත්මීන් ය. මන්ත්‍රීවරුන් 23 දෙනෙකුගෙන් සමන්විත මොරටුව මහ නගර සභාවේ පාලක පක්ෂයේ මන්ත්‍රීවරුන් සංඛ්‍යාව ඒ අනුව 27 දක්වා ඉහළ යනු ඇති. නිදහස් පක්ෂ මූලස්ථානයේ අද පැවති මාධ්‍ය හමුවකදී මාධ්‍යවේදීන් පක්ෂය තුළ වර්තමානයේ උද්ගතව ඇති තත්ත්වය පිළිබඳව ප්‍රශ්න කළේ ය. මෙහිදී පාර්ලිමේන්තු මන්ත්‍රී දයාසිරි ජයසේකර මහතා පැවසුවේ, ශ්රී ලංකා පොදුජන පෙරමුණට සහ එක්සත් ජාතික පක්ෂයට එක් වූ මන්ත්‍රීවරුන්ට එරෙහිව නීතිමය ක්‍රියාමාර්ග නොගැනීම වරදක් බව ය. |
2019-01-03T07:42:00.000Z | ජනපති නිදහස් පක්ෂ මූලස්ථානය නිරීක්ෂණය කරයි | ජනපති නිදහස් පක්ෂ මූලස්ථානය නිරීක්ෂණය කරයි | COLOMBO (News 1st) - ජනාධිපති මෛත්‍රීපාල සිරිසේන මහතා අද පෙරවරුවේ ශ්රී ලංකා නිදහස් පක්ෂ මූලස්ථානයේ නිරීක්ෂණ චාරිකාවකට එක් විය. එහිදී පක්ෂයේ කාන්තා, තරුණ හා නීතිඥ සංගම් ඇතුළු සංවිධාන නියෝජිතයින් සමග සාකච්ඡා කර තිබේ. ශ්රී ලංකා නිදහස් පක්ෂයේ සියලු අනුබද්ධ සංවිධාන ප්රතිසංවිධානයට ලක් කරමින් එහි ක්‍රියාකාරී දායකත්වය පක්ෂය වෙනුවෙන් ලබා ගැනීමේ හැකියාව මෙහිදී සාකච්ඡා කර තිබේ. ජනාධිපති මාධ්‍ය අංශය සඳහන් කළේ ශක්තිමත්, ජනතාවාදී පක්ෂයක් ලෙස ශ්රී ලංකා නිදහස් පක්ෂය ඉදිරියට පවත්වාගෙන යාමේ වැදගත්කම මෙහිදී ජනාධිපතිතුමා පෙන්වා දුන් බව ය. ශ්රී ලංකා නිදහස් පක්ෂ මූලස්ථානයේ කටයුතු ද විධිමත්ව පවත්වාගෙන යාමට ජනාධිපතිතුමා විසින් පක්ෂයේ ජ්‍යෙෂ්ඨ ක්‍රියාකාරීන් වෙත මෙහිදී උපදෙස් ලබා දුන්නේ ය. මෙහිදී ශ්රී ලංකා නිදහස් පක්ෂ වෘත්තීයවේදීන්ගේ සංගමයේ ජ්‍යෙෂ්ඨ ක්‍රියාකාරිකයෙකුගේ උපන්දින සැමරුම සඳහා ද ජනාධිපතිතුමා එක් විය. |
2019-01-03T07:11:56.000Z | අල්ලස් ගත් ගොඩකවෙල පරිපාලන ග්‍රාම නිලධාරීවරයාට වැඩ වරදී | අල්ලස් ගත් ගොඩකවෙල ග්‍රාම නිලධාරීවරයාට වැඩ වරදී | COLOMBO (News 1st) - රුපියල් 5000ක අල්ලසක් ලබා ගත් ගොඩකවෙල පරිපාලන ග්‍රාම නිලධාරීවරයා අල්ලස් හෝ දූෂණ චෝදනා විමර්ශන කොමිෂන් සභාව අත්අඩංගුවට ගෙන තිබේ. එහි විමර්ශන අධ්‍යක්ෂ ජ්‍යෙෂ්ඨ පොලිස් අධිකාරී ප්‍රියන්ත චන්ද්‍රසිරි මහතා සඳහන් කළේ, රක්වාන ප්‍රදේශයේ ව්‍යාපාරිකයෙකුගෙන් එම අල්ලස ලබා ගෙන ඇති බව ය. ව්‍යාපාරිකයා කපා ඇති දැව තොගයක් ප්‍රවාහනය කිරීමට බලපත්‍රයක් ලබා දීම සඳහා මෙම අල්ලස ලබා ගෙන තිබේ. ගොඩකවෙල ප්‍රාදේශීය ලේකම් කාර්යාලය තුළදී අල්ලස් මුදල ලබා ගනිද්දී සැකකරු අත්අඩංගුවට ගැනිණි. ඔහු පැල්මඩුල්ල මහේස්ත්‍රාත් අධිකරණයට ඉදිරිපත් කිරීමට නියමිත ය. |
2019-01-03T05:39:02.000Z | බේරුවලදී හෙරොයින් සමග අත්අඩංගුවට පත් සැකකරුවන් ලබන 11 දක්වා රක්ෂිත බන්ධනාගාරගත කෙරේ | හෙරොයින් සමග අත්අඩංගුවට පත් සැකකරුවන් බන්ධනාගාරයට | COLOMBO (News 1st) - බේරුවල මුහුදේදී හෙරොයින් කිලෝග්‍රෑම් 231ක් ශ්රී ලංකාවට ප්‍රවාහනය කරමින් සිටියදී අත්අඩංගුවට ගත් සැකකරුවන් දෙදෙනා සහ එම ට්‍රෝලර් යාත්‍රාවේ හිමිකරු ලබන 11 වන දා දක්වා රක්ෂිත බන්ධනාගාරගත කෙරිණි. ඒ, සැකකරුවන් කොළඹ ප්‍රධාන මහේස්ත්‍රාත් ලංකා ජයරත්න මෙනවිය හමුවට අද ඉදිරිපත් කළ අවස්ථාවේදී ය. සැකකරුවන් තිදෙනාට එරෙහිව ගොනු වී ඇති චෝදනා වෙන් වෙන්ව ලබන 11 වන දා අධිකරණයට ඉදිරිපත් කරන ලෙස ද ප්‍රධාන මහේස්ත්‍රාත්වරිය එහිදී පොලිස් මත්ද්‍රව්‍ය කාර්යංශයට නියෝග කළා ය. |
2019-01-03T04:38:35.000Z | මොරටුව මහ නගර සභාවේ විපක්ෂයේ අසුන් ගෙන සිටි ශ්රී.ල.නි.ප. මන්ත්‍රීවරු පොහොට්ටුවට එක්වෙති | ශ්රී.ල.නි.ප. මන්ත්‍රීවරු 4ක් පොහොට්ටුවට එක්වෙති | COLOMBO (News 1st) - මොරටුව මහ නගර සභාවේ විපක්ෂයේ අසුන් ගෙන සිටි ශ්රී ලංකා නිදහස් පක්ෂ මන්ත්‍රීවරුන් 4 දෙනා අද ශ්රී ලංකා පොදුජන පෙරමුණට සහය පළ කරමින් ආණ්ඩු පක්ෂයේ අසුන් ගත්තේ ය. එලෙස ශ්රී ලංකා පොදුජන පෙරමුණ හා සන්ධානගත වූයේ ශ්රී ලංකා නිදහස් පක්ෂ නාගරික මන්ත්‍රීවරුන් වන ඩී.එම්. සුමිත් පුෂ්පකුමාර, රන්දු විජේසූරිය, නාලනී ප්‍රනාන්දු සහ දීපා ආරියවංශ යන මහත්ම මහත්මීන් ය. මන්ත්‍රීවරුන් 23 දෙනෙකුගෙන් සමන්විත මොරටුව මහ නගර සභාවේ පාලක පක්ෂයේ මන්ත්‍රීවරුන් සංඛ්‍යාව ඒ අනුව 27 දක්වා ඉහළ යනු ඇති. මොරටුව මහ නගර සභාවේ එක්සත් ජාතික පක්ෂ මන්ත්‍රීවරුන් 16 දෙනෙක්, ජනතා විමුක්ති පෙරමුණු මන්ත්‍රීවරුන් 4 දෙනෙක් හා ස්වාධීන කණ්ඩායම් මන්ත්‍රීවරයෙක් විපක්ෂයේ අසුන් ගෙන සිටිති. |
2019-01-03T04:03:47.000Z | ශ්රී ලංකාවට එරෙහිව නවසීලන්තයට ලකුණු 45ක ජයක් | ශ්රී ලංකාවට එරෙහිව නවසීලන්තයට ලකුණු 45ක ජයක් | COLOMBO (News 1st) - ශ්රී ලංකාව සමග පැවති පළමු එක්දින ක්‍රිකට් තරගය නවසීලන්තය අද ලකුණු 45කින් ජය ගත්තේ ය. නවසීලන්තයේ බේ ඕවල් ක්‍රීඩාංගණයේදී පැවති මෙම තරගයේ, පළමුවෙන් පන්දුවට පහර දුන් සත්කාරක නවසීලන්ත කණ්ඩායම කඩුලු 7කට ලකුණු 371 ක් රැස් කළේ ය. එම ඉලක්කය කරා හඹා ගිය ශ්රී ලංකා කණ්ඩායම පන්දුවාර 49 කදී සියලු දෙනා දැවී ලබා ගත්තේ ලකුණු 326ක් පමණි. කුසල් ජනිත් පෙරේරා ලකුණු 102ක් රැස් කළේ ය. |
2019-01-03T02:15:12.000Z | ගෝඨාභයට එරෙහි නඩු විභාගය 22 වැනි දා සිට දිනපතා විභාගයට | ගෝඨාභයගේ නඩු විභාගය 22 වැනි දා සිට දිනපතා විභාගයට | COLOMBO (News 1st) - හිටපු ආරක්ෂක ලේකම් ගෝඨාභාය රාජපක්ෂ මහතා ඇතුළු 7 දෙනෙකුට එරෙහිව නීතිපතිවරයා පවරා ඇති නඩුව මෙම මස 22 වැනි දා සිට දිනපතා විභාගයට ගැනීමට කොළඹ විශේෂ ත්‍රිපුද්ගල මහාධිකරණ විනිසුරු මඩුල්ල අද තීරණය කර තිබේ. විත්තිකරුවන්ට එරෙහිව චෝදනා ගොනුකර ඇත්තේ, මැදමූලන ඩි. ඒ. රාජපක්ෂ අනුස්මරණ කෞතුකාගාරය ඉදිකිරීම සඳහා රජයේ මුදල් රුපියල් තුන් කෝටි 39 ලක්ෂයක් යොදා ගැනීම ඇතුළු අධිචෝදනා 7 ක් යටතේය. මෙම නඩුවේ පළමු විත්තිකරු වන ගෝඨාභය රාජපක්ෂ මහතා අධිකරණයේ අවසරය ඇතුව විදේශගත වී තිබු බැවින් ඔහු හැර සෙසු විත්තිකරුවන් 6 දෙනා අද දින අධිකරණය හමුවේ පෙනි සිටියේ ය. පැමිණිල්ල, විත්තියට ලබාදිය යුතු ලේඛන නිසියාකාරව ලබාදී ඇතිදැයි නඩු විභාගය ආරම්භයට පෙර සනාථ කර ගැනීම සඳහා නඩුව ලබන 11 වැනි දාට කල් තැබුණි. |
2019-01-03T02:00:42.000Z | රුපියල් 3000 ක අල්ලසක් ගත් පොලිස් නිලධාරියෙකුට වසර 08 ක සිර දඬුවම් | අල්ලස් ගත් පොලිස් නිලධාරියෙකුට වසර 08 ක සිර දඬුවම් | COLOMBO (News 1st) - රථ වාහන වරදක් සම්බන්ධයෙන් නීතිය ක්‍රියාත්මක නොකිරීම සඳහා රුපියල් 3000 ක අල්ලසක් ගත් පොලිස් කොස්තාපල්වරයෙකුට කොළඹ මහාධිකරණය අද බරපතළ වැඩ සහිත වසර 08 සිර දඬුවමක් නියම කර තිබේ. කොළඹ මහාධිකරණ විනිසුරු ශෂි මහේන්ද්‍රන් මහතා එම නියෝග නිකුත් කළේ, අල්ලස් හෝ දූෂණ චෝදනා කොමිෂන් සභාව ගොනු කළ නඩුවක තීන්දුව අද ප්‍රකාශයට පත් කරමිනි. 2014 වසරේ මැයි මස 22 වැනි දින මෙම අල්ලස ලබා ගැනීම සම්බන්ධයෙන් චෝදනා 04 ක් යටතේ අල්ලස් කොමිසම සැකකරුට එරෙහිව මෙම නඩුව පවරා තිබුණි. මෙම සිර දඬුවම නියම වූයේ, ගිරිදුරුකෝට්ටේ පොලීසියට අනියුක්තව සේවය කළ පොලිස් නිලධාරියෙකුටයි. |
2019-01-03T01:43:22.000Z | වැටුප් වැඩි කරන්නැයි ඉල්ලා කළුගඟ ව්‍යාපෘතියේ සේවකයින් උද්ඝෝෂණයක | කළුගඟ ව්‍යාපෘතියේ සේවකයින් උද්ඝෝෂණයක | COLOMBO (News 1st) - කළුගඟ ජලාශ ඉදිකිරීම් වැඩබිමේ සේවකයින් අද උදෑසන සිට විරෝධතාවක නිතර විය. ඒ, තම වැටප් කප්පාදු කළ බව පවසමිනි. මීට අමතරව ප්‍රසාද දීමනා ලබාදීම ද පරිපාලනය ප්‍රතික්ෂේප කර ඇති බව ද ඔවුන් සඳහන් කළේ ය. මොරගහකන්ද කළුගඟ ව්‍යාපෘතියේ අධ්‍යක්ෂ ඩී. බී. විජේරත්න මහතා පැවසූවේ, වැඩබිමේ සේවකයින්ට නිසි පරිදි වැටප් ගෙවන බවයි. ව්‍යාපෘතියේ ඉදිකිරීම් අවසන්වීමට නියමිතව තිබියදී ඔවුන් මෙලෙස හැසිරීම කඩාකප්පල්කාරී ක්‍රියාවක් බව ද විජේරත්න මහතා සඳහන් කළේ ය. මේ පිළිබඳව පොලීසිය දැනුවත් කර ඇති බව ද විජේරත්න මහතා පැවසීය. |
2019-01-03T01:27:29.000Z | මන්නාරම සමූහ මිනි වලේ කැනීම් වපසරිය පුළුල් කෙරේ | මන්නාරම සමූහ මිනි වලේ කැනීම් වපසරිය පුළුල් කෙරේ | COLOMBO (News 1st) - මන්නාරම සමූහ මිනි වලේ කැනීම් වපසරිය පුළුල් කිරීමට පියවර ගෙන තිබේ. කැනීම් භාර විශේෂඥ අධිකරණ වෛද්‍ය ශමින්ද රාජපක්ෂ මහතා සඳහන් කළේ, පසුගිය දෙසැම්බර් 21 වැනි දා සිට තාවකාලිකව නවතා දමා තිබූ මන්නාරම සමූහ මිනි වලේ කැනීම් ඊයේ යළි ආරම්භ කළ බවයි. ඒ අනුව අද 122 වැනි දිනටත් කැනීම් කටයුතු සිදු කරනු ඇති. දැනට සිදු කරන ලද කැනීම්වලදී සොයාගත් මිනිස් ඇටසැකිලි 283 ක් මේ වන විට සොයා ගෙන ඇති බව ඔහු පැවසුවේ ය. ඉන් ඇටසැකිලි 274 ක් මන්නාරම් මහේස්ත්‍රාත් අධිකරණයේ විශේෂිත කුටියක තැන්පත් කර තිබේ. සොයා ගත් ඇටසැකිලි අතර ළමුන් 21 දෙනෙකුගේ යැයි සැක කළ හැකි කුඩා ප්‍රමාණයේ අස්ථි කොටස් හමුවී ඇති බව ද විශේෂඥ අධිකරණ වෛද්‍ය නිලධාරියා වැඩිදුරටත් සඳහන් කළේ ය. මේ අතර මන්නාරම සමූහ මිනි වලෙන් ලබා ගත් සාම්පල සමග එහි රහස්‍යභාවය ආරක්ෂා කිරීම සඳහා නිලධාරීන් කණ්ඩායමක් අමෙරිකාවට යැවීමට සැලසුම් කර තිබේ. ඒ අනුව අදාළ සාම්පල සමග කැනීම්භාර විශේෂඥ අධිකරණ වෛද්‍ය නිලධාරියා, අතුරුදන්වූවන්ගේ කාර්යාලයේ සාමාජිකයෙකු හා පොලිස් නිලධාරියෙකු ඇතුළු පිරිසක් අමෙරිකාව බලා පිටත්ව යනු ඇති. මන්නාරම අධිකරණයේ අවසරය මත මේ වනවිට සමුහ මිනි වලෙන් සාම්පල 06ක් කාල නිර්ණය සඳහා ලබා ගෙන ඇත. |
2019-01-03T01:01:20.000Z | රාජ්‍ය ආදායම හා අයවැය හිඟය පිළිබඳ මෙවර අයවැයෙන් සැලසුම් | මෙවර අයවැයෙන් රාජ්‍ය ආදායම හා අයවැය හිඟයට සැලසුම් | COLOMBO (News 1st) - රජයේ ආදායම දළ දේශීය නිෂ්පාදිතයෙන් 17% කට වඩා වැඩි කිරීම ඇතුළු කරුණු ගණනාවක් සාධනය කර ගැනීමට හැකිවන පරිදි මෙවර අයවැය සකස් කිරීමට මුදල් හා ජනමාධ්‍ය අමාත්‍ය මංගල සමරවීර මහතා ඉදිරිපත් කළ යෝජනාවකට අමාත්‍ය මණ්ඩල අනුමැතිය හිමි ව තිබේ. ඒ අනූව රජයේ පුනරාවර්ථන වියදම දළ දේශීය නිෂ්පාදිතයෙන් 15% ක ප්‍රතිශතයකට සීමා කිරීමටත්, රජයේ ආයෝජන දළ දේශීය නිෂ්පාදිතයෙන් 5.5% ක ප්‍රතිශතයක පවත්වාගෙන යාමටත් මුදල් අමාත්‍යවරයා කළ යෝජනාවට කැබිනට් අනුමැතිය හිමි විය. අයවැය හිඟය දළ දේශීය නිෂ්පාදිතයෙන් 3.5% ක ප්‍රතිශතයකට සීමා කිරීමට ද නියමිත වේ. මීට අමතරව නොපියවූ රාජ්‍ය ණය, දළ දේශීය නිෂ්පාදිතයෙන් 70% ක ප්‍රතිශතයකට වඩා අඩුවෙන් පවත්වාගෙන යාම සඳහා ද කැබිනට් අනුමැතිය හිමි විණි. 2021 වර්ෂය වන විට අත්පත් කරගැනීමට අපේක්ෂිත මධ්‍ය කාලීන රාජ්‍ය මූල්‍ය ඉලක්ක වන අදාළ සැලසුම් සාක්ෂාත් කර ගැනීම සඳහා මුදල් අමාත්‍යවරයා මෙම කැබිනට් පත්‍රිකාව ඉදිරිපත් කර තිබේ. |
2019-01-03T00:23:17.000Z | දකුණු පළාතේ ආයුර්වේද ඖෂධ නිෂ්පාදනය පුළුල් කෙරේ | දකුණේ ආයුර්වේද ඖෂධ නිෂ්පාදනය පුළුල් කිරීමට පියවර | COLOMBO (News 1st) - දකුණු පළාත් සෞඛ්‍ය අමාත්‍යාංශය ආයුර්වේද ඖෂධ නිෂ්පාදන කටයුතු පුළුල් කිරීමට කටයුතු යොදා තිබේ. මේ යටතේ පළාතේ සියලු ආයුර්වේද බෙහෙත් ශාලාවලට නොමිලේ ඖෂධ සපයන අතර අනෙක් පළාත් සඳහා ආයුර්වේද ඖෂධ අළෙවි කිරීමේ වැඩපිළිවෙළක් ද සැලසුම් කර ඇතැයි දකුණු පළාත් සෞඛ්‍ය අමාත්‍යංශය සඳහන් කළේ ය. ඖෂධ පැළෑටි ලබාගැනීම සඳහා අවශ්‍ය ඖෂධ උද්‍යාන මේ වන විටත් පිහිටුවා අවසන් වේ. |
2019-01-03T00:08:32.000Z | චීනයේ චැන්ග් ඊ 4 සඳ මතට ගොඩ බස්වයි | චීනයේ චැන්ග් ඊ 4 සඳ මතට ගොඩ බස්වයි | චීනය කක්ෂගත කළ චැන්ග් ඊ 4 රොබෝ රෝවර් යානය සාර්ථකව සඳ මතට ගොඩබස්වා තිබේ. ඒ, මීට පෙර සඳ තරණයේදී ළඟා නොවුණු ප්‍රදේශයක් වෙතයි. මීට පෙර කක්ෂගත කළ සියලු අභ්‍යවකාශ යානා සඳ මතට ගොඩබස්වා තිබුණේ පෘථිවියට පෙනෙන ප්‍රදේශයකිනි. එහෙත් මෙවර චැන්ග් ඊ 4 රොබෝ රෝවර් යානය චන්ද්‍රයාගේ නොපෙනන ප්‍රදේශයකට ළඟා වී තිබුණේ සඳ තරණය පිළිබඳ නවතම වාර්තාවක් ද සමගයි. චන්ද්‍රයා මත ඇති පස් පෘථිවියට රැගෙන ඒම මෙන් ම චන්ද්‍රයා ගවේෂණය මෙම යානය කක්ෂගත කිරීමේ අරමුණ වේ. |
2019-01-02T20:34:08.000Z | අයිස් ග්‍රහලෝකයේ ඡායාරූපයක් නාසා ආයතනය නිකුත් කරයි | අයිස් ග්‍රහලෝකයේ ඡායාරූපයක් නිකුත් කෙරේ | අමෙරිකානු නාසා ආයතනයේ නිව් හොරයිසන් යානයෙන් ලබාගත් අල්ටිමා ටූලි නමැති අයිස් ග්‍රහලෝකයේ ඡායා රූපයක් ප්‍රථම වරට නිකුත් කර තිබේ. අල්ටිමා ටූලි සැලකෙන්නේ මානව වර්ගයා මෙතෙක් අධ්‍යයනය කළ දුරම ග්‍රහලොව ලෙසයි. පෘථිවියට කිලෝමීටර බිලියන 6.5 ක් ඈතින් පිහිටා ඇති අල්ටිමා ටූලි වස්තූන් දෙකක සුසංයෝගයකි. හිම මිනිසා ලෙස නාසා ආයතනය එය නම්කර ඇත්තේ අයිස්වලින් සුසැදි එම ග්‍රහ වස්තුවේ ස්වරූපය පදනම් කර ගනිමිනි. |
2019-01-02T20:17:00.000Z | කළුතර වෙඩි තැබීමට සම්බන්ධ ප්‍රධාන සැකකරු අත්අඩංගුවට | කළුතර වෙඩි තැබීම: ප්‍රධාන සැකකරු අත්අඩංගුවට | COLOMBO (News 1st) - කළුතර උතුර ගාලුපාර තොටුපොළ හන්දිය ප්‍රදේශයේදී වෙඩි තබා පුද්ගලයෙකු තුවාල සිදු කිරීමේ සිද්ධියට සම්බන්ධ ප්‍රධාන සැකකරු පායාගල ප්‍රදේශයේදී අත්අඩංගුවට ගෙන තිබේ. පොලිස් මාධ්‍ය ප්‍රකාශක පොලිස් අධිකාරි රුවන් ගුණසේකර මහතා සඳහන් කළේ, මත්ද්‍රව්‍ය ජාවාරමක් සම්බන්ධයෙන් හටගත් ආරවුලක් මත මෙම වෙඩි තැබීම කර ඇති බවයි. වෙඩි තැබීමෙන් තුවාල ලැබූ 57 හැවිරිදි පුද්ගලයා මේ වනවිට කළුතර නාගොඩ රෝහලේ ප්‍රතිකාර ලබනු ඇත. |
2019-01-02T20:01:45.000Z | බුදු දහමට අගෞරව කරන්නන්ට එරෙහිව නව පනතක්..! | බුදු දහමට අගෞරව කරන්නන්ට එරෙහිව නව පනතක් | COLOMBO (News 1st) - බුදු දහමට අගෞරව කරන්නන්ට එරෙහිව දඬුවම් ලබාදීමට නව පනතක් ගෙන එන බව බුද්ධ ශාසන හා වයඹ සංවර්ධන අමාත්‍ය ගාමිණී ජයවික්‍රම පෙරේරා මහතා පවසයි. ඊයේ පැවති මධ්‍ය හමුවකට එක්වෙමින් ඔහු මේ අදහස් පළ කළේ ය. මේ අතර සෑම පෝය දිනකම සහ ඉරිදා පස්වරු 2.00 දක්වා පෞද්ගලික උපකාරක පන්ති තහනම් කරන ලෙස ඉල්ලා කැබිනට් පත්‍රිකාවක් ඉදිරිපත් කරන බව අමාත්‍ය ගාමිණී ජයවික්‍රම පෙරේරා මහතා පැවසීය. ඔහු ප්‍රකාශ කළේ, බෞද්ධ, කතෝලික මෙන්ම සියලු ආගම්වල දරුවන් දහම් අධ්‍යාපනයට යොමු කිරීමේ අරමුණින් මෙම පියවර ගන්නා බවයි. සර්ව ආගමික නායකයින් මෙන්ම විෂයන් භාර අමාත්‍යවරුන්ගේ ඒකමතික තීරණයෙන් මෙම කැබිනට් පත්‍රිකාව ඉදිරිපත් කරන බව ද අමාත්‍යවරයා සඳහන් කළේ ය. ඉදිරියේදී දහම් පාසල් අවසන් විභාගයේ සහතික පත්‍රය සඳහා අපොස උසස් පෙළ හා සාමාන්‍ය පෙළ විභාගයේදී ද යම් ලකුණු ප්‍රමාණයක් එක් කිරීමට සැලසුම් කර ඇති බව ද අමාත්‍යවරයා මෙහිදී තහවුරු කර තිබේ. |
2019-01-02T19:49:49.000Z | ශ්රී ලංකා - නවසීලන්ත පළමු එක්දින ක්‍රිකට් තරගයේ කාසියේ වාසිය නවසීලන්තයට | පළමු එක්දින ක්‍රිකට් තරගයේ කාසියේ වාසිය නවසීලන්තයට | COLOMBO (News 1st) - ශ්රී ලංකා - නවසීලන්ත පළමු එක්දින ක්‍රිකට් තරගය නවසීලන්තයේ බේ ඕවල් ක්‍රීඩාංගණයේදී පැවැත්වේ. තරගයේ පළමුවෙන් පන්දුවට පහර දෙන නවසීලන්ත කණ්ඩායම පළමු පන්දුවාරය අවසානයේදී කිසිවෙක් නොදැවී රැස් කරගෙන සිටි ලකුණු සංඛ්‍යාව 6 ක්. තරගයේ කාසියේ වාසිය දිනූ නවසීලන්ත නායක කේන් විලියම්සන් පළමුවෙන් පන්දුවට පහරදීමට තීරණය කළේ ය. ලසිත් මාලිංග මෙහෙයවන ශ්රී ලංකා කණ්ඩායමට නිරෝෂන් දික්වැල්ල, ධනුෂ්ක ගුණතිලක, දිනේෂ් චන්දිමාල්, කුසල් මෙන්ඩිස්, කුසල් ජනිත් පෙරේරා, අසේල ගුණරත්න, සීක්කුගේ ප්‍රසන්න ඇතුලත් වේ. මේ අතර ශ්රී ලංකා කණ්ඩායමේ සෙසු ක්‍රීඩකයින් වන්නේ තිසර පෙරේරා, ලක්ෂාන් සඳකැන් සහ නුවන් ප්‍රදීප්. දෙරට අතර මේ දක්වා පැවති එක්දින තරග 95 න් තරග 45 ක් නවසීලන්තය ද තරග 41 ක් ශ්රී ලංකාව ද ජය ගත් අතර අනෙක් තරග 8 අවසන් වූයේ ජය පරාජයෙන් තොරවයි. 2016 වසරේ ජනවාරි මාසයේදී මෙම කණ්ඩායම් දෙක අවසන් වරට හමු වූ අවස්ථාවේදී එම එක්දින තරගාවලිය තරග 3 ට 1 ක් ලෙස නවසීලන්තය ජය ගත්තේ ය. |
2019-01-02T19:30:59.000Z | උතුරේ ගංවතුරෙන් විපතට පත්වූවන්ට වන්දි ලබාදීම ඇරඹේ | උතුරේ ගංවතුරෙන් විපතට පත්වූවන්ට වන්දි ලබාදීම ඇරඹේ | COLOMBO (News 1st) - උතුරු පළාතේ ප්‍රදේශ රැසක ඇති වූ ගංවතුරින් විපතට පත්වූවන් වෙනුවෙන් වන්දි ලබාදීමේ කටයුතු මේ වන විට ආරම්භ කර ඇති බව ආපදා කළමනාකරණ මධ්‍යස්ථානය පවසයි. එහි සහකාර අධ්‍යක්ෂ ප්‍රදීප් කොඩිප්පිලි මහතා පැවසුවේ, ජාතික රක්ෂණ භාර අරමුදල මගින් වන්දි ලබාදීම සඳහා රුපියල් ලක්ෂ 25 ක් දක්වා මුදල් ලබා ගැනීමට හැකියාව පවතින බවයි. මේ අතර විපතට පත් උතුරේ ජනතාවට සහන සැලසීමට කැප වූ සියලු පාර්ශවයන්ට ජනාධිපතිතුමා සිය ස්තූතිය පළ කරයි. නිවේදනයක් නිකුත් කරමින් ජනාධිපති මාධ්‍ය අංශය පැවසුවේ, ත්‍රිවිධ හමුදාව ප්‍රමුඛ අංශ රැසකගේ දායකත්වය කඩිනමින් ලැබීම නිසා ජීවිත හා දේපළ හානී අවම කර ගැනීමට හැකි වූ බවයි. කථානායක කරූ ජයසූරිය මහතා ද අද ගංවතුරින් විපතට පත් වූ ජනතාවගේ සුවදුක් සොයා බැලීම සඳහා උතුරේ සංචාරයක නිරත විය. කථානායක කාර්යාලය සඳහන් කළේ, ඉදිරි සහන කටයුතු පිළිබඳව කථානායකවරයාගේ ප්‍රධානත්වයෙන් කිලිනොච්චි දිස්ත්‍රික් ලේකම් කාර්යාලයේදී විශේෂ සාකච්ඡාවක් ද අද පැවැත්වෙන බවයි. |
2019-01-02T19:19:00.000Z | ඉදිරි මැතිවරණ සම්බන්ධයෙන් සාකච්ඡා කිරීමට ශ්රී ලංකා නිදහස් පක්ෂ මධ්‍යම කාරක සභාව අද රැස්වෙයි | නව වසරේ පළමු මධ්‍යම කාරක සභාව අද රැස්වෙයි | COLOMBO (News 1st) - ශ්රී ලංකා නිදහස් පක්ෂයේ මේ වසරේ පළමු මධ්‍යම කාරක සභා රැස්වීම අද පැවැත්වීමට නියමිත වේ. ඒ, ජනාධිපති මෛත්‍රීපාල සිරිසේන මහතාගේ ප්‍රධානත්වයෙන් ජනාධිපති නිල නිවසසේදී ය. පක්ෂයේ ඉදිරි දේශපාලන වැඩකටයුතු සම්බන්ධයෙන් මෙහිදී විශේෂ අවධානයක් යොමු කෙරනු ඇති. ඉදිරියේදී පැවැත්වෙන මැතිවරණ ඉලක්ක කර ගනිමින් පක්ෂ ප්‍රතිසංවිධාන කටයුතු මෙහෙයවන ආකාරය පිළිබඳව අද පැවැත්වෙන මධ්‍යම කාරක සභා රැස්වීමේදී සාකච්ඡා කරන බව ශ්රී ලංකා නිදහස් පක්ෂ මහ ලේකම් මහචාර්ය රෝහණ ලක්ෂ්මන් පියදාස මහතා සඳහන් කළේ ය. සවස 6.00 ට පැවැත්වෙන රැස්වීම සඳහා මධ්‍යම කාරක සභාවේ සෑම සාමාජිකයෙකුටම ආරාධනා කර ඇති බව ද ඔහු පැවසුවේ ය. |
2019-01-02T19:05:42.000Z | ගෙවුණු දවස උණුසුම් කළ පුවත්… | ගෙවුණු දවස උණුසුම් කළ පුවත්… | දේශිය පුවත් 1. රංගේ බණ්ඩාර අල්ලස් කොමිසම හමුවේ පෙනී සිටී: එක්සත් ජාතික පක්ෂ පාර්ලිමේන්තු මන්ත්‍රී පාලිත රංගේ බණ්ඩාර මහතා ඊයේ අල්ලස් හෝ දූෂණ චෝදනා විමර්ශන කොමිෂන් සභාව හමුවේ පෙනී සිටියේ ය. 2. ගිනිඅවි 1064ක් සමග සැකකරුවන් 865ක් අත්අඩංගුවට: 2018 වසරේ ජනවාරි සිට නොවැම්බර් දක්වා දිවයින පුරා ක්‍රියාත්මක කළ වැටලීම්වලින් නීතිවිරෝධි ගිනිඅවි 1064 ක් සමග සැකකරුවන් 865 දෙනෙකු අත්අඩංගුවට ගෙන තිබේ. 3. “නාලක ද සිල්වා අත්අඩංගුවට ගත්තේ පැහැදිලි සාක්ෂි මතයි” – CID ය අධිකරණයට දන්වයි: හිටපු නියෝජ්‍ය පොලිස්පති නාලක ද සිල්වා මහතා අත්අඩංගුවට ගනු ලැබුවේ ප්‍රභූ ඝාතන කුමන්ත්‍රණයකට ඔහු සම්බන්ධ බවට පැහැදිලිව සාක්ෂි මගින් අනාවරණයවීමෙන් පසුව බව අපරාධ පරීක්ෂණ දෙපාර්තමේන්තුව කොටුව මහේස්ත්‍රාත් රංග දිසානායක මහතාට දැනුම් දුන්නේ ය. 4. මීගමුවේ සුනඛයා මරා දැමීම ගැන විමර්ශන ඇරඹේ: මීගමුව, කොප්පර හන්දියේ ප්‍රදේශයේ නිවසක කූඩු කර සිටි සුනඛයෙකු ගිනි තබා මරා දැමීමේ සිද්ධියක් සම්බන්ධයෙන් පොලීසිය විමර්ශන ආරම්භ කර තිබේ. 5. රගර් ක්‍රීඩකයෙකුට මරු කැඳවූ විදුලි සෝපාන අනතුර සම්බන්ධයෙන් විමර්ශන අරඹයි: රගර් ක්‍රීඩකයෙකුට මරු කැඳ වූ විදුලි සෝපාන අනතුර සම්බන්ධයෙන් රාජ්‍ය ඉංජිනේරු සංස්ථාවේ තාක්ෂණික කණ්ඩායමක් විමර්ශන ආරම්භ කර තිබේ. විදෙස් පුවත් 6. 2017ට සාපේක්ෂව ඉකුත් වසරේ ගුවන් අනතුරුවලින් මිය ගිය සංඛ්‍යාව ඉහළට: 2017 වසරට සාපේක්ෂව ඉකුත් වසරේ ගුවන් යානා කඩා වැටීම්වලින් ලොව පුරා මිය ගිය පුද්ගලයින් සංඛ්‍යාව ශීඝ්‍රයෙන් ඉහළ ගොස් ඇතැයි නවතම වාර්තාවක් පෙන්වා දෙයි. |
2019-01-02T07:39:01.000Z | වැල්ලවත්තේදී මිලියන 18ක හෙරොයින් අල්ලයි | වැල්ලවත්තේදී මිලියන 18ක හෙරොයින් අල්ලයි | COLOMBO (News 1st) : කොළඹ දිසා දූෂණ මර්දන ඒකකයේ නිලධාරීන් වැල්ලවත්ත දුම්රියපොළ අසලදී හෙරොයින් කිලෝග්‍රෑම් එකයි ග්‍රෑම් 513 ක් සමග අද පස්වරුවේ සැකකරුවෙකු අත්අඩංගුවට ගත්තේ ය. පොලිස් මාධ්‍ය ප්‍රකාශක පොලිස් අධිකාරී රුවන් ගුණසේකර මහතා සඳහන් කළේ, හෙරොයින් තොගයේ වටිනාකම රුපියල් මිලියන 18කට අධික බවයි. අත්අඩංගුවට ගත් 38 හැවිරිදි සැකකරු මොරටුව මෝදර ප්‍රදේශයේ පදිංචිකරුවෙකු බව ද පොලීසිය සඳහන් කළේ ය. |
2019-01-02T07:32:34.000Z | රංගේ බණ්ඩාර අල්ලස් කොමිසම හමුවේ පෙනී සිටී... | රංගේ බණ්ඩාර අල්ලස් කොමිසම හමුවේ පෙනී සිටී... | COLOMBO (News 1st) : එක්සත් ජාතික පක්ෂ පාර්ලිමේන්තු මන්ත්‍රී පාලිත රංගේ බණ්ඩාර මහතා අද අල්ලස් හෝ දූෂණ චෝදනා විමර්ශන කොමිෂන් සභාව හමුවේ පෙනී සිටියේ ය. පක්ෂ මාරු කිරීමට වරප්‍රසාද හා මුදල් ලබාදීමට ගත් උත්සාහයක් පිළිබඳව පාලිත රංගේ බණ්ඩාර මහතා පසුගිය දා අනාවරණය කළ දුරකතන ඇමතුම් පදනම් කර ගනිමින් ට්‍රාන්ස්පේරන්සි ඉන්ටනැෂනල් ආයතනය අල්ලස් හෝ දූෂණ චෝදනා විමර්ශන කොමිෂන් සභාවට පසුගිය දා පැමිණිල්ලක් කළේ ය. අද දහවල් පාලිත රංගේ බණ්ඩාර කොමිසම හමුවේ පෙනී සිටියේ ඊට අදාළව ප්‍රකාශයක් ලබාදීම සඳහායි. |
2019-01-02T06:34:28.000Z | ගිනිඅවි 1064ක් සමග සැකකරුවන් 865ක් අත්අඩංගුවට | ගෙවුණු වසරේ ගිනිඅවි වැටලීම්... | COLOMBO (News 1st) : 2018 වසරේ ජනවාරි සිට නොවැම්බර් දක්වා දිවයින පුරා ක්‍රියාත්මක කළ වැටලීම්වලින් නීතිවිරෝධී ගිනිඅවි 1064 ක් සමග සැකකරුවන් 865 දෙනෙකු අත්අඩංගුවට ගෙන තිබේ. පොලිස් මූලස්ථානය සඳහන් කළේ, අත්අඩංගුවට ගත් ගිනිඅවි අතර ටී - 56 ගිනිඅවි 191, ඒ - කේ 47 වර්ගයේ ගිනිඅවියක් වන බවයි. ඊට අමතරව පිස්තෝල 30ක්, රිවෝල්වර් 22 ක්, හා බඳින තුවක්කු 632ක් අත්අඩංගුවට ගත් ගිනිඅවි අතර වේ. අත්අඩංගුවට ගෙන ඇති වෙනත් ගිනිඅවි සංඛ්‍යාව 93 කි. |
2019-01-02T06:16:46.000Z | "නාලක ද සිල්වා අත්අඩංගුවට ගත්තේ පැහැදිලි සාක්ෂි මතයි" - CIDය අධිකරණයට දන්වයි | 'නාලක අත්අඩංගුවට ගත්තේ පැහැදිලි සාක්ෂි මතයි' - CID | COLOMBO (News 1st) : හිටපු නියෝජ්‍ය පොලිස්පති නාලක ද සිල්වා මහතා අත්අඩංගුවට ගනු ලැබුවේ ප්‍රභූ ඝාතන කුමන්ත්‍රණයකට ඔහු සම්බන්ධ බවට පැහැදිලිව සාක්ෂි මගින් අනාවරණය වීමෙන් පසුව බව අපරාධ පරීක්ෂණ දෙපාර්තමේන්තුව අද කොටුව මහේස්ත්‍රාත් රංග දිසානායක මහතාට දැනුම් දුන්නේ ය. සහකාර පොලිස් අධිකාරි ඉන්දික ලොකුහෙට්ටිගේ මහතා අධිකරණයට දැනුම් දුන්නේ එම ඝාතන සැලසුම් කළ යුතු ආකාරය අඩංගු තොරතුරු, මුද්‍රා තැබූ ලියුම් කවරයක බහා තමා විසින් නාමල් කුමාර වෙත එවන බවට නාලක ද සිල්වා මහතා කළ දැනුම්දීමක් ද දුරකථන සංවාද හඬපට මගින් අනාවරණය වීමෙන් පසුව ඒ සම්බන්ධයෙන් ප්‍රශ්න කර නාලක ද සිල්වා මහතා අත්අඩංගුවට ගත් බවයි. එම දුරකථන සංවාද නාමල් කුමාර නමැත්තාගේ දුරකථනයේ පටිගත කර පසුව මකා දමා තිබීම නිසා එම ජංගම දුරකථනය හොංකොං රාජ්‍යයට ගෙන ගොස් ප්‍රතිඋත්පාදනය කිරීමට තම දෙපාර්තමේන්තුව පියවර ගත් බවත් එලෙස ප්‍රතිඋත්පාදනය කළ දුරකථන සංවාද 427 ක් වීඩියෝ දර්ශන 26 ක් සහ ඡායාරූප 4321 ක් ක්‍රියාත්මකව තිබෙන බව ද සහකාර පොලිස් අධිකාරීවරයා එහිදී පෙන්වා දුන්නේ ය. ඔහු පෙන්වා දුන්නේ අක්‍රිය තත්ත්වයේ පවතින දුරකථන සංවාද 31 ක්, ඡයාරූප 802 ක් සහ වීඩියෝ දර්ශන 656 ක් ද එම දුරකථනයේ ඇති බවට විශේෂඥ විශ්ලේෂණ වාර්තා අනුව පැහැදිලි වන බවයි. එම දුරකථන සංවාද 427 න් උපුටා ගත් විනාඩි 60 ක සැක සහිත සංවාද තුනක් අඩංගු CD පට තුනක් එහිදී අධිකරණයට ඉදිරිපත් කළ සහකාර පොලිස් අධිකාරීවරයා ඒවායේ අඩංගු වී ඇත්තේ නාමල් කුමරගේ සහ නාලක සිල්වා යන මහත්වරුන්ගේ කටහඬ ද යන්න නිශ්චිත කර ගැනීම සඳහා රජයේ රස පරීක්ෂකවරයාගෙන් විශ්ලේෂණ වාර්තාවක් කැඳවන ලෙස ඉල්ලා සිටියේ ය. අපරාධ පරීක්ෂණ දෙපාර්තමේන්තුව අධිකරණය හමුවේ පෙන්වා දුන්නේ දුෂණ විරෝධී බලකායේ මෙහෙයුම් අධ්‍යක්ෂ නාමල් කුමාර නමැත්තා 2009 වසරේදී ගුවන් හමුදාවට බැඳී පුහුණුව ලැබූ අයෙකු බවත් එලෙස පුහුණුව ලබමින් සිටියදී මාස තුනකට පමණ පසුව සේවය අතහැර පලාගොස් ඇති ඔහු 2011 වසරේදී ශ්රී ලංකා යුද හමුදාවට බැඳී පුහුණුව ලබා සේවයෙන් පලාගොස් ඇති බවයි. ඔහු ගුවන් සහ යුද හමුදා සේවයට එක් වීමේදී 2001 වසරේදී අධිසම්මාන දෙකක් හා සම්මාන තුනක් සහිතව සාමාන්‍ය පෙළ විභාගයෙන් විෂයන් 10 සමත් වූ බවට අධ්‍යාපන සහතික ඉදිරිපත් කර ඇති බව එහිදී පෙන්වා දුන් අපරාධ පරීක්ෂණ දෙපාර්තමේන්තුව ඔහු සමත් වී ඇත්තේ සාමාන්‍ය පෙළ විභාගයෙන් විෂයන් තුනක් පමණක් බව පසුව සිදුකළ පරීක්ෂණවලදී අනාවරණය වූ බව පෙන්වා දුන්නේ ය. ව්‍යජ ලේඛන ඉදිරිපත් කර සේවයට බැඳීම සහ හමුදා සේවයෙන් පලායාම සම්බන්ධයෙන් ඔහුට එරෙහිව විමර්ශන සිදුකරන බව ද අපරාධ පරීක්ෂණ දෙපාර්තමේන්තුව අධිකරණයේදී කියා සිටියේ ය. මේ අතර නාලක ද සිල්වා මහතා සහ ඉන්දිය ජාතික මර්සලි තෝමස් නමැත්තා ලබන 16 වන දා දක්වා යළි රක්ෂිත බන්ධනාගාරගත කෙරිණ. |
2019-01-02T04:49:12.000Z | ලක්ෂපාන පා මුල දියවලක ගිලී විදේශිකයෙකු මරුට | ලක්ෂපාන පා මුල දියවලක ගිලී විදේශිකයෙකු මරුට | COLOMBO (News 1st) : ලක්ෂපාන දියඇල්ල පා මුල දියවලක ගිලී බ්‍රිතාන්‍ය ජාතිකයෙකු ජීවිතක්ෂයට පත්ව තිබේ. පොලීසිය සඳහන් කළේ, 29 හැවිරිදි ඔහු සිය පෙම්වතිය සහ මිතුරන් කිහිපදෙනෙකු සමග එම දියවලේ ජල ක්‍රිඩාවේ නිරතව සිටියදී මෙම අනතුරට ලක්ව ඇති බවයි. තරුණයාගේ සිරුර පොලිසිය හා ප්‍රදේශවාසීන් එක්ව කළ මෙහෙයුමකින් සොයාගෙන තිබේ. පශ්චාත් මරණ පරීක්ෂණය සඳහා සිරුර දික්ඔය මුලික රෝහලේ තැන්පත් කර ඇති බව පොලීසිය සඳහන් කළේ ය. |
2019-01-02T04:13:53.000Z | මීගමුවේ සුනඛයා මරා දැමීම ගැන විමර්ශන ඇරඹේ | මීගමුවේ සුනඛයා මරා දැමීම ගැන විමර්ශන ඇරඹේ | COLOMBO (News 1st) : මීගමුව, කොප්පර හන්දියේ ප්‍රදේශයේ නිවසක කූඩු කර සිටි සුනඛයෙකු ගිනි තබා මරා දැමීමේ සිද්ධියක් සම්බන්ධයෙන් පොලීසිය විමර්ශන ආරම්භ කර තිබේ. පොලීසිය පැවසුවේ, පසුගිය 31 වන දා රාත්‍රියේ කූඩුවට භූමිතෙල් ගසා සුනඛයාට එලෙස ගිනි තබා ඇති බවයි. පිළිස්සුම් තුවාල ලබා සිටි එම සුනඛයා ඊයේ දිනයේ මියගොස් තිබේ. පොලීසිය සඳහන් කළේ, ලැබ්බ්‍රඩෝ වර්ගයේ සුනඛයෙකු එලෙස මරා දමා ඇති බවයි. මේ සම්බන්ධයෙන් ලද පැමිණිල්ලකට අනුව මීගමුව පොලීසිය විමර්ශන ආරම්භ කර ඇතැයි පොලිසිය සඳහන් කළේ ය. පොලීසිය පැවසුවේ අදාළ ස්ථානයේ ඇඟිලි සලකුණු පරීක්ෂාවක් ද සිදු කළ බවයි. https://www.youtube.com/watch?v=IZpFjseQHbc |
2019-01-02T02:04:14.000Z | යාන් ඔයෙන් අවතැන් වූ ජනතාව වීදි බසී | යාන් ඔයෙන් අවතැන් වූ ජනතාව වීදි බසී | COLOMBO (News 1st) - හොරොව්පතාන වාහල්කඩ යාන් ඔය ජලාශ්‍රය හේතුවෙන් අවතැන් වූ ජනතාව උද්ඝෝෂණයක් සංවිධාන කර තිබේ. යාන් ඔය ජලාශ්‍රයෙන් අවතැන් වූ ජනතාවගේ එකමුතුව අද මෙම උද්ඝෝෂණය සංවිධාන කර තිබිණි. කෙසේ වෙතත් අප වාර්තාකරු පැවසුවේ, විරෝධතාකරුවන් ප්‍රාදේශීය ලේකම් කාර්යාලයට ඇතුළු වීමට උත්සහ කරන බවට ලැබුණු තොරතුරක් මත ප්‍රාදේශීය ලේකම් කාර්යාලය අසළ විශේෂ පොලිස් ආරක්ෂාවක් යොදවා තිබූ බව ය. කෙසේ වෙතත් එම පොලිස් බාධක නොතකා ප්‍රාදේශීය ලේකම්වරයා හමුවීමට විරෝධතාකරුවන් කාර්යාලයට ඇතුළු වූ බව වාර්තා වේ. මේ මොහොත වන විටත් උද්ඝෝෂණය අඛණ්ඩව සිදු වන බව අප වාර්තාකරු සඳහන් කළේ ය. |
2019-01-02T01:51:53.000Z | රගර් ක්‍රීඩකයෙකුට මරු කැඳවූ විදුලි සෝපාන අනතුර සම්බන්ධයෙන් විමර්ශන අරඹයි | විදුලි සෝපාන අනතුර සම්බන්ධයෙන් විමර්ශන අරඹයි | COLOMBO (News 1st) - රගර් ක්‍රීඩකයෙකුට මරු කැඳවූ විදුලි සෝපාන අනතුර සම්බන්ධයෙන් රාජ්‍ය ඉංජිනේරු සංස්ථාවේ තාක්ෂණික කණ්ඩායමක් විමර්ශන ආරම්භ කර තිබේ. පොලීසිය පැවසුවේ, ඔවුන්ගේ වාර්තාව ඉදිරියේදී අධිකරණය වෙත භාර දීමට නියමිත බව ය. එම නිලධාරීන් පෙරේදා දිනයේදී අදාළ ස්ථානයට පැමිණ අනතුර සිදු වූ ස්ථානය නිරීක්ෂණය කර තිබේ. මෙම විදුලි සෝපාන අනතුරට හේතු වී ඇත්තේ කුමක් ද යන්න පිළිබඳව එම තාක්ෂණික පරීක්ෂණයේදී සොයා බැලෙනු ඇති. දැනට මේ සම්බන්ධයෙන් පුද්ගලයින් 20 දෙනෙකුගෙන් පමණ ප්‍රකාශ සටහන් කර ගෙන ඇතැයි පොලීසිය සඳහන් කළේ ය. පසුගිය 29 වන දින අලුයම කොළඹ 02 නවම් මාවතේ රාත්‍රී සමාජ ශාලාවක් පිහිටි ගොඩනැගිල්ලක විදුලි සෝපානය කඩා වැටීමෙන් 24 හැවිරිදි රගර් ක්‍රීඩකයෙකු මිය ගියේ ය. සිද්ධියෙන් තවත් දෙදෙනෙක් තුවාල ලැබූහ. |
2019-01-02T01:30:17.000Z | ජොන්ස්ටන්ට එරෙහිව අල්ලස් කොමිසම පැවරූ එක් නඩුවක තීන්දුව ලබන 26 වන දා | ජොන්ස්ටන්ට එරෙහි එක් නඩුවක තීන්දුව ලබන 26 | COLOMBO (News 1st) - වත්කම් බැරකම් ප්‍රකාශ ඉදිරිපත් නොකිරීම සම්බන්ධයෙන් පාර්ලිමේන්තු මන්ත්‍රී ජොන්ස්ටන් ප්‍රනාන්දු මහතාට එරෙහිව අල්ලස් කොමිසම පැවරූ එක් නඩුවක තීන්දුව ලබන 26 වන දා ප්‍රකාශයට පත් කරන බව කොළඹ ප්‍රධාන මහේස්ත්‍රාත් ලංකා ජයරත්න මෙනෙවිය අද දැනුම් දුන්නා ය. නඩු තීන්දුව ප්‍රකාශයට පත් කරන්නේ, 2010 සිට 2011 දක්වා වත්කම් බැරකම් ප්‍රකාශ ඉදිරිපත් නොකිරීම සම්බන්ධයෙන් ජොන්ස්ටන් ප්‍රනාන්දු මහතාට එරෙහිව අල්ලස් කොමිසම පැවරූ නඩුවට අදාළව ය. පාර්ලිමේන්තු මන්ත්‍රීවරයෙකුව සිටි 2010 සිට 2014 වසර දක්වා වත්කම් බැරකම් ප්‍රකාශ ඉදිරිපත් නොකිරීම සම්බන්ධයෙන් අල්ලස් හෝ දූෂණ විමර්ශන කොමිෂන් සභාව ඔහුට එරෙහිව නඩු 05ක් ගොනු කර තිබේ. |
2019-01-02T00:59:23.000Z | 2017ට සාපේක්ෂව ඉකුත් වසරේ ගුවන් අනතුරුවලින් මිය ගිය සංඛ්‍යාව ඉහළට | 2018 වසරේදී ගුවන් අනතුරුවලින් 556ක් මරුට | COLOMBO (News 1st) - 2017 වසරට සාපේක්ෂව ඉකුත් වසරේ ගුවන් යානා කඩා වැටීම්වලින් ලොව පුරා මිය ගිය පුද්ගලයින් සංඛ්‍යාව ශීඝ්‍රයෙන් ඉහළ ගොස් ඇතැයි නවතම වාර්තාවක් පෙන්වා දෙයි. ලෝක ගුවන් ආරක්ෂණ ජාලය වාර්තා කළේ, 2017 වසරේදී ලොව ගුවන් අනතුරුවලින් මිය ගිය පිරිස 44ක් ලෙස සටහන් වූ නමුත් 2018 වසරේදී එය 556 ක් දක්වා ඉහළ ගොස් ඇති බව ය. ඒ අනුව ඉකුත් වසරේ සිදු වූ දරුණුතම ගුවන් අනතුර ලෙස ඉකුත් ඔක්තෝබර් මාසයේ ඉන්දුනීසියාවේ ලයන් ගුවන් සේවයට අයත් යානයක් කඩා වැටීමෙන් පුද්ගලයින් 189 දෙනෙකු ජීවිතක්ෂයට පත් වීම සැලකේ. 2017 වසර සැලකෙන්නේ වාණිජ ගුවන් යානා ඉතිහාසයේ ආරක්ෂිතම වසර ලෙසයි. එම වසරේදී කිසිදු මගී ගුවන් යානයක් කඩා නොවැටීම ඊට හේතු විය. 2018 වසරේදී සිදු වූ මාරක ගුවන් අනතුරු සංඛ්‍යාව 15කි. කෙසේ වෙතත් ඉකුත් දශක දෙකක කාලය තුළ ගුවන් යානා ආරක්ෂාව සම්බන්ධයෙන් ප්‍රගතියක් පෙන්නුම් කර ඇතැයි ද ලෝක ගුවන් ආරක්ෂණ ජාලය වැඩිදුරටත් පෙන්වා දෙයි. |
2019-01-01T23:44:44.000Z | මොළය මිය ගිය පුද්ගලයින්ගෙන් ලබා ගන්නා අවයව ප්‍රවාහනයට ගුවන් හමුදාව සමග ගිවිසුමකට එළැඹීමේ තීරණයක් | සෞඛ්‍ය අමාත්‍යංශය හා ගුවන් හමුදාව අතර ගිවිසුමක් | COLOMBO (News 1st) - මොළය මිය ගිය පුද්ගලයින්ගෙන් ලබා ගන්නා අවයව කඩිනමින් රෝගීන් වෙත ප්‍රවාහනය සඳහා ගුවන් හමුදාව සමග ගිවිසුමකට එළැඹීමට සෞඛ්‍ය අමාත්‍යංශය තීරණය කර තිබේ. එහි ජාතික වකුගඩු මධ්‍යස්ථානයේ අධ්‍යක්ෂ විශේෂඥ වෛද්‍ය රත්නසිරි හේවගේ මහතා සඳහන් කළේ, මේ සම්බන්ධයෙන් අත්හදා බැලීම් කිහිපයක් සිදු කිරීමෙන් අනතුරුව නව ගිවිසුමට එළැඹීම තීරණය කළ බව ය. මෙමගින් වඩාත් පහසුවෙන් රෝගීන් සඳහා අවයව ප්‍රවාහන කිරීමට හැකියාව ලැබෙන බව ද ඔහු පැවසුවේ ය. |
2019-01-01T22:43:26.000Z | කළුතරදී පුද්ගලයෙකුට වෙඩි ප්‍රහාරයක් | කළුතරදී පුද්ගලයෙකුට වෙඩි ප්‍රහාරයක් | COLOMBO (News 1st) - කළුතර උතුර, ගාලු පාර තොටුපළ හන්දිය අසළදී සිදු කළ වෙඩි තැබීමකින් පුද්ගලයෙකු තුවාල ලබා තිබේ. පොලීසිය සඳහන් කළේ ,වෙඩි වැදීමෙන් තුවාල ලැබූ 57 හැවිරිදි පුද්ගලයා ප්‍රතිකාර සඳහා කළුතර නාගොඩ රෝහලට ඇතුළත් කළ බව ය. මෝටර් රථයකින් පැමිණි පුද්ගලයෙකු ඊයේ රාත්‍රී 10.35ට පමණ වෙඩි තැබීම සිදු කර පළා ගොස් ඇතැයි පොලීසිය පැවසුවේ ය. වෙඩි තැබීමට හේතුව මෙතෙක් අනාවරණය වී නොමැත. සිද්ධිය සම්බන්ධයෙන් පොලීසිය පුළුල් විමර්ශන ආරම්භ කර තිබේ. |
2019-01-01T20:25:35.000Z | සා/පෙළ පිළිතුරු පත්‍ර ඇගයීමේ දෙවන අදියර ලබන 8 වන දා | සා/පෙළ පිළිතුරු පත්‍ර ඇගයීමේ දෙවන අදියර ලබන 8 | COLOMBO (News 1st) - අධ්‍යයන පොදු සහතික පත්‍ර සාමන්‍ය පෙළ විභාගයේ පිළිතුරු පත්‍ර ඇගයීමේ දෙවන අදියර ලබන 8 වන දා ආරම්භ වේ. විභාග දෙපාර්තමේන්තුව පැවසුවේ, එය ලබන 17 වන දා දක්වා මධ්‍යස්ථාන 29කදී සිදු කෙරෙන බව ය. ඇගයීම් මධ්‍යස්ථාන සඳහා යොදා ගන්නා පාසල් 6ක් අදාළ කාලය තුළ සම්පූර්ණයෙන් වසා දැමෙන අතර සෙසු පාසල් 23 වසා දැමීමකින් තොරව සිදු කෙරෙන බව විභාග දෙපාර්තමේන්තුව පැවසුවේ ය. සාමාන්‍ය පෙළ විභාගයේ පිළිතුරු පත්‍ර ඇගයීමේ පළමු අදියර පසුගිය 23 වන දා සිට 31 වන දා දක්වා සිදු කෙරිණි. |
2019-01-01T20:17:11.000Z | 20යි 20 ලෝක කුසලානයට සෘජුව සහභාගී වීමේ අවස්ථාව ශ්රී ලංකාවට අහිමි වෙයි | ලෝක කුසලානයට සෘජුව සහභාගී වීමේ අවස්ථාව අහිමි වෙයි | COLOMBO (News 1st) - ශ්රී ලංකාවට 2020 වසරේදී පැවැත්වෙන පන්දුවාර 20යි 20 ලෝක කුසලාන ක්‍රිකට් තරගාවලියට සහභාගී වීම සඳහා සුදුසුකම් ලැබීමේ තරග වටයට එක්වීමට සිදුව තිබේ. අන්තර්ජාතික ක්‍රිකට් කවුන්සිලය ඒ බව ඊයේ නිවේදනය කළේ ය. 2020 වසරේදී ඔස්ට්‍රේලියාවේදී පැවැත්වෙන පන්දුවාර 20යි 20 ලෝක කුසලාන ක්‍රිකට් තරගාවලිය සඳහා සුදුසුකම් ලබන කණ්ඩායම් පිළිබඳව අන්තර්ජාතික ක්‍රිකට් කවුන්සිලය ඊයේ නිවේදනයක් නිකුත් කළේ ය. ඒ අනුව දෙසැම්බර් 31 දිනට පන්දුවාර 20යි 20 ශ්‍රේණිගත කිරීම්හි 8 වන ස්ථානය දක්වා රැඳී සිටින කණ්ඩායම් සියල්ල සුපිරි 12 දෙනාගේ වටය සඳහා සෘජුවම සුදුසුකම් ලබයි. ශ්‍රේණිගත කිරීම්හි පළමු ස්ථාන 8 හිමි පකිස්ථානය, ඉන්දියාව, එංගලන්තය, ඔස්ට්‍රේලියාව, දකුණු අප්‍රිකාව, නවසීලන්තය, බටහිර ඉන්දීය කොදෙව් සහ ඇෆ්ගනිස්ථානය එලෙස සුපිරි 12 දෙනාගේ වටයට සුදුසුකම් ලබා අවසන් ය. මේ අතර සුපිරි කණ්ඩායම් 12 අතරට පිවිසෙන අනෙක් කණ්ඩායම් 4 තීරණය වන්නේ සුදුසුකම් ලැබීමේ තරග වටයට එක්වන කණ්ඩායම් 8 අතරිනි. ශ්‍රේණිගත කිරීම් අනුව 9 වන සහ 10 වන ස්ථානවල රැඳී සිටින ශ්රී ලංකාව සහ බංග්ලාදේශයට ද මෙම සුදුසුකම් ලැබීමේ තරගාවලියට එක්වන අනෙක් කණ්ඩායම් 6 සමග තරග කිරීමට සිදු වනු ඇති. සුදුසුකම් ලැබීමේ තරගාවලිය 2020 වසරේ ඔක්තෝබර් 18 වන දා සිට නොවැම්බර් 15 වන දා දක්වා පැවත්වීමට නියමිත ය. සුදුසුකම් ලැබීමේ වටයට එක්වන අනෙක් කණ්ඩායම් 6 වන්නේ ස්කොට්ලන්තය, සිම්බාබ්වේ, එක්සත් අරාබි එමීර්, නෙදර්ලන්තය, හොංකොං සහ ඕමානයයි. 2020 ලෝක කුසලානය සඳහා එක්වීම සඳහා සුදුසුකම් ලැබීමේ තරග වටයට තරග කළ යුතු තත්ත්වයට මෙරට පත්වීම පිළිබඳව තමන් විමතියට පත් වන බවට 2014 වසරේ 20යි 20 ලෝක කුසලානය දිනූ ශ්රී ලංකා කණ්ඩායමේ නායක ලසිත් මාලිංග පවසයි. මේ අතර බංග්ලාදේශ නායක ශකීබ් අල් හසන් පවසන්නේ, සෘජුවම ලෝක කුසලානයට සුදුසුකම් ලැබීමට අසමත් වුව ද තම කණ්ඩායම යහපත් මානසික තත්ත්වයක පසුවන බව ය. |
2019-01-01T20:03:39.000Z | මේ වසරේ පළමු ශ්‍රේණියට ළමුන් ඇතුළත් කිරීම ලබන 16 වන දා | මේ වසරේ පළමු ශ්‍රේණියට ළමුන් ඇතුළත් කිරීම ලබන 16 | COLOMBO (News 1st) - මේ වසරේ පළමු ශ්‍රේණියට ළමුන් ඇතුළත් කිරීම ලබන 16 වන දා සිදු කෙරෙන බව අධ්‍යාපන අමාත්‍යංශය පවසයි. එහි ජ්‍යෙෂ්ඨ නිලධාරියෙකු සඳහන් කළේ, ඒ සඳහා සියලු පාසල්වල විදුහල්පතිවරුන්ට උපදෙස් ඇතුළත් චක්‍රලේඛයක් නිකුත් කර ඇති බව ය. යම් ලෙසකින් පළමු ශ්‍රේණියට සිය දරුවා ඇතුළත් කිරීම සඳහා පාසලක් නොලැබුණ හොත් ඒ පිළිබඳව පළාතේ කලාප අධ්‍යාපන අධ්‍යක්ෂකවරයා හමු වී දැනුවත් කරන ලෙස ද අධ්‍යාපන අමාත්‍යංශය දෙමව්පියන්ගෙන් ඉල්ලීමක් කරයි. මේ අතර පළමු ශ්‍රේණියට ළමුන් ඇතුළත් කිරීම සම්බන්ධයෙන් ඉදිරිපත්ව ඇති අභියාචනා විභාගය මේ වන විට අවසන් කර ඇති බව ද අමාත්‍යංශය පැවසුවේ ය. |
2019-01-01T19:50:41.000Z | ගෙවුණු දවස උණුසුම් කළ පුවත්… | ගෙවුණු දවස උණුසුම් කළ පුවත්… | COLOMBO (News 1st) 1. මහ බැංකු බැඳුම්කර වංචාව සම්බන්ධයෙන් රක්ෂිත බන්ධනාගාරගත කර සිටි පර්පෙචුවල් ට්‍රෙෂරීස් සමාගමේ අර්ජුන් ඇලෝසියස් හා එහි ප්‍රධාන විධායක නිලධාරී කසුන් පාලිසේන යන මහත්වරුන් ඊයේ ඇප මත මුදා හැරිණි. 2. තම දරුවන් දෙදෙනාගේ උප්පැන්න සහතිකවල සඳහන් තමන්ගේ වයස අවුරුදු 4කින් අඩු කර සංශෝධනය කරන ලෙස හා තමන්ගේ නම සංශෝධනය කර දෙන ලෙස ඉල්ලා පාර්ලිමේන්තු මන්ත්‍රී විමල් වීරවංශ මහතාගේ බිරිඳ වන ශෂී වීරවංශ මහත්මිය ඉල්ලුම් පත්‍රයක් ඉදිරිපත් කර තිබූ බව රෙජිස්ටර් ජනරාල් දෙපාර්තමේන්තුවේ විශ්‍රාමික නියෝජ්‍ය රෙජිස්ටර් ජනරාල් සුමතිපාල හෙට්ටිආරච්චි මහතා ඊයේ කොළඹ ප්‍රධාන මහේස්ත්‍රාත් අධිකරණය හමුවේ සාක්ෂි දෙමින් ප්‍රකාශ කළේ ය. 3. කොළඹ වෙරළබඩ පොලිස් වසමේ 145 වත්ත නමැති ප්‍රදේශයේ ඊයේ දහවල් සිදු වූ වෙඩි තැබීමකින් පුද්ගලයෙකු තුවාල ලැබී ය. 4. වැලිකඩ බන්ධනාගාර ගැටුම සම්බන්ධයෙන් අත්අඩංගුවට ගෙන රක්ෂිත බන්ධනාගාරගත කර සිටින බන්ධනාගාර කොමසාරිස් එමිල් රංජන් ළමාහේවා මහතා ඊයේ යළි ලබන 8 වන දා දක්වා රක්ෂිත බන්ධනාගාරගත කරනු ලැබී ය. 5. හෝමාගම, පනාගොඩ යුද හමුදා ශ්රී මහා බෝධි විහාරය ඉදිරිපිටදී පාතාල කල්ලි සමාජිකයෙකු පොලිස් විශේෂ කාර්ය බලකාය මගින් අත්අඩංගුවට ගෙන තිබේ. විදෙස් පුවත් 6. 66 හැවිරිදි මහා වජිරාලෝංකෝන් තායිලන්තයේ රජු ලෙස පත් කීරීමේ නිල උත්සවය එළැඹෙන මැයි මස 4 වන දා පැවැත්වීමට කටයුතු සූදානම් කර තිබේ. ක්‍රීඩා පුවත් 7. ඉන්දීය ජාතික කාන්තා ක්‍රිකට් කණ්ඩායමේ ආරම්භක පිතිකාරිනී ස්මිත්‍රි මන්දනා 2018 වසරේ හොඳ ම ක්‍රිකට් ක්‍රීඩිකාව ලෙස අන්තර්ජාතික ක්‍රිකට් කවුන්සිලය විසින් නම් කරනු ලැබ තිබේ. |
2019-01-01T19:41:29.000Z | නව වසරේ පළමු කැබිනට් රැස්වීම අද | නව වසරේ පළමු කැබිනට් රැස්වීම අද | COLOMBO (News 1st) - නව වසරේ පළමු කැබිනට් රැස්වීම ජනාධිපති කාර්යාලයේදී අද පැවැත්වේ. ඒ, ජනාධිපති මෛත්‍රීපාල සිරිසේන මහතාගේ ප්‍රධානත්වයෙනි. ඇමතිවරුන්ගේ විෂය පථයන් ගැසට් කිරීමෙන් අනතුරුව කැබිනට් මණ්ඩලය පළමු වරට රැස්වන්නේ අද දිනයේයි. නව අමාත්‍ය මණ්ඩලය දිවුරුම් දුන් ඉකුත් 20 වන දා ඇමති මණ්ඩල රැස්වීමක් පැවැත්විණි. නමුත් ඒ වන විට ඇමතිවරුන්ගේ විෂය පථයන් ගැසට් කර නොතිබිණි. අමාත්‍යංශ විෂය පථයන් ගැස්ට් කෙරුණේ පසුගිය 29 වන දා ය. |
2019-01-01T10:30:35.000Z | පොහොට්ටුවෙන් නාමල් කුමාරට ලැබුණු පිළිතුර... | පොහොට්ටුවෙන් නාමල් කුමාරට ලැබුණු පිළිතුර... | COLOMBO (News 1st) - දූෂණ විරෝධී බලකායේ මෙහෙයුම් අධ්‍යක්ෂ නාමල් කුමාර මහතා අද පොලිස් මූල්‍ය අපරාධ කොට්ඨාසයට පැමිණිල්ලක් භාර දුන්නේ ය. මෙවර මහ කන්නයෝ පොහොර සහනාධාරය ලබා දීමේදී සිදු වන බව කියන අක්‍රමිකතාවක් සම්බන්ධයෙන් පැමිණිලි කළ බව නාමල් කුමාර මහතා සඳහන් කළේ ය. මෙවැනි දේවල් සිදු කිරීම මගින් ඉදිරියේදී ශ්රී ලංකා පොදුජන පෙරමුණෙන් දේශපාලනයට පිවිසීමට බලාපොරොත්තු වනවා ද යන්න පිළිබඳව මාධ්‍යවේදීහු මෙහිදී නාමල් කුමාර මහතාගෙන් විමසූහ. ඊට පිළිතුරු දුන් නාමල් කුමාර මහතා... "මිනිස්සු කිව්වා එක පාරම මහින්ද මහත්මයගේ පක්ෂයෙන් ඡන්දේ ඉල්ලන්න කියලා. මම කිව්වා හරි ඉන්නකෝ මම කතා කරලා බලන්නම් කියලා. 1919 යට කතා කරලා එතනින් අග්‍රාමාත්‍ය කාර්යාලයේ දුරකතන අංකය ඉල්ල ගෙන අග්‍රාමාත්‍ය කාර්යාලයට කතා කරලා එතනින් මහින්ද මහත්තයා හම්බෙන්න ඕන කිව්වම දුරකතන අංකය දුන්නා. උදිත ලොකුබණ්ඩාර මහත්මය‍ට මම කතා කරලා කිව්වා අහවලා මට හම්බෙන්න ඕන. අගමැතිතුමාව හම්බුණාම මම කිව්වා ගමේ මිනිස්සු මෙන්න මෙහෙම කතාවක් කියනවා සර්, මොකද කරන්නේ. ඊට පස්සේ ඝාතන කුමන්ත්‍රණය ඔබතුමානේ හෙළිකරේ. ඔව් මම තමා කරේ කියලා කිව්වා. හරි ප්‍රශ්නයක් නෑ. හැබැයි ඔයාට මිනිස්සුන් මඩ ගහයි. ඔයාව නැත්තටම නැති කරලා දාවි. ඔය මිනිස්සුන්ගේ හැටි දන්නවනේ. මේ රටේ මිනිස්සු වාසියට විතරයිනේ වැඩ කිව්වා. මම කිව්වා ඒක නිසා මට ඒක ප්‍රශ්නයක් නැහැ කියලා කිව්වට පස්සේ එතුමා ආශිර්වාද කරා. මට අවසානයේ දැන ගන්න ලැබුණ පිළිතුර මොකද්ද දන්නව ද මේ පක්ෂයට දරදිය ඇදපු මිනිස්සු මේ දිස්ත්‍රික්කයේ මේ තරම් ඉද්දිත් නාමල් කුමාරට නාමයෝජනා දෙන්නේ කොහොමද කියන එක ප්‍රශ්නය මගෙන් ඇහුවා. එතකොට මම කල්පනා කරා යකෝ දේශපාලනයට යවන්න ඕන මේ රටේ පක්ෂයකට දරදිය අදින මිනිස්සුන්ව ද, ජනතාවට දරදිර අදින මිනිස්සුන්ව ද? පක්ෂයකට දරදිය ඇද්දොත්ලු නාමයෝජනා දෙන්නේ. ඉතින් එහෙමනම් බුදු සරණයි කියන එක තමයි කියන්න තියෙන්නේ" |
2019-01-01T01:05:03.000Z | 23 වන නාවික හමුදාපති ලෙස වයිස් අද්මිරාල් පියල් ද සිල්වා වැඩ භාර ගනී | නව නාවික හමුදාපති වැඩ භාර ගනී | COLOMBO (News 1st) - ශ්රී ලංකා නාවික හමුදාවේ 23 වන නාවික හමුදාපති ලෙස වයිස් අද්මිරාල් පියල් ද සිල්වා මහතා අද වැඩ භාර ගත්තේ ය. ජනාධිපතිතුමා විසින් රියර් අද්මිරාල් පියල් ද සිල්වා මහතා වයිස් අද්මිරාල් නිලයට උසස් කිරීමෙන් අනතුරුව නාවික හමුදාවේ 23 වන නාවික හමුදාපතිවරයා වශයෙන් පත් කරනු ලැබී ය. අද උදෑසන හිටපු නාවික හමුදාපති අද්මිරාල් සිරිමෙවන් රණසිංහ මහතා විසින් නව නාවික හමුදාපතිවරයා වෙත සම්ප්‍රදායානුකූලව අසිපත පිරිනැමීම සහ රාජකාරී භාර දීම සිදු විය. මෙහිදී නව නාවික හමුදාපතිවරයා පිළිගැනීමට සම්මාන ආචාර මුරයක් ද පිරි නැමිණි. |
2019-01-01T09:56:38.000Z | පෝරිසාදයෙක් වෙන එක හොඳයිනේ ළමයි ඉස්සරහා බෙල්ල වැළලාගන්න හදන අළුගෝසුවෙක් වෙනවට වඩා - සරත් ෆොන්සේකා | තෙවරප්පෙරුම ගැන ෆොන්සේකා කියූ දේ... | COLOMBO (News 1st) - පසුගිය දිනවල නියෝජ්‍ය අමාත්‍ය පාලිත තෙවරප්පෙරුම මහතා එල්ල කළ චෝදනා සම්බන්ධයෙන් පාර්ලිමේන්තු මන්ත්‍රී ෆීල්ඩ් මාර්ෂල් සරත් ෆොන්සේකා මහතා අද අදහස් පළ කළේ ය. ඒ, කැලණියේ පැවති වැඩසටහනකින් අනතුරුව මාධ්‍යයට අදහස් දක්වමිනි. ෆීල්ඩ් මාර්ෂල් සරත් ෆොන්සේකා - පා.ම. එක්සත් ජාතික පක්ෂය "අමාත්‍යංශ කියන්නේ පිස්සන් කොටු නෙමෙයිනේ. ඉතින් මන්ද බුද්ධික සිහි විකලෙන් වැඩ කරන මිනිස්සුන්ට ඕන විදියට හැසිරෙන්න බෑ ඒ තැන්වල. එතෙන්ට ඇවිල්ලා කව්රුහරි අර ලණුව කඩා ගත්ත හරකෙක් වගේ වටේට දුවන්නයි අරයට අනින්නයි මෙයාට අනින්නයි පටන් ගත්තොත් එතකොට අපිට සිද්ධ වෙනවා හරකා මෙල්ල කරන්න. එයාට වාහන තුනක් දීලා තියනවා අමාත්‍යංශෙන්. මට තියෙන්නෙත් එච්චරයි. ඒවා පාවිච්චි කරනවා ඇරෙන්න හිතු මතේට හිතෙන හිතෙන වාහනේට නැගලා රවුම් ගහන්න බෑ. මේ පුද්ගලයා මගේ සිකුරුටි කරන අයට දුන්න වාහනේ අරගෙන සයිරන්ස් හයි කරගෙන ඒකට හෙඩ් ලයිට් හයි කරගෙන බොරු කියලා ඇමතිතුමා මට අවසර දුන්නා කියලා ඒ වාහනේ අරගෙන පනිනවා. එහෙම පැනපු අවස්ථාවක සිකුරුටි අයට වාහනය ඕන වුණා. වාහනේ ආපහු ගෙන්නන්න ඕන වුණා. එයාට දීපු වාහන ගෙදර තියාගෙන ඒවගේ බිරිඳ යනවා ළමයි යනවා එයාගේ ගෝලබාලයෝ රවුම් ගහනවා. එයින් වාහනයක් අර උද්ඝෝෂණයකට මේ ළඟදී සෙනග අරන් එන්න ඇවිල්ලා කුඩු පට්ටම් කරලා තියෙනවා පානදුරේදී. ආණ්ඩුව නැති වෙලේත් වාහනයක් හංගන් ඉදලා ඇවිල්ලා වාහනයක් කුඩු කළා. නියෝජ්‍ය ඇමති කෙනෙක් කිව්වම විනයක් තියෙන්න ඕන. නියෝජ්‍ය ඇමති කියන්නේ අමාත්‍යංශයක අයිතිකාරයා නෙමෙයි. ඇමතිතුමා යමක් කමක් භාර දුන්නොත් ඇමතිතුමා කියන දෙයක් කරලා ඉන්න ඕන. පෝරිසාදයෙක් කිව්වලු. පෝරිසාදයෙක් වෙන එක හොඳයිනේ ළමයි ඉස්සරහා බෙල්ල වැළලාගන්න හදන අළුගෝසුවෙක් වෙනවට වඩා. පෝරිසාදයෙක් වෙන එක නරක ද? එයා හිතන්නේ වනජීවී ඇමති කියන්නේ අලි පස්සේ දුවන එක කියලා. පින්නවලට ගියා. මම පළවෙනි සාකච්ඡාව ඉවර වෙනකන්ම අලියෙක් නෑව්වා. ඇත්ගොව්වගේ වැඩේ කළා එතන ෂර්ට් එකත් ගලවගෙන. තව සාකච්ඡාවක් තිබ්බා. ඒ සාකච්ඡාව ඉවර වෙනකන්ම පැය එකහමාරේ අයිස්ක්‍රීම් වෑන් එකේ ඉඳන් ඉස්කෝලේ ළමයින්ට අයිස්ක්‍රීම් බෙදුවා. මගේ අමාත්‍යංශෙ පියන් කෙනෙක්වත් කවදාවත් එහෙම හැසිරිලා නෑ. මම නොහිටිය නම් ඔය පුද්ගලයා මීට හුඟක් ඉස්සෙල්ලා වනජීවී නියාමක කෙනෙක්ගෙන් හරි කාගෙන් හරි වෙඩි කනවා. රෑ ගිහිල්ලා ඒ මිනිස්සුන්ට කරදර කරනවා රජයේ සේවකයින්ට කුණු හරුපෙන් බනිනවා. යූනියන් හතරපාරක් මම ඇවිල්ලා හමු වුණා. මෙයත් එක්ක වැඩ කරන්න බෑ මෙයාව එවන්න එපා මෙයාට විරුද්ධව ඇක්ෂන් ගන්න කියන්න" ප්‍රශ්නය - "හැබැයි දැන් මේ වෙන කොට හොඳ වැඩ කරනවා" ෆීල්ඩ් මාර්ෂල් සරත් ෆොන්සේකා - පා.ම. එක්සත් ජාතික පක්ෂය "අමාත්‍යවරයා ළිංවලට බහින්න ගියොත් එතකොට ඇමතිගෙ ජොබ් එක පරිපාලන කටයුතු කව්ද කරන්නේ. එහෙම නම් ඉතින් එයා හොඳ කම්කරුවෙක් විදියට බඳව ගන්න අමාත්‍යංශයට. ඇත්ගොව්වෙක් හැටියට හරි. එතකොට අර පින්නවල ගිහිල්ලා අලි බෙටි අරවා මේවා සුද්ද කරන්න පුළුවන්. ඒ වගේ වැඩවලට නම් කියපු බඩුව. දයා ගමගේට දෙයියන්ගේ පිහිටයි. සමෘද්ධි නියාමකයො ටික එකතු වෙලා ගැහුවෙ නැත්නම් ඇති කොහේදි හරි. ඉදිරියේදී එක්සත් ජාතික පක්ෂයට නාම යෝජනා දීමේදී මේ වගේ පිස්සු චරිත අයින් කරලා ජනතා සේවය කියන්නේ කක්කුස්සි වළවල් ඉහින එකයි ළිං ඉහින එකයි එහෙම නැත්නම් අලීන්ගේ අර අලි බෙටි සුද්ද කරන එකයි නෙමෙයිනේ" |
2019-01-01T06:29:23.000Z | ශෂී වීරවංශ ගැන තවත් අනාවරණයක් | ශෂී වීරවංශ ගැන තවත් අනාවරණයක් | COLOMBO (News 1st) - තම දරුවන් දෙදෙනාගේ උප්පැන්න සහතිකවල සඳහන් තමන්ගේ වයස අවුරුදු 4කින් අඩු කර සංශෝධනය කරන ලෙස හා තමන්ගේ නම සංශෝධනය කර දෙන ලෙස ඉල්ලා පාර්ලිමේන්තු මන්ත්‍රී විමල් වීරවංශ මහතාගේ බිරිඳ වන ශෂී වීරවංශ මහත්මිය ඉල්ලුම් පත්‍රයක් ඉදිරිපත් කර තිබූ බව රෙජිස්ටර් ජනරාල් දෙපාර්තමේන්තුවේ විශ්‍රාමික නියෝජ්‍ය රෙජිස්ටර් ජනරාල් සුමතිපාල හෙට්ටිආරච්චි මහතා අද කොළඹ ප්‍රධාන මහේස්ත්‍රාත් අධිකරණය හමුවේ සාක්ෂි දෙමින් ප්‍රකාශ කළේ ය. එහෙත් උපන් වසර හා නම සනාථ කිරීම සඳහා ඉදිරිපත් කළ ලේඛන අතර වූ ඇගේ උප්පැන්න සහතිකය ව්‍යාජ එකක් බව පසුව සිදු කළ පරීක්ෂණවලදී අණාවරණය වූ බව ඔහු තම සාක්ෂියේදී කියා සිටියේ ය. සුමතිපාල හෙට්ටිආරච්චි මහතා සාක්ෂි ලබා දෙමින් පැවසුවේ, සැකකාර ශෂී විරවංශ මහත්මිය තම කාර්යාලයට පැමිණි පසු එවකට අමාත්‍ය ධූරයක් දැරූ විමල් වීරවංශ මහතා තමාට දුරකතනයෙන් අමතා ඉතා හදිසි කටයුත්තක් නිසා සිය දරුවන්ගේ උප්පැන්න ලේඛනවල අදාළ සංශෝධන කර දෙන ලෙස ඉල්ලා සිටි බව ය. එම ඉල්ලීම අනුව ඇය ඉදිරිපත් කළ නව ජාතික හැඳුනුම්පත හා විදේශ ගමන් බලපත්‍රය සලකා බලා අවශ්‍ය සංශෝධනය කර දෙන ලෙසට තමා නියෝග කළ බව ද විශ්‍රාමික නියෝජ්‍ය රෙජිස්ටර් ජනරාල්වරයා, නියෝජ්‍ය සොලිසිටර් ජනරාල් දිලීප පීරිස් මහතාගේ මෙහෙයවීම යටතේ සාක්ෂි ලබා දෙමින් ප්‍රකාශ කළේ ය. ව්‍යාජ තොරතුරු ඉදිරිපත් කර සකස් කළ ජාතික හැඳුනුම්පතක් උපයෝගී කර ගනිමින් සකස් කළ විදේශ ගමන් බලපත්‍රයක් සන්තකයේ තබා ගැනීම ඇතුළු චෝදනා යටතේ ශෂී වීරවංශ මහත්මියට එරෙහිව පවරා ඇති නඩුවේ වැඩිදුර සාක්ෂි විභාගය ලබන 14 වන දින දක්වා කල් තැබීමට කොළඹ ප්‍රධාන මහේස්ත්‍රාත් ලංකා ජයරත්න මෙනවිය නියෝග කළා ය. |
2019-01-01T06:16:39.000Z | තායිලන්ත රජු ලබන මැයි නිල වශයෙන් කිරුළු පැළඳීමට සැරසේ | තායිලන්ත රජු ලබන මැයි කිරුළු පළඳී | (News 1st) - 66 හැවිරිදි මහා වජිරාලෝංකෝන් තායිලන්තයේ රජු ලෙස පත් කීරීමේ නිල උත්සවය එළැඹෙන මැයි මස 4 වන දා පැවැත්වීමට කටයුතු සූදානම් කර තිබේ. එළැඹෙන මැයි මස 4 වන දා සිට 6 වන දා දක්වා මෙම රාජකීය උත්සවය පැවැත්වීමට කටයුතු සූදානම් කර තිබෙන බව තායිලන්ත රාජකීය මාළිගාව නිවේදනයක් නිකුත් කරමින් සඳහන් කර තිබේ. 2016 වසරේදී සිය පියා අභාවප්‍රාප්ත වීමෙන් පසු මහා වජිරාලෝංකෝන්ට තායිලන්තයේ රජකම හිමිවන බව ප්‍රකාශ විය. තායිලන්ත රාජ මාළිගාව නිවේදනය කරන පරිදි මැයි මස 3 වන දා රාජකීය කිරුළ නිල වශයෙන් කිරුළු පළඳවනු ලබන අතර, මැයි 5 වන දින සැමරුම් පෙළපාලියක් පැවැත්වීමට නියමිත ය. මැයි මස 6 වන දින රාජකීය සහ විදේශීය සම්භාවනීය අමුත්තන් හමුවීමට රජු තීරණය කර තිබේ. 1932 සිට තායිලන්තය ව්‍යවස්ථාමය රාජාණ්ඩුවක් වන අතර නමුත් රජුගේ ජනතාව හා සංස්කෘතියේ ආත්මික ආරක්ෂකයා ලෙස අභිමානයෙන් සලකනු ලැබීම විශේෂත්වයකි. |
2019-01-01T04:01:23.000Z | අර්ජුන් ඇලෝසියස්ට හා කසුන් පාලිසේනට ඇප | අර්ජුන් ඇලෝසියස්ට හා කසුන් පාලිසේනට ඇප | COLOMBO (News 1st) - මහ බැංකු බැඳුම්කර වංචාව සම්බන්ධයෙන් රක්ෂිත බන්ධනාගාරගත කර සිටි පර්පෙචුවල් ට්‍රෙෂරීස් සමාගමේ අර්ජුන් ඇලෝසියස් හා එහි ප්‍රධාන විධායක නිලධාරී කසුන් පාලිසේන යන මහත්වරුන් අද ඇප මත මුදා හැරිණි. පසුගිය වසරේ පෙබරවාරි 4 වන දා අත්අඩංගුවට ගත් අර්ජුන් ඇලෝසියස් සහ කසුන් පාලිසේන යන මහත්වරුන් මාස 11කට ආසන්න කාලයක් සිටියේ රක්ෂිත බන්ධනාගාරගතව ය. අද ඔවුන් කොළඹ ප්‍රධාන මහේස්ත්‍රාත් ලංකා ජයරත්න මෙනවිය හමුවට ඉදිරිපත් කළ අවස්ථාවේ රුපියල් මිලියනය බැගින් වූ මුදල් ඇප හා රුපියල් මිලියන 2ක බැගින් වූ ශරීර ඇප 4ක් මත මුදා හරින ලෙස නියෝග කෙරිණි. සැකකරුවන්ගේ විදේශ ගමන් තහනම් කළ මහේස්ත්‍රාත්වරිය නියෝග කළේ, සතියේ සෑම ඉරු දිනකම අපරාධ පරීක්ෂණ දෙපාර්තමේන්තුව හමුවේ පෙනී සිටින ලෙස ය. ඇපකරුවන් සිව් දෙනාගෙන් දෙදෙනෙකු ළඟම ඥාතීන් විය යුතු බවට ද ඇප කොන්දේසියක් පනවා තිබේ. කුමන ආකාරයේ බරපතළ චෝදනා එල්ල වී තිබුණ ද නඩු කටයුත්තක් අවසන් කර වැරදිකරුවෙකු කරන තෙක් සෑම සැකකරුවෙකුටම නිර්දෝෂී භාවය පිළිබඳ පූර්ව නිගමනයක් ඇතැයි ඇප නියම කරමින් මහේස්ත්‍රාත්වරිය සඳහන් කළා ය. ඒ අනුව නීතිපතිවරයාගේ විරෝධය නොතකා අධිකරණය සැකකරුවන් දෙදෙනාට ඇප නියම කරනු ලැබුවේ ය. මාස 11ක් රක්ෂිත බන්ධනාගාරගත කර සිටි සැකකරුවන්ගේ දරුවන් හා බිරින්දෑවරුන්ගේ රෝගී තත්ත්වයන් පිළිබඳ වාර්තා අධිකරණයට ඉදිරිපත් වී ඇති බවත් එම තත්ත්වයන් සුවිශේෂී කරුණු ලෙස සලකා ඇප ලබා දෙන බවත් මහේස්ත්‍රාත්වරිය කියා සිටියා ය. නඩුවේ ප්‍රධාන සැකකරු වන හිටපු මහ බැංකු අධිපති අර්ජුන මහේන්ද්‍රන් මහතා මෙතෙක් අත්අඩංගුවට ගෙන නොමැති පසුබිමක මෙම නඩු කටයුතු අවසන් කිරීම පිළිබඳ අවිනිශ්චිත තත්ත්වයක් ඇති බව ද මහේස්ත්‍රාත් ලංකා ජයරත්න මෙනෙවිය වැඩිදුරටත් කියා සිටියා ය. 2015 පෙබරවාරි 27 පළමු බැඳුම්කර වංචාව. 2016 මාර්තු 29 දෙවන බැඳුම්කර වංචාව. මේ වංචාව නිසා සිදු වූ පාඩුව දශක 3ක් පුරා රටේ ජනතාවට අත්විඳින්නට සිදු වන අතර සේවක අර්ථ සාධක අරමුදලට පමණක් සිදු කළ පාඩුව බිලියන ගණනකි. මහජන මුදල් බිලියන ගණනින් පාඩු කළ වංචාව ගැන විමර්ශන දිගින් දිගටම ප්‍රමාද කරද්දී පත් කළ ජනාධිපති කොමිසම හමුවේ කරුණු රැසක් අනාවරණය විය. මේ වංචාවට එවක මහ බැංකු අධිපති අර්ජුන මහේන්ද්‍රන් සෘජුව වගකිව යුතු බවත් අපරාධ චෝදනා මත නඩු පැවරිය යුතු බවටත් කොමිසම නිර්දේශ කළේ ය. වංචාවට අනුබල දීම හා සහය දැක්වීමේ චෝදනා මත මහේන්ද්‍රන් මහතාගේ බෑණා වූ අර්ජුන් ඇලෝසියස් සහ ඔහුගේ සමාගමේ ප්‍රධාන විධායක කසුන් පාලිසේනටත් චෝදනා එල්ල විය. කොමිසමේ වාර්තාව එළිදැක සති කිහිපයකින් අපරාධ පරීක්ෂණ දෙපාර්තමේන්තුව ගොනු කළ පැමිණිල්ලක් මත අධිකරණය දුන් නියෝග අනුව ඇලෝසියස් හා පාලිසේන අත්අඩංගුවට පත් විය. එහෙත් මේ මහා වංචාවේ ප්‍රධාන සැකකරු ලෙස නම් කළ අර්ජුන මහේන්ද්‍රන් තවමත් අත්අඩංගුවට ගැනීමට නොහැකි වී තිබේ. වරක් ඔහු විදේශගත වූ අවස්ථාවේ විවාහ උත්සවයකට යන බවත් නැවත පැමිණෙන බවත් අගමැති රනිල් වික්‍රමසිංහ මහතා පාර්ලිමේන්තුවේදී ප්‍රකාශ කළේ ය. නමුත් තවමත් අර්ජුන මහේන්ද්‍රන් නිදැල්ලේ ය. මහ බැංකුවෙන් ඉවත් කළ ඔහු, රනිල් වික්‍රමසිංහ අගමැතිවරයාගේ පස් අවුරුදු සැලැස්මේ ප්‍රධානියා ලෙස පත් කළ අතර සිංගප්පූරු නිදහස් වෙළෙඳ ගිවිසුමට මග සකස් වන්නේ මේ කාල සීමාවේදී ය. මේ සිංගප්පූරු ජාතිකයා මැදිහත් වී සකස් කළ ගිවිසුම මේ වන විට රටට ගැටලු රැසක් මතු කර තිබේ. ජනාධිපතිවරයා මෙන්ම කැබිනට් මණ්ඩලයත් අකමැත්ත පළ කරද්දී මහ බැංකු අධිපති ධූරයට අර්ජුන මහේන්ද්‍රන් පත් කිරීමත් දිගින් දිගටම ඔහු ආරක්ෂා කිරීමටත් මැදිහත් වූයේ කවුරුන් දැයි රටම දන්නා කරුණකි. දැන් ඇලෝසියස් හා පාලිසේන ඇප ලබා මුදා හැර සිටියි. රටේ ජනතාවගේ මුදල් වංචා කර තවමත් සැඟ වී සිටින අර්ජුන මහේන්ද්‍රන්ට දැන් සිදු වන්නේ කුමක් ද? |
2019-01-01T03:09:33.000Z | ජම්පටා වීදියේ වෙඩි තැබීමක්.. | ජම්පටා වීදියේ වෙඩි තැබීමක්... | COLOMBO (News 1st) : කොළඹ වෙරළබඩ පොලිස් වසමේ 145 වත්ත නමැති ප්‍රදේශයේ අද දහවල් සිදුවූ වෙඩි තැබීමකින් පුද්ගලයෙකු තුවාල ලැබී ය. පොලිස් මාධ්‍ය ප්‍රකාශක පොලිස් අධිකාරි රුවන් ගුණසේකර මහතා සඳහන් කළේ, යතුරු පැදියකින් පැමිණි පුද්ගලයින් දෙදෙනෙකු මොහුට වෙඩි තබා පලා ගොස් ඇති බවයි. වෙඩි තැබීමෙන් තුවාල ලබා ඇත්තේ, එම ප්‍රදේශයේ පදිංචි 37 හැවිරිදි පුද්ගලයෙකි. ඔහු ජාතික රෝහලට ඇතුළත් කර ඇතැයි, පොලිස් මාධ්‍ය ප්‍රකාශකවරයා සඳහන් කළේ ය. පොලීසිය පවසන්නේ, ප්‍රතිවිරුද්ධ කණ්ඩායම් දෙකක් අතර කලක සිටි පවතින ආරවුලක් මෙම වෙඩි තැබීමට හේතුවී ඇති බවයි. මෙම ප්‍රදේශයේ මීට පෙර ද වෙඩි තැබීම් කීපයක් සිදුව ඇතැයි පොලීසිය පැවසී ය. |
2019-01-01T03:04:35.000Z | එමිල් ළමාහේවා යළි රිමාන්ඩ්.. | එමිල් ළමාහේවා යළි රිමාන්ඩ්.. | COLOMBO (News 1st) : වැලිකඩ බන්ධනාගාර ගැටුම සම්බන්ධයෙන් අත්අඩංගුවට ගෙන රක්ෂිත බන්ධනාගාරගත කර සිටින බන්ධනාගාර කොමසාරිස් එමිල් රංජන් ළමාහේවා මහතා අද යළි ලබන 8 වනදා දක්වා රක්ෂිත බන්ධනාගාරගත කරනු ලැබී ය. ඒ ,ඔහු අද කොළඹ අතිරේක මහෙස්ත්‍රාත් ප්‍රියන්ත ලියනගේ මහතා හමුවට අද ඉදිරිපත් කිරීමෙන් අනතුරුවයි. මෙම සිද්ධියේදී භාවිත කරන ලද ගිනි අවිවලට අදාළව රජයේ රස පරීක්ෂකවරයාගේ වාර්තාව මෙතෙක් ලැබී නොමැති බව අපරාධ පරීක්ෂණ දෙපාර්තමේන්තුව අධිකරණයට දැනුම් දුන්නේ ය. |
2019-01-01T02:15:00.000Z | නීතිවිරෝධි ගිනිඅවි අත්අඩංගුවට ගැනීමට විශේෂ මෙහෙයුමක් | ගිනිඅවි අත්අඩංගුවට ගැනීමට විශේෂ මෙහෙයුමක් | COLOMBO (News 1st) : නීතිවිරෝධි ගිනිඅවි අත්අඩංගුවට ගැනීම සඳහා පොලිස්පති පූජිත් ජයසුන්දර මහතා අද මාස 03 ක විශේෂ මෙහෙයුමක් ප්‍රකාශයට පත් කළේ ය. පොලිස්පතිවරයා කියා සිටියේ , මෙම මෙහෙයුමට සහභාගිවන නිලධාරීන්ට ද විශේෂ ත්‍යාග පිරිනැමීමට කටයුතු කරන බවයි. |
2019-01-01T00:26:07.000Z | හෝමාගමදී පාතාල සමාජිකයෙකු STF අත්අඩංගුවට | හෝමාගමදී පාතාල සමාජිකයෙකු STF අත්අඩංගුවට | COLOMBO (News 1st) - හෝමාගම, පනාගොඩ යුද හමුදා ශ්රී මහා බෝධි විහාරය ඉදිරිපිටදී පාතාල කල්ලි සමාජිකයෙකු පොලිස් විශේෂ කාර්ය බලකාය මගින් අත්අඩංගුවට ගෙන තිබේ. පොලිස් විශේෂ කාර්ය බලකාය සඳහන් කළේ, ප්‍රබල පාතාල කල්ලි සමාජිකයෙකු වන අමල් චමින්ද නොහොත් අංජු නමැත්තාගේ ප්‍රධාන ගෝලයෙකු මෙලෙස අත්අඩංගුවට ගත් බවයි. අත්අඩංගුවට ගෙන ඇත්තේ, ඉහළගමගේ දර්ශන නොහොත් අයි. ඩි. නැමැත්තායි. ඔහු සන්තකයේ තිබි ජීව අත්බෝම්බයක්, මෝටර් රථයක් සහ හෙරොයින් ග්‍රෑම් 60 යි මිලිග්‍රෑම් 550 ක් සිය භාරයට ගත් බව පොලිස් විශේෂ කාර්ය බලකාය පවසයි. අත්අඩංගුවට ගත් පාතාල කල්ලි සමාජිකයා ධනුෂ්ක තොටුවිල නොහොත් සයිමා නැමැති පතාල කල්ලි සමාජිකයාගේ හෙරොයින් ප්‍රවාහනය කර ඇති බව ද අනාවරණය විය. වැඩිදුර විමර්ශන සඳහා පාතාල කල්ලි සමාජිකයා පොලිස් මත්ද්‍රව්‍ය නාශක කාර්යාංශය වෙත භාරදුන් බව පොලිස් විශේෂ කාර්ය බලකාය සඳහන් කළේ ය. අත්අඩංගුවට ගත් පුද්ගලයාට මිනිමැරුම් සම්බන්ධයෙන් සහ තව ත් අපරාධ සම්බන්ධයෙන් නඩු විභාග වෙමින් පවතින බව ද පොලීසිය පවසයි. |
2018-12-31T23:54:54.000Z | පළාත් කිහිපයකට ශීත කාලගුණ තත්ත්වය තවදුරටත්.... | ශීත කාලගුණ තත්ත්වය තවදුරටත්.... | COLOMBO (News 1st) - ඉදිරි දිනවල විශේෂයෙන් උතුරු, උතුරුමැද, මධ්‍යම, වයඹ සහ නැගෙනහිර පළාත්වල තරමක ශීත කාලගුණ තත්ත්වයක් බලාපොරොත්තු විය හැකි බව කාලගුණ විද්‍යා දෙපාර්තමේන්තුව පවසයි. එම දෙපාර්තමේන්තුව සඳහන් කළේ, දිවයිනේ බොහෝ පළාත්වල වැසි රහිත කාලගුණ තත්ත්වයක් බලාපොරොත්තු විය හැකි බව ය. බදුල්ල සහ මාතලේ දිස්ත්‍රික්කවලට වැසි ඇතිවිය හැකියි. සබරගමුව සහ බස්නාහිර පළාත්වල ඇතැම් ප්‍රදේශවලට උදෑසන කාලයේදී මීදුම් සහිත තත්ත්වයක් බලාපොරොත්තු විය හැකි බව ද කාලගුණ විද්‍යා දෙපාර්තමේන්තුව ප්‍රකාශ කළේ. |
2018-12-31T22:26:41.000Z | ගාල්ලේ වෙළඳසලක මුදල් කොල්ලයක් | ගාල්ලේ වෙළඳසලක මුදල් කොල්ලයක් | COLOMBO (News 1st) : ගාල්ල - කහඳුවත්ත ප්‍රදේශයේ වෙළඳසලකට කඩා වැදුණු සැකකරුවන් දෙදෙනෙකු ගිනි අවියක් පෙන්වා සේවකයින් බිය ගන්වා මුදල් කොල්ල කා පළා ගොස් තිබේ. පොලීසිය සඳහන් කළේ, ඊයේ රාත්‍රියේ කොල්ලය සිදුව ඇති බවයි. යතුරුපැදියකින් පැමිණි සැකකරුවන් දෙදෙනා කොල්ලකන ලද මුදල් ප්‍රමාණය කොපමණ ද යන්න මෙතෙක් අනාවරණය වී නොමැත. සැකකරුවන් අත්අඩංගුවට ගැනීමට පොලීසිය විමර්ශන ආරම්භ කර තිබේ. |
2018-12-31T22:20:22.000Z | ගෙවී ගිය වසරේ හොඳ ම ක්‍රීඩිකාව ස්මිත්‍රි මන්දනා | ගෙවී ගිය වසරේ හොඳ ම ක්‍රීඩිකාව ස්මිත්‍රි මන්දනා | COLOMBO (News 1st) : ඉන්දීය ජාතික කාන්තා ක්‍රිකට් කණ්ඩායමේ ආරම්භක පිතිකාරිනි ස්මිත්‍රි මන්දනා 2018 වසරේ හොඳ ම ක්‍රිකට් ක්‍රීඩිකාව ලෙස අන්තර්ජාතික ක්‍රිකට් කවුන්සිලය විසින් නම් කරනු ලැබ තිබේ. 2018 වසරේ ජාත්‍යන්තර ක්‍රිකට් පිටිය තුළ දැක්වූ දක්ෂතා පදනම් කරගෙන අන්තර්ජාතික ක්‍රිකට් කවුන්සිලය විසින් මෙම ක්‍රීඩිකාවන් නම් කරනු ලැබ තිබේ. ඒ අනුව වසරේ හොඳ ම ජාත්‍යන්තර ක්‍රිකට් ක්‍රීඩිකාවට හිමිවන රේචල් හෙහේ ෆිලින්ට් සම්මානය මෙවර හිමිවුණේ, ඉන්දීය ආරම්භක පිතිකාරිනි ස්මිත්‍රි මන්දනාටයි. වසරේ ජාත්‍යන්තර එක්දින ක්‍රිඩිකාව ලෙස ඇය නම් කෙරිණ. 22 හැවිරිදි ස්මිත්‍රි මන්දනා අන්තර්ජාතිත ක්‍රිකට් කවුන්සිල විසින් මෙම වසරේදී නම් කළ වසරේ කාන්තා එක්දින කණ්ඩායමට ද ඇතුළත් වීම විශේෂත්වයකි. ස්මිත්‍රි මෙම වසරේදී එක්දින ජාත්‍යන්තර තරග 12 කට සහභාගී වෙමින් ලකුණු 669 ක් හා පන්දුවාර 20/20 තරග 25 කට ක්‍රීඩා කරමින් ලකුණු 662 ක්ද රැස් කරගෙන සිටී. මේ අතර ඔස්ට්‍රේලියා ජාතික කාන්තා ක්‍රිකට් කණ්ඩායමේ කඩුලු රකින ක්‍රීඩිකා ඇලීස් හේලි වසරේ පන්දුවාර 20/20 ක්‍රිකට් ක්‍රීඩිකාව ලෙස අන්තර්ජාතික ක්‍රිකට් කවුන්සිලය නම් කර තිබේ. නිමාවට පත්වු පන්දුවාර 20/20 කාන්තා ලෝක කුසලාන ක්‍රිකට් තරගාවලියේ තරග 6 කදී ඇලීසා ලකුණු 225 ක් රැස් කර ගත්තේ ය. එංගලන්ත වයස අවුරුදු 19 න් පහළ කාන්තා ක්‍රිකට් කන්ඩායමේ ක්‍රීඩිකා සොෆි එක්ලෙස්ටෝන් වසරේ නැගී එන ක්‍රිකට් ක්‍රීඩිකාව ලෙස අනත්ර්ජාතික ක්‍රිකට් කවුන්සිලයෙන් නම් කෙරිණ. |
2018-12-31T19:51:06.000Z | නව වසරේ පළමු කැබිනට් රැස්වීම හෙට | නව වසරේ පළමු කැබිනට් රැස්වීම හෙට | COLOMBO (News 1st) : නව වසරේ පළමු කැබිනට් රැස්වීම හෙට ජනාධිපති කාර්යාලයේදී පැවැත්වේ. ඒ ,ජනාධිපති මෛත්‍රීපාල සිරිසේන මහතාගේ ප්‍රධානත්වයෙනි. ඇමැතිවරුන්ගේ විෂය පථයන් ගැසට් කිරීමෙන් අනතුරුව කැබිනට් මණ්ඩලය පළමු වරට රැස්වන්නේ හෙට දිනයේයි. නව අමාත්‍ය මණ්ඩලය දිවුරුම් දුන් ඉකුත් 20 වන දා ඇමැති මණ්ඩල රැස්වීමක් පැවැත්විණ. කෙසේ වෙතත් ඒ වනවිට ඇමැතිවරුන්ගේ විෂය පථයන් ගැසට් කර නොතිබිණ. |
2018-12-31T19:46:04.000Z | ජනපති, අගමැති හා විපක්ෂ නායකගෙන් නව වසරට සුබපැතුම් | නව වසරේ ජනපතිගේ ඉල්ලීම... | COLOMBO (News 1st) : 2019 නව වසර උදාව පිළිගනිමින් ලොව පුරා ජනතාව විවිධ සැමරුම්වල නිරතවෙද්දී මෙරට ජනතාව ද නව වසර පිළිගත්තේ විවිධ ආගමික වතාවත්වල නිරත වෙමිනි. උදා වූ නව වසරට සුබ පැතුම් සුබ පැතුම් එක්රමින් ජනාධිපති මෛත්‍රිපාල සිරිසේන මහතා ද ඉල්ලා සිටින්නේ, 2019 වර්ෂය දූෂණයට විරුද්ධ වසරක් වශයෙන් ක්‍රියාත්මක කරන පුළුල් වැඩසටහන්වලට සෑම කෙනෙකුගේම සහයෝගය ලබා දෙන ලෙසයි. "නව වසරක් ලබන අවස්ථාව ලක්වැසි ජනතාවට ඔබෙත් මගෙත් මාතෘ භූමියට වාසනාවන්ත වූත් සුභවාදී වූත් වසරක් බවට පත් කර ගැනීමට ඔබ අප සියලුදෙනාගේ සාමූහිකත්වය සහ වගකීම තුළ ඉටුවේවා කියලා මා සියලු දෙනාටම සුභ පතනවා ආශිර්වාද කරනවා.ඒ වගේම ඉතාම ගෛෟරවයෙන් ඔබගෙන් මන් ඉල්ලා සිටිනවා අපි රටක් විදිහට කටයුතු කිරීමේදී දුගී බවෙන් නිදහස් කරගැනීම සදහාත් වඩාත් සමෘදිමත් ආර්ථිකයක් ඇති කර ගැනීම සදහාත් ඒ වගේම පරිසර සංරක්ෂනයෙන් ස්වභාවික සම්පත් ආරක්ෂාකර ගැනීම තුළ තිරසාර සංවර්ධන ජාතික වැඩසටහන සාර්ථක කර ගැනීමට බලන 2019 වර්ෂය ඔබ සියලුදෙනාගේම සහයෝගය, අනුග්‍රහය සහ සහභාගීත්වය මා ඉතාම ගෞරවයෙන් බලාපොරොත්තු වෙනවා. අපිට රාජ්‍ය පාලනයේදී රටේ සංවර්ධනයේදී ප්‍රබල අභියෝගයක්ව තිබෙන්නාවූ 2019 වර්ෂය දූෂනයට විරුද්ධ වසරක් වශයෙන් ක්‍රියාත්මක කරන පුළුල් වැඩසටහන්වලට ඔබ සෑම කෙනෙකුගේම සහයෝගය මම ඉතාම ගෞරවයෙන් ඉල්ලා සිටිනවා. ධම්මෝ හවේ රක්ඛති ධම්මචාරෝ , ධර්මයෙන් ජීවත් වෙන්නා සෑම විටම ධර්මයෙන් ආරක්ෂා කරන බව ඔබ අප දන්නවා. ඔබ සියලු දෙනාටම ස්තූතියි තෙරුවන් සරණයි" මේ අතර අග්‍රාමාත්‍ය රනිල් වික්‍රමසිංහ මහතා සුබ පැතුම් පණිවුඩයක් නිකුත් කරමින් පවසන්නේ 2019 නව වසර එළඹෙන්නේ දේශයටත්, ජනතාවටත් නව අරමුණු අධිෂ්ඨානයන් පෙළගැසෙන නව යුගයක උදාව සමගින් බවයි. ගෙවුනු වසරේ මුහුණ දීමට සිදුවූ බරපතල අභියෝග ජයගනිමින් ජනතා පරමාධිපත්‍ය තහවුරු කරමින් නව වසර පිළිගන්නට ලැබීම අප සැම ලද ජයග්‍රහනයක් බව අග්‍රාමාත්‍යවරයා සිය පණිවුඩයෙන් පෙන්වා දෙනවා. අග්‍රාමාත්‍ය රනිල් වික්‍රමසිංහ මහතා නව වසරට සමස්ථ ලක්වැසියන්ට සුබ පතමින් පවසන්නේ අනාගත පරපුර වෙනුවෙන් වඩා යහපත් සමාජයක් ගොඩනැංවීමට හදවතින්, පිළිවෙතින්, දිරිමත්ව පෙළගැසෙන ලෙසයි. විපක්ෂ නායක මහින්ද රාජපක්ෂ මහතා ද නව වසරට සුබ පැතුම් එක් කර තිබේ. "ලැබුවාවේ නව වසර ඉතාම සුභ නව වසරක් වේවායි මම මේ අවස්ථාවේදී ඉතසිතින් පතනවා. ඒවගේම ජාති කුල ආගම් භේදයෙන් තොරව ජාතියක් වශයෙන් රටක් වශයෙන් එකමුතුව එකට ජීවත්වන්නට හැකියාව අපේ ජනතාවට ලැබේවා." |
2018-12-31T19:33:16.000Z | ගෙවුණු දවස උණුසුම් කළ පුවත්… | ගෙවුණු දවස උණුසුම් කළ පුවත්… | COLOMBO (News 1st) දේශීය පුවත්.... 1. එජාපෙ අලුත් ව්‍යවස්ථාවක් ගෙන ඒමෙන් සිදු කරන්නට යන්නේ කුමක් ද? : අලුත් ආණ්ඩුක්‍රම ව්‍යවස්ථාවක් ගෙනඒමට එක්සත් ජාතික පක්ෂය ප්‍රමුඛ කණ්ඩායම උත්සාහ දරමින් සිටි. ඒ මගින් සිදු කරන්නට යන්නේ කුමක් ද? 2. එ.ජා.ප ඇතුළු පුළුල් සන්ධානයට නායකත්ව මඩුල්ලක්... :පසුපෙළ මන්ත්‍රීවරුන් රැසක් යළි ත් අප්‍රසාදයෙන්... : නායකත්වය අර්බුදයට ලක් වූ අවස්ථාවලදී මෙන් ම මෙවරත් එක්සත් ජාතික පක්ෂ නායකත්වය කවුන්සිලකට මුවාවී තනතුර රැකගන්නට උත්සාහ දරමින් සිටි. නායකත්ව උගුල වෙන්වන්නේ මේ පිළිබඳව පුළුල් සංවාදයක් වෙනුවෙන්. 3. ජනපති දළදා සමිඳුන් වැඳපුදා ගනී : ජනාධිපති මෛත්‍රීපාල සිරිසේන මහතා ඊයේ පෙරුවරුවේ දළදා සමිඳුන් වැඳපුදා ගෙන තිබේ. ඉන් අනතුරුව සියම් මහනිකායේ මල්වතු පාර්ශවයේ මහනායක අතිපූජ්‍ය තිබ්බටුවාවේ ශ්රී සුමංගල මහ නා හිමියන් බැහැ දුටුවේ ය. 4. ඖෂධ වර්ග 80ක හිඟයක්... ? : රට තුළ නිර්මාණය වී ඇති ඖෂධ හිඟය කඩිනමින් විසඳීම සඳහා විශේෂ කණ්ඩායමක් පත් කර තිබේ. 5. පියල් ද සිල්වා නාවික හමුදාපතිවරයා ලෙස පත් කෙරේ : ශ්රී ලංකා නාවික හමුදාවේ 23 වන නාවික හමුදාපතිවරයා ලෙස වයිස් අද්මිරාල් පියල් ද සිල්වා මහතා පත් කර තිබේ. 6. කටුගස්තොට පොලීසියේදී සැකකරුවෙක් ගෙල වැල ලා ගනී : කටුගස්තොට පොලීසියේ සිර මැදිරියක් තුළදී සැකකරුවෙකු ගෙල වැල ලා ගෙන මියගොස් තිබේ. විදෙස් පුවත්.... 1. බංග්ලාදේශ මැතිවරණ ජය ශෙයික් හසීනාගේ පක්ෂයට : බංග්ලාදේශ අග්‍රාමාත්‍ය ශෙයික් හසීනාගේ පාලක පක්ෂය ඊයේ පැවති මහා මැතිවරණයෙන් විශිෂ්ට ජයග්‍රහණයක් අත්කරගෙන තිබේ. |
2018-12-31T08:52:26.000Z | එ.ජා.ප ඇතුළු පුළුල් සන්ධානයට නායකත්ව මඩුල්ලක්... පසුපෙළ මන්ත්‍රීවරුන් රැසක් යළි ත් අප්‍රසාදයෙන්... | එ.ජා.ප ඇතුළු පුළුල් සන්ධානයට නායකත්ව මඩුල්ලක්... | COLOMBO (News 1st) - නායකත්වය අර්බුදයට ලක් වූ අවස්ථාවලදී මෙන් ම මෙවරත් එක්සත් ජාතික පක්ෂ නායකත්වය කවුන්සිලකට මුවාවී තනතුර රැකගන්නට උත්සාහ දරමින් සිටි. නායකත්ව උගුල වෙන්වන්නේ මේ පිළිබඳව පුළුල් සංවාදයක් වෙනුවෙන්. එක්සත් ජාතික පක්ෂයේ නායකත්වයට රනිල් වික්‍රමසිංහ මහතා පත්වීමේ ගෙවෙමින් ඇත්තේ 24 වන වසරයි. දශක දෙකක් ඉක්මවාගිය මේ කාල සීමාව තුළ පක්ෂය පරාජය වූ මැතිවරණ ගණන තිහකට ආසන්නයි. දිගින් දිගටම ලබන මැතිවරණ පරාජයන් හමුවේ පාක්ෂිකයින්ගෙන් මතු වූ නව නායකත්වයක ඉල්ලීම රනිල් වික්‍රමසිංහ මහතා යටපත් කළේ නායකත්ව කවුන්සිල වැනි උපාය යොදා ගනිමිනි. කරු ජයසූරිය මහතාගේ මූලිකත්වයෙන් පත්කළ නායකත්ව කවුන්සිලයට අවසානයේ සිදු වූ දේ කරූ ජයසූරිය මහතා බව තවමත් නොදන්නවා විය හැකියි. දශක දෙකකට අධික කාලයක් පාක්ෂිකයාත් පක්ෂයත් පසු පසට ඇද දැමූ වික්‍රමසිංහ මහතා අවස්ථා දෙකකදීම පොදු අපේක්ෂකයෙකුට මුවාවී තනතුර ආරක්ෂා කරගත් ආකාරය පාක්ෂිකයාට නම් රහසක් නොවේ. 2010 සරත් ෆොන්සේකා මහතා පොදු අපේක්ෂකයා ලෙස ජනාධිපතිවරණයට යොදවා අවසානයේ සිදු කළේ, රනිල් වික්‍රමසිංහ මහතා පක්ෂ නායකත්වයත් විපක්ෂ නායකකමත් ආරක්ෂා කර ගැනීමයි. 2015 නැවතත් පොදු සන්ධානයක් යැයි කියාපාමින් මෛත්‍රීපාල සිරිසේන මහතා ජනාධිපති අපේක්ෂකත්වයට පත්කර තනතුරු ආරක්ෂා කර ගැනීමට වික්‍රමසිංහ මහතා ක්‍රියාකල ආකාරය පාක්ෂිකයා හොඳින් දනියි. මෛත්‍රීපාල සිරිසේන මහතා ජය ගැනීමෙන් පසුව 19 වන සංශෝධනයට මුවාවී විධායක ජනාධිපති බලතළ හොර රහසේ පැහැර ගැනීමට මාන බැලීමයි. අප අධිකරණය හමුවට ගොස් අභියෝග නොකරන්නට මාධ්‍ය ආයතන ප්‍රධානීන් මේනම මාධ්‍යවේදීන් පවා සිරගතකර දඩ අයකර ගැනීමට හැකි වගන්ති අනුමත්වීමට ඉඩ තිබුණි. අප ගොනුකල පෙත්සම් සලකා බලා අධිකරණය අවසානයේ එම වගන්ති සම්මත කිරීමට තුනෙන් දෙකක් පමණක් නොව ජනමත විමසුමක්ද අවශ්‍ය බවට තීරණය කළෙමු. නමුත් දැන් ජනතාවට අවබෝධ වන්නේ 19 හරහා බලය කොල්ලකෑමට දැරූ උත්සාහයේ ප්‍රතිඵලයක් ලෙස රට තුළ දැවැන්ත අවුලක් නිර්මාණයවී ඇති බවයි. රටට කුමක් වූවත් අවසානයේ රනිල් වික්‍රමසිංහ මහතාගේ නායකත්වය නම් ආරක්ෂාවී ඇතැයි පාක්ෂිකයින්ට මේ වනවිට වැටහී තිබේ. නැවතත් නායකත්වය අභියෝගයට ලක්වී තිබෙන අවස්ථාවේ වික්‍රමසිංහ මහතාගේ අලුත්ම උපාය පොදු සන්ධානය නමැති උගුලයි. රාජ්‍ය ව්‍යවසාය සහ මහනුවර සංවර්ධන අමාත්‍ය, ලක්ෂ්මන් කිරිඇල්ල, ලබන අවුරුද්දේ ජනාධිපතිවරණයක් එනවා. ඒ ජනාධිපතිවරණයට අපි දිනන්න පුලුවන් අපේක්ෂකයෙක් දාලා අපි ජයග්‍රහණය කරනවායි කියන එක මම තමුන්නාන්සේලාට මේ අවස්ථාවේදි මතක් කරනවා. ගරු රනිල් වික්‍රමසිංහ නායකතුමාතමයි අද පක්ෂ නායකතුමා හැටියට කටයුතු කරන්නේ. එතුමාත් එක්ක අත්වැල් බැඳ ගෙන අපි මේ සටනට අද අපි ඉදිරිපත් වෙනවා. ශ්රී ලංකා මුස්ලිම් කොංග්‍රසයේ නායක, රාවුෆ් හකීම්, කෙළින්ම හා වක්‍රාකාරව අපිට උදව් වුන විපක්ෂයේ හිටියත් අපේ ද්‍රවිඩ සන්ධානයේ නායක තුමන්ටත් ඒ මන්ත්‍රීවරුන්ටත් අපි ස්තූතිය පුද කරන්න ඕන. ඒ අයගේ වුවමනා‍ව ඉටු කිරීම සඳහා අපි කළ හැකි උපරිමය කරන්ටත් අපි පෙළඹෙන්න ඕන. ඒ හරහා මීළඟ ජනාධිපතිවරණයේදිත් අපි එක්සත් ජාතික පක්ෂයේ නියම නියෝජිතයෙක් ජනාධිපති කරන්න අපි කවුරුත් ඉතාම උනන්දුවෙන් කටයුතු කළ යුතුයි කියලා අපි බලාපොරොත්තු වෙනවා. ඒ විතරක් නෙවෙයි අපි දැන් අපේ අතර තියෙන පක්ෂ ම‍ට්ටමින් තියෙන බෙදීම් අමතක කරලා එකමුතුවෙන් සන්ධාන ගතවීම සඳහා අපි ලියාපදිංචි සන්ධානයක් හැටියට එක්සත් ජාතික පෙරමුණ අපි ලියාපදිංචි කරන්න සූදානම් වෙනවා. පොදු සන්ධානය තුළ අලුත්ම නායකත්ව උගුල දැන් කරලියට පැමිණ තිබේ. අද ඩේලි මිරර් පුවත්පත වාර්තා කළේ, නව සන්ධානය සඳහා කොලීජියල් ලීඩර්ෂිප් ලෙස හඳුන්වන සාමූහික නායකත්වයක් හඳුන්වාදීමට සූදානම්වන බවයි. මේ සඳහා සාමාජිකයික් 10 දෙනෙකු යෝජනා කර තිබේ. එක්සත් ජාතික පක්ෂය, ජාතික හෙළ උරුමය, දෙමළ ප්‍රගතිශීලී සන්ධානය ඇතුලු පාර්ශව කිහිපයක් නව පෙරමුණේ හවුල්කරුවන් වනු ඇතැයි ඩේලි මිරර්පුවත්පත් වාර්තාවේ සඳහන් වේ. එහි දැක්වෙන්නේ ප්‍රජාතන්ත්‍රවාදී ජාතික පෙරමුණ නමින් ආරම්භ වන නව සන්ධානයේ කෙටුම්පත් කරමින් ඇති ව්‍යවස්ථාවට අනුව සාමූහික නායකත්වයේ සභාපතිත්වය එක්සත් ජාතික පක්ෂයට හිමිවන බවයි. එක්සත් ජාතික පක්ෂයේ පා.ම, හේෂාන් විතානගේ මන්ත්‍රීවරයෙක් දෙන්න ඉන්න පක්ෂයයි කියාගන්නා නායකයෝ සුළු ත්‍රීවිල් එකේ යන සාමාජිකයෝ නැති පක්ෂවල නායකයෝ නැවත මේ එක්සත් ජාතික පෙරමුණට තමන්ගේ කණ්ඩායම් එකතුවෙනවා කියන වෙනත් පුළුල් සන්ධානයක් කියන තේමාවක් ගෙනල්ලා ඒ පක්ෂය වෙන්ත තැනකට ගෙනියනව නම් ඒක මේ වෙලාවේ ජනතාව බලාපොරොත්තු වෙන දෙයක් නෙවෙයි. පොදු අපේක්ෂකයෝ දෙන්නෙක් ගෙනල්ලා එක්සත් ජාතික පාක්ෂිකයින්ගේ හයිය බිඳ දාලා තියෙන වේලාවක තමයි අද මේ සියලු දෙනා නැගිටලා අපේ පක්ෂයේ නායකයෙක්ගේ ආශිර්වාදය ඇතුව මේ රටේ තනි ආණ්ඩුවක් බිහිකරන්න බලාපොරොත්තු වෙනවා. සජිත් ප්‍රේමදාස, නවීන් දිසානායක වගේ තරුණ නායකයෝ අපි ගරු අගමැතිතුමාගේ අවධානයට ලක්කරනවා මේ අහුලගන්න නායකයොන්ගේ උවමනාවට අපේ පාක්ෂිකයන් බිල්ලට නොදී ඊළඟ ජනාධිපතිවරණය අපි ජයග්‍රණය කරන්න ඕනේ. එක්සත් ජාතික පක්ෂයේ, පා.ම, චමින්ද විජේසිරි, පුළුල් සන්ධානයක් නිර්මාණය කිරීම සඳහා අවශ්‍යතාවය තියෙන්නේ කාටද කියන ප්‍රශ්නය තමයි තියෙන්නේ පසුපෙළ මන්ත්‍රීවරු විදිහට පහුගිය කාලෙම මේ නායකත්ව මණ්ඩලවලට විරුද්ධ වෙච්ච පක්ෂයේ පුළුල් ප්‍රතිසංවිධානයක් අවශ්‍ය යයි කියපු සමහර මැති ඇමතිවරු ඒකාලේ නම් මන්ත්‍රීවරු කෑගහලා දැන් ඇමති පට්ටම දුන්නට පස්සේ තමුන්නාන්සේලා මේකට අත උස්සලා හා කියපු එක ගැන යම් කිසි කුතුහලයක් ප්‍රශ්නයක් තියෙනවා. මේ පුළුල් සන්ධාන ඉල්ලන කණ්ඩායමෙන් අපි ඉල්ලීමක් කරනවා සන්ධානගත වෙන පක්ෂවල නායකයෝ ඇවිල්ලා මේ එක්සත් ජාතික පක්ෂයේ සාමාජිකත්වය ගන්න. ඔවුන්ට තියෙන නායකත්වයේ අරමුණ අපේ පක්ෂය හරහා ඉෂ්ට කරගන්න යනවට අපි විරුද්ධයි. ඒ නිසා මේ වේලාවේ දෙවැනි පෙලේ නායකත්වයත් මේ වේලාවේ තේරුම්ගන්න ඕන දෙයක් තමයි සුදුස්සා හැටියට නිර්මාණය වෙලා ඉන්නකොට පස්ස ගහන්නේ නැතුව කොන්ද කෙලින් තියාගෙන තමන්ට තියෙන අභියෝග භාර අරගෙන වර්තමාන නායකත්වය එක්ක කතා කරලා ඉදිරි වැඩපිළිවෙළ හදාගන්න ඕනේ. එක්සත් ජාතික නිදහස් පෙරමුණේ, මහලේකම්, මෛත්‍රී ගුණරත්න එක්සත් ජාතික පක්ෂය කවදාවත් වෙනස් වෙන්නේ නැහැ මීට කළින් නායකත්වයේ යම් අර්බුදයක් ආපුවහම නායකත්ව මණ්ඩලයක් ගේනන හදනවා. ඒ මණ්ඩලය ගෙනල්ලා මොකක්ද කරන්න හදන්නේ රනිල් වික්‍රමසිංහ මහත්තයා එතනම ඉන්නමයි හදන්නේ. මේක ආයේ කියන්න දෙයක් නැහැ. මේක දැන් තියෙන තත්ත්වය අනුව සජිත්ලට නවීන්ලට භාරදෙන්නේ නැතුව මෙයා එක්සත් ජාතික පක්ෂය විනාශ කරනවා. අනිත් එක සජිත් හා නවීන් මහත්තයලා කට ඇරන් බලන් ඉන්නවා මේක ලැබෙයි ලැබෙයි කියලා කවදාවත් ඕක ලැබෙන්නේ නැහැ. ගන්න හම්බුවෙන්නෙත් නැහැ. මේකට සටන් කරන්න ඕනේ. බන්දේසියක තියලා කවුරුත් දෙන්නේ නැහැ මෙන්න අගමැතිකම මෙන්න ජනාධිපතිකම කියලා. අද රනිල් වික්‍රමසිංහ මහත්තයා උත්සාහ කරන්නේ 2020 අපේකෂකයා වෙන්න බොහොම හොඳයි එන්න ආවොතින් තව ත් අවුරුදු ගාණකට එක්සත් ජාතික පක්ෂය පස්සට යනවා කියන එක අපි පැහැදිලිවම කියන්න කැමතියි. මේ අතර හෙට පසුපෙළ මන්ත්‍රී රැස්වීමක් එක්සත් ජාතික පක්ෂය කැඳවා තිබේ. ඊට පෙර දින 56 අරගලය යැයි හඳුන්වන වැඩපිළිවෙළට සහය දුන් පාර්ශවවලට උදෑසන තේ පානය සඳහා ද ඇරයුම් කර ඇත. මීට පෙරද පසුපෙළ මන්ත්‍රීවරුන් නායකත්වය උභියෝගයට ලක්කරද්දී සිදු වූයේ මේ දෙයමයි. කෙසේවෙතත් අවසානයේ සිදු වන්නේ කුමක් ද? එක්සත් ජාතික පාක්ෂිකයාට පක්ෂය ද නැතිවන තැනකට ගමන් කිරීමක් නොවේ ද? |
2018-12-31T09:18:00.000Z | එජාපෙ අලුත් ව්‍යවස්ථාවක් ගෙන ඒමෙන් සිදු කරන්නට යන්නේ කුමක් ද? | නව ආණ්ඩුක්‍රම ව්‍යවස්ථා කෙටුම්පතත් කපටි උපායක් ද? | COLOMBO (News 1st) - අලුත් ආණ්ඩුක්‍රම ව්‍යවස්ථාවක් ගෙනඒමට එක්සත් ජාතික පක්ෂය ප්‍රමුඛ කණ්ඩායම උත්සාහ දරමින් සිටි. ඒ මගින් සිදු කරන්නට යන්නේ කුමක් ද? 19 වන සංශෝධනය හරහා විධායක ජනාධිපති බලතළ පැහැර ගැනීමට උත්සාහ කළ අයුරින් නව ආණ්ඩුක්‍රම ව්‍යවස්ථා කෙටුම්පතත් කපටි උපායක් ද? මේ පිළිබඳව රටේ ජනතාව මේ වනවිට අවදියෙන්... රාජ්‍ය ව්‍යවසාය සහ මහනුවර සංවර්ධන අමාත්‍ය, ලක්ෂ්මන් කිරිඇල්ල, අද අපි අලුත් ව්‍යවස්ථාවක් හදාගෙන යනවා. අපි ලබන අවුරුද්දේ ඒ ව්‍යවස්ථාව පාර්ලිමේන්තුවට ඉදිරිපත් කරන්න බලාපොරොත්තු වෙනවා. දැනට තියෙන ව්යවස්ථාවේ 9 වෙනි වගන්තිය අනුව බුද්ධාගමට දැන් තියෙන ව්‍යවස්ථාවෙන් තියෙන තැන අපි කිසිම වෙනසක් කරන්නේ නෑ. ඒ වගේම ඒකීය රාජ්‍ය අපි ඒකීය කියන වචනය ව්යවස්ථාවේ සිංහල කොපියටයි ද්‍රවිඩ කොපියටයි ඉංග්‍රීසී කොපියටයි දාන්නේ එකම වචනයකින්. එතකොට කාටවත් මේක වැරදි විදියට අර්ථ නිරූපණය කරන්න බෑ. ද්‍රවිඩ පක්ෂ කිව්වා ඒකීය, කියන වචනයට ද්‍රවිඩ භාෂාවෙන් ඔරමිත්තනාඩු කියලා දාමු කියලා නමුත් අපි කිව්වා එහෙම කරන්න බැහැ ඒකීය වචනය සිංහල පිටපතෙත් ද්‍රවිඩ හා ඉංග්‍රීසිවලත් එහෙමයි වෙනසක් නැහැ. අද අපිට චෝදනා කරනවා ද්‍රවිඩ අය සමග අත්වැල් බැඳගෙන ඉන්නවා කියලා එයාල අපෙන් ඉල්ලන්නේ සංවර්ධනය විතරයි මිත්‍රවරුණි. ලක්ෂ්මන් කිරිඇල්ල මහතා මෙන්ම පසුගිය දා මහ නා හිමිවරුන් හමු වූ රනිල් වික්‍රමසිංහ මහතාත් පැවසුවේ, ඒකීය රාජ්‍ය ආරක්ෂා කරන බවයි. එහෙත් මේ ව්‍යවස්ථා කෙටුම්පතේ නිමැවුම්කරුවන් දරණ මතය ඊට පරස්පරයි. දෙමළ ජාතික සන්ධානයේ පා.ම, එම්.ඒ සුමන්දිරන්, මම දෙමළ මාධ්‍යවලින් ප්‍රශ්නයක් අහනවා අගමැති රනිල් වික්‍රමසිංහ මහතා මහනායක හිමියන් හමු වූ අවස්ථාවේ කථාකලේ දෙමළ භාෂාවෙන් ද? ඔට්‍රෙයිආච්චි කියල දෙමළෙන්ද කිව්වේ? ඒකීය රාජ්‍යය කියල තමයි කියල තිබුනේ. ඒකීය රාජ්‍ය කියන එකට හරි දෙමළ වචනය ඔට්‍රෙයිආච්චි නොවෙයි කියල කෙටුම්පතේ සඳහන් කරල තියෙනවා. හරි දෙමළ වචනය ඔරුමිත්තනාඩු කියල කෙටුම්පතේ සඳහන් කරල තියෙනවා. එහෙම තියෙද්දි එතුමා ඒකීය රාජ්‍ය කිව්වම ඔට්‍රෙයිආච්චි කියල තමයි මාධ්‍යයෙන් කියන්නේ. පිවිතුරු හෙළ උරුමයේ ප්‍රචාරක ලේකම්, නීතිඥ තුෂාර දිසානායක, මේ ෆෙචරල් ව්‍යවස්ථාව ගැන සුමන්දිරම් මන්ත්‍රීවරයා කියන කතාව ඇත්ත ද? අද ද්‍රවිඩ සංධානය ඔවුන්ගේ මතය කියා පාළා තියෙනවා. සුමන්දිරම් මන්ත්‍රීවරයා රටට කියනවා දෙමළ සන්ධානය රටට කියනවා මෙම ව්‍යවස්ථාව හදන්නේ කොහෙද මෙම ව්‍යවස්ථාව ඉදිරියට ගෙන්නේ කොහොමද? මෙම ව්‍යවස්ථාව හදන්නේ කවුද? මෙම ව්‍යවස්ථාව කෙලෙසද පර්ලිමේන්තුව ඉදිරියට ගෙන්නේ කියලා. මේ වේලාවේ හොර ගල් අහුල අහුල කාටත් හොරා හොර රහසේ නැටුම් නටන හදන එක්සත් ජාතික පක්ෂයෙනුත් ඊට උඩගෙඩි දෙන ජනතා විමුක්ති පෙරමුනෙනුත් අපි අහනවා ඇත්තද මේ සුමන්දිරම් මන්ත්‍රීවරයා කියන කථාව. රනිල් වික්‍රමසිංහට තියෙන ආදරයට නෙමෙයි එක්සත් ජාතික පක්ෂයට බහුතර බලය ලබා ගන්න ද්‍රවිඩ ජාතික සංධානය තමන්ගේ අත් එසෙව්වේ මොකද ටී.න්. ඒ සංවිධානය වඩා කැමති කොටියාට මිසක් සමනළයන්ට නෙමෙයි. රනිල්ට බහුතරය දුන්නේ ෆෙඩරල් ව්‍යවස්ථාව ගෙන එන්න කියන කාරණාව පැහැදිලි වෙලා තියෙනවා. |
2018-12-31T05:46:00.000Z | ජාතික පාසල්වල විදුහල්පති හිඟයට ලබන මාසය අවසන්වීමට පෙර විසඳුම්... | ජාතික පාසල්වල විදුහල්පති හිඟයට ලබන මාසයේ විසඳුම් | COLOMBO (News 1st) - ජාතික පාසල්වල විදුහල්පති හිඟය ජනවාරි මාසය අවසන්වීමට පෙර සම්පුර්ණ කරන බව අධ්‍යාපන අමාත්‍යාංශය පවසයි. එහි ලේකම් පද්මසිරි ජයමාන්න මහතා සඳහන් කළේ, ජාතික පාසල් 302 ක් මේ වන විට වැඩබලන විදුහල්පතිවරුන් මගින් පාලනය වන බවයි. එම පාසල් සඳහා විදුහල්පතිවරුන් පත් කිරීමට අදාළ සම්මුඛ පරීක්ෂණ මේ වන විට අවසන් කර ඇති අතර ඒ සඳහා අයැදුම්පත් 800 කට අධික සංඛ්‍යාවක් ලැබී තිබූ බව ද ඔහු ප්‍රකාශ කළේ ය. ලේකම්වරයා පැවසුවේ, සම්මුඛ පරීක්ෂණවලින් තෝරාගත් අයැදුම්කරුවන්ගේ ලැයිස්තුවක් ලබන 10 වන දාට පෙර රාජ්‍ය සේවා කොමිෂන් සභාව වෙත යොමු කර අනුමැතිය ලබා ගැනීමට ක්‍රියාකරන බවය. පාසල් 352 ක් ජාතික පාසල් ලෙස ක්‍රියාත්මක වේ. |
2018-12-31T05:22:14.000Z | රු. මිලියන 2400 ක් වටිනා හෙරොයින් තොගයක් සමග බංග්ලාදේශ ජාතිකයින් දෙදෙනෙකු අත්අඩංගුවට | රු. මිලියන 2400 ක හෙරොයින් සමග දෙදෙනෙකු අත්අඩංගුවට | COLOMBO (News 1st) - දෙහිවල ප්‍රදේශයේදී හෙරොයින් කිලෝග්‍රෑම් 200 කට ආසන්න තොගයක් සමග බංග්ලාදේශ ජාතිකයින් දෙදෙනෙකු අත්අඩංගුවට ගෙන තිබේ. පොලිස් මාධ්‍ය ප්‍රකාශක පොලිස් අධිකාරි රුවන් ගුණසේකර මහතා සඳහන් කළේ, එහි වටිනාකම රුපියල් මිලියන 2400 කට අධික බවයි. ලද තොරතුරක් මත සිදුකළ වැටලීමකදී පොලිස් මත්ද්‍රව්‍ය නාශක කාර්යාංශය විසින් එම හෙරොයින් තොගය සමග සැකකරුවන් අත්අඩංගුවට ගෙන ඇත. |
2018-12-31T04:33:46.000Z | ගන්දර ප්‍රදේශයේදී පුද්ගලයෙකු ඝාතනය කෙරේ | ගන්දර ප්‍රදේශයේදී පුද්ගලයෙකු ඝාතනය කෙරේ | COLOMBO (News 1st) - මාතර, ගන්දර ප්‍රදේශයේදී පුද්ගලයෙකු ඝාතනය කර තිබේ. පොලීසිය සඳහන් කළේ, අද උදෑසන ඝාතනය සිදු ව ඇති බවයි. ඉඩම් ආරවුලක් හේතුවෙන් වූ බහින්බස්වීමක් දුර දිග යෑමෙන් ඝාතනය සිදු වී ඇත. ඝාතනයට ලක් ව ඇත්තේ, 72 හැවිරිදි ගන්දර පදිංචිකරුවෙකි. අසල්වැසි ඥාති අඹුසැමි යුවළක් ඝාතනය සිදුකර ඇතැයි පොලීසිය පවසයි. සැකකාර අඹුසැමි යුවළ අත්අඩංගුවට ගෙන ඇති අතර ඔවුන් හෙට මාතර මහේස්ත්‍රාත් අධිකරණයට ඉදිරිපත් කිරීමට නියමිත වේ. |
2018-12-31T04:18:13.000Z | ජනපති අද දළදා සමිඳුන් වැඳපුදා ගනී | ජනපති අද මහනුවරට... | COLOMBO (News 1st) - ජනාධිපති මෛත්‍රීපාල සිරිසේන මහතා අද පෙරුවරුවේ දළදා සමිඳුන් වැඳපුදා ගෙන තිබේ. ඉන් අනතුරුව සියම් මහනිකායේ මල්වතු පාර්ශවයේ මහනායක අතිපූජ්‍ය තිබ්බටුවාවේ ශ්රී සුමංගල මහ නා හිමියන් බැහැ දුටුවේ ය. පසුව ජනාධිපති මෛත්‍රීපාල සිරිසේන මහතා අස්ගිරි ගෙඩිගේ විහාරයේදී අස්ගිරි පාර්ශවයේ අනුනායක වේඩරුවාවේ උපාලි නා හිමියන් බැහැ දැක ආශිර්වාද ලබා ගත්තේ ය. ජනාධිපතිතුමා ගෙඩිගේ විහාරයේ බුද්ධ මන්දිරයේ අගමික වතාවත් සිදු කළේ ඉන් අනතුරුවයි. වේඩරුවේ උපාලි නා හිමියන්ගේ මූලිකත්වයෙන් ඉදිකෙරෙමින් පවතින කෞතුකාගාරයේ ඉදිකිරීම් නිරීක්ෂණයකට ද ජනාධිපතිතුමා එක් විය. |
2018-12-31T03:09:53.000Z | ගිනිකෙළි භාවිතයේදී සැලකිලිමත්වන්නැයි උපදෙස් | ගිනිකෙළි භාවිතයේදී සැලකිලිමත්වන්නැයි උපදෙස් | COLOMBO (News 1st) : නව වසර උදාව සැමරීම සඳහා ගිනිකෙළි භාවිතයේදී සැලකිලිමත්වන ලෙස සෞඛ්‍ය අංශ ජනතාවට උපදෙස් දී තිබේ. ජාතික රෝහලේ ප්‍රධාන හෙද පුහුණු නිලධාරිනී පුෂ්පා රම්‍යාණි ද සොයිසා මෙනවිය කියා සිටියේ, ආනාරක්ෂිත ගිනිකෙළි භාවිතය හේතුවෙන්, සෑම වසරකම අනතුරු වාර්තා වන බවයි. පසුගිය 24, 25 සහ 26 යන තෙදින තුළදී අනතුරුවල 3%ක ඉහළ යාමක් වාර්තා වන බව ද, ඇය සඳහන් කළා ය. මෙවර එම දිනවල ගිනිකෙළි අනතුරු වාර්තා නොවීම විශේෂත්වයකි. |
2018-12-31T02:45:36.000Z | බස් ගාස්තු වැඩියෙන් අය කළොත් 1955ට කියන්න | බස් ගාස්තු වැඩියෙන් අය කළොත් 1955ට කියන්න | COLOMBO (News 1st) : නියමිත ගාස්තු ඉක්මවා මගීන්ගෙන් වැඩිපුර මුදල් අය කරන බස් රථ 71ක් සම්බන්ධයෙන් පැමිණිලි මේ වන විට ලැබී ඇතැයි, ජාතික ගමනා ගමන කොමිෂන් සභාව පවසයි. ජාතික ගමනා ගමන කොමිෂන් සභාව සඳහන් කළේ, මගීන්ගෙන් වැඩිපුර මුදල් අයකිරීම සම්බන්ධයෙන් පැමිණිලි 40ක් පළාත් බස් රථ සේවා සම්බන්ධයෙන් ලැබී ඇති බවයි. අන්තර් පළාත් බස් රථ සේවා සම්බන්ධයෙන් ලැබී ඇති පැමිණිලි සංඛ්‍යාව 31 වේ. ගතවූ දින 4ක කාලය තුළ පමණක් මෙම පැමිණිලි ලැබී ඇතැයි ද, ගමනාගමන කොමිෂන් සභාව ප්‍රකාශ කළේ ය. කොමිෂන් සභාව පැවසුවේ, ගාස්තු වැඩියෙන් අයකරන බස් රථ සම්බන්ධයෙන් 1955 කෙටි දුරකථන අංකයට පැමිණිලි ඉදිරිපත් කළ හැකි බවයි. මේ සම්බන්ධයෙන් කළ විමසීමකදී පෞද්ගලික බස්හිමියන්ගේ සංගමයේ සභාපති ගැමුණු විජේරත්න මහතා පැවසුවේ ජාතික ගමනා ගමන කොමිෂන් සභාව සහ පළාත් මාර්ගස්ථ මගී ප්‍රවාහන අධිකාරිය මගින් පරීක්ෂා කර අවශ්‍ය දඬුවම් ලබාදිය යුතු බවයි. |
2018-12-31T00:14:47.000Z | බංග්ලාදේශ මැතිවරණ ජය ශෙයික් හසීනාගේ පක්ෂයට | බංග්ලාදේශ මැතිවරණ ජය ශෙයික් හසීනාගේ පක්ෂයට | බංග්ලාදේශ අග්‍රාමාත්‍ය ශෙයික් හසීනාගේ පාලක පක්ෂය ඊයේ පැවති මහා මැතිවරණයෙන් විශිෂ්ට ජයග්‍රහණයක් අත්කරගෙන තිබේ. බංග්ලාදේශ මැතිවරණ කොමිසම සඳහන් කළේ, ඒ අනුව ශෙයික් හසීනා තුන්වැනි වරටත් එරට අග්‍රාමාත්‍ය ධූරයට තේරී පත්වනු ඇති බවයි. ශෙයික් හසීනාගේ පාලක පක්ෂය වන අවාමි ලීගය මෙවර මැතිවරණයෙන් පාර්ලිමේන්තු ආසන 281 ක් ජයග්‍රහණය කළේ, මීට පෙර එම පක්ෂය ලබාගත් මැතිවරණ ජයග්‍රහණය ද ඉක්මවා යමිනි. ආසන 350 කින් යුත් බංග්ලාදේශ පාර්ලිමේන්තුවේ ජන්ද විමසීම පැවැත්වූයේ ආසන 300 කට අදාළවයි. කෙසේ වෙතත් මෙය දූෂණ සහ අක්‍රමිකතා සිදුවු මැතිවරණයක් බවට චෝදනා කරන විපක්ෂය මෙය සිනහ උපදවන උපහාසාත්මක මැතිවරණයක් බව ප්‍රකාශ කළේ ය. පාර්ලිමේන්තු ආසන 350 කින් හතක් පමණක් දිනාගත් බංග්ලාදේශ විපක්ෂ නායක කමල් හොසේන් මෙම ප්‍රතිඵල අවලංගු කර නව මැතිවරණයක් පවත්වන ලෙස ද මැතිවරණ කොමිසමෙන් ඉල්ලා සිටියේ ය. රට පුරා ප්‍රදේශ රැසකින් මැතිවරණ අක්‍රමිකතා සිදුවූ බව වාර්තා වූ හෙයින් ඒ පිළිබඳ විමර්ශන පවත්වන බව බංග්ලාදේශ මැතිවරණ කොමිසම රොයිටර් පුවත් සේවය අමතා ප්‍රකාශ කළේ ය. මැතිවරණය පැවැත්වූණු ඊයේ දින තුළ පමණක් පාලක පක්ෂය සහ විපක්ෂ ආධාරකරුවන් අතර හටගත් ගැටුම්වලින් පුද්ගලයින් 17 දෙනෙක් ජීවිතක්ෂයට පත්වූහ. ශෙයික් හසීනාගේ අවාමි ලීගය බංග්ලාදේශ පාලනය කරන්නේ 2009 වසරේ සිටයි. මැතිවරණ අක්‍රමිකතා සහ බලපෑම් එල්ල වන බව පවසමින් බංග්ලාදේශයේ ප්‍රධාන විපක්ෂ සන්ධාන අපේක්ෂකයන් 28 දෙනෙකු ජන්ද විමසීම අවසන්වීමට පෙර මැතිවරණයට තරඟ කිරීමෙන් ඉවත්විය. මෙම චෝදනාවලට ප්‍රතිචාර දැක්වූ ශෙයික් හසීනා සඳහන් කළේ, විපක්ෂය අසත්‍ය චෝදනා එල්ල කරන බවයි. |
2018-12-30T23:57:29.000Z | ඖෂධ වර්ග 80ක හිඟයක්... ? | ඖෂධ වර්ග 80ක හිඟයක්... ? | COLOMBO (News 1st) : රට තුළ නිර්මාණය වී ඇති ඖෂධ හිඟය කඩිනමින් විසඳීම සඳහා විශේෂ කණ්ඩායමක් පත් කර තිබේ. සෞඛ්‍යය අමාත්‍යාංශය ජ්‍යෙෂ්ඨ නිළධාරියෙකු සඳහන් කෙළ්, මේ වන විට ඖෂධ වර්ග 80ක පමණ හිඟයක් පවතින වන බවයි. එම ඖෂධ වර්ග කඩිනමින් මෙරටට ගෙන්වා ගැනීමට ක්‍රියා කරන්නැයි, සියලු අංශවලට උපදෙස් දී ඇතැයි, එම නිලධාරීයා සඳහන් කළේ ය. ඒ අනුව, ඒ සඳහා අවශ්‍ය ප්‍රසම්පාදන ක්‍රියාවලිය හා අවශ්‍ය උපදෙස් මේ වන විට නිකුත් කර ඇතැයි ද, සෞඛ්‍යය අමාත්‍යාංශය පැවසී ය. රට තුළ පැවති දේශපාලන වතාවරණය හමුවේ, ප්‍රසම්පාදන කටයුතු ඇනහිටීමෙන්, මෙරටට ඖෂධ ගෙන්වීම ප්‍රමාද වූ බව ද එම නිලධාරියා අනාවරණය කළේ ය. |
2018-12-30T23:28:42.000Z | පියල් ද සිල්වා නාවික හමුදාපතිවරයා ලෙස පත් කෙරේ | පියල් ද සිල්වා නාවික හමුදාපතිවරයා ලෙස පත් කෙරේ | COLOMBO (News 1st) : ශ්රී ලංකා නාවික හමුදාවේ 23 වන නාවික හමුදාපතිවරයා ලෙස වයිස් අද්මිරාල් පියල් ද සිල්වා මහතා පත් කර තිබේ. අද පෙරවරුවේ ජනාධිපති නිල නිවසේදී නව නාවික හමුදාපති ලෙස පියල් ද සිල්වා මහතා ජනාධිපතිවරයා අතින් සිය පත්වීම් ලිපිය ලබා ගත්තේ ය. ජනාධිපති මාධ්‍ය අංශය සඳහන් කළේ, නව නාවික හමුදාපති පියල් ද සිල්වා මහතා හෙට සිට ක්‍රියාත්මක වන පරිදි නාවික හමුදා ධූරයට පත් කර ඇති බවයි. මේ අතර හිටපු නාවික හමුදාපති අද්මිරාල් සිරිමෙවන් රණසිංහ මහතා හෙට විශ්‍රාම ගැනීමට නියමිතයි. නව නාවික හමුදාපතිවරයා පත් වීම පිරිනමන අවස්ථාවට ජනාධිපති ලේකම් උදය සෙනවිරත්න සහ ආරක්ෂක ලේකම් හේමසිරි ප්‍රනාන්දු යන මහත්වරු ද එක්ව සිටියහ. |
2018-12-30T21:40:12.000Z | බේරුවල මුහුදේ හෙරොයින් ජවාරම: තවත් සැකකරුවෙක් අත්අඩංගුවට | බේරුවල මුහුදේ හෙරොයින් ජවාරම: තවත් අයෙක් දැලේ | COLOMBO (News 1st) : බේරුවල මුහුදු ප්‍රදේශයේ ක්‍රියාත්මක වූ හෙරොයින් ජවාරමට සම්බන්ධ තවත් සැකකරුවෙකු අත්අඩංගුවට ගෙන තිබේ. පොලීසිය සඳහන් කළේ, පසුගියදා මෙරටදී සොයා ගත් දෙවන විශාලතම හෙරොයින් තොගය ප්‍රවාහනය කළ බෝට්ටුවේ සිටි සැකකරුවන් පස්දෙනාගෙන් අයෙකු එලෙස අත්අඩංගුවට ගත් බවයි. ඊයේ පයාගල ප්‍රදේශයේ කළ වැටලීමකදී අත්අඩංගුවට ගත් සැකකරු සැකකරු 56 හැවිරිදි මොරගල්ල ප්‍රදේශයේ පදිංචිකරුවෙකු බව පොලිසිය ප්‍රකාශ කළේ ය. පොලීසිය පැවසුවේ, සැකකරු දින 7ක් රඳවා තබාගෙන ප්‍රශ්න කිරීමට අධිකරණ අවසරය ලබා ගත් බවයි. පසුගිය 6 වනදා අලුයම රුපියල් මිලියන 2700 කට අධික වටිනාකමක් ඇති හෙරොයින් තොගයක් ඒකාබද්ධ මෙහෙයුමකින් පොලිස් මත්ද්‍රව්‍ය නාශක කාර්යාංශය විසින් බේරුවල හා බලපිටිය අතර මුහුදේදී සොයා ගනු ලැබී ය. එහි බර කිලෝග්‍රෑම් 231 යි ග්‍රෑම් 54 කි. පොලිස් විමර්ශනවලදී අනාවරණය වී ඇත්තේ, මෙම මත්ද්‍රව්‍ය තොගය පාකිස්ථානයේදී ඇසුරුම්කර ඇති බවයි. සිද්ධිය සම්බන්ධයෙන් මීට පෙර එම හෙරොයින් තොගය ප්‍රවාහනය කළ ට්‍රෝලර් යාත්‍රාවේ හිමිකරු අත්අඩංගුවට පත් වු අතර සැකකරු මේ වන විට රක්ෂිත බන්ධනාගාරගත කර සිටී. |
2018-12-30T21:11:28.000Z | කටුගස්තොට පොලීසියේදී සැකකරුවෙක් ගෙල වැල ලා ගනී | කටුගස්තොට පොලීසියේදී සැකකරුවෙක් ගෙල වැල ලා ගනී | COLOMBO (News 1st) : කටුගස්තොට පොලීසියේ සිර මැදිරියක් තුළදී සැකකරුවෙකු ගෙල වැල ලා ගෙන මියගොස් තිබේ. පොලීසිය සඳහන් කළේ, සැකකරු අද අලුයම් කාලයේදී එලෙස ගෙල වැල ලා ගෙන ඇති බවයි. ගංජා සන්තකයේ තබා ගැනීම සම්බන්ධයෙන් සැකකරු අත්අඩංගුවට ගෙන තිබේ. ඔහු 26 හැවිරිදි කටුගස්තොට පට්ටියාවත්ත ප්‍රදේශයේ පදිංචිකරුවෙකි. සැකකරුට එරෙහිව මීට පෙර ද ගංජා ළඟ තබා ගැනීම සම්බන්ධයෙන් චෝදනා එල්ල වූ අයෙකු බව පොලීසිය සඳහන් කළේ ය. සිද්ධිය සම්බන්ධයෙන් වැඩිදුර විමර්ශන ක්‍රියාත්මකයි. |
2018-12-30T20:35:52.000Z | ජල ගැලීම්වලින් උතුරේ අස්වැන්න අඩුවෙයි | ජල ගැලීම්වලින් උතුරේ අස්වැන්න අඩුවෙයි | COLOMBO (News 1st) : උතුරු පළාත ආශ්‍රිතව පැවති ජල ගැලීම් හේතුවෙන් වගා අස්වැන්නෙන්, 15%ත්, 20%ත් අතර ප්‍රමාණයේ අස්වනු අඩුවීමක් වාර්තා වන බව කෘෂිකර්ම දෙපාර්තමේන්තුව පවසයි. කෘෂිකර්ම දෙපාර්තමේන්තුවේ අධ්‍යක්ෂ ජනරාල් ඩබ්ලිව්. එම්. ඩබ්ලිව්. වීරකෝන් මහතා සඳහන් කළේ, සිදුව ඇති සමස්ත වගා හානි ගණනය කිරිම සඳහා විශේෂ කණ්ඩායම් යොමු කර ඇති බවයි. සිදුව ඇති හානි පිළිබඳ තක්සේරු කිරිමෙන් පසු ලබා දිය හැකි සහන ක්‍රමවේදයන් සැලසුම් කරන බව ද ඔහු සඳහන් කළේ ය. මේ අතර උතුරු සහ නැගෙනහිර පළාත් ආශ්‍රිතව ඇතිවු ආපදා තත්ත්වය හේතුවෙන් අවතැන් වූ පුද්ගලයින් 3600කට ආසන්න පිරිසක් තවදුරටත් රැදවුම් මධ්‍යස්ථාන 13ක රැඳී සිටින බව ආපදා කළමනාකරණ මධ්‍යස්ථානය පවසයි. |
2018-12-30T20:06:36.000Z | හෂීස් ගෙනා ඉන්දියානුවා කටුනායකදී අත්අඩංගුවට | හෂීස් ගෙනා ඉන්දියානුවා කටුනායකදී අත්අඩංගුවට | COLOMBO (News 1st) : හෂීස් මත්ද්‍රව්‍ය තොගයක් සමග ඉන්දීය ජාතිකයෙකු කටුනායක බණ්ඩාරනායක ජාත්‍යන්තර ගුවන් තොටුපළේදී අත්අඩංගුවට ගෙන තිබේ. පොලීසිය සඳහන් කළේ, සැකකරු සන්තකයේ තිබී රුපියල් මිලියන දෙකකට අධික වටිනාකමකින් යුත් හෂීස් මත්ද්‍රව්‍ය කිලෝ ග්‍රෑම් 1යි ග්‍රෑම් 280ක් සිය භාරයට ගත් බවයි. 30 හැවිරිදි ඉන්දීය ජාතික සැකකරු බැංගලෝර් සිට මෙරටට පැමිණි අවස්ථාවේ මෙලෙස අත්අඩංගුවට ගෙන තිබේ. පොලිසිය පැවසුවේ, සැකකරු මේ වසර තුළ අවස්ථා 6කදී මෙරටට පැමිණ ඇති බවයි. මෙම මත්ද්‍රව්‍ය මෙරට සිටින විදේශිකයින් අතර බෙදාහරින බව ඔහුගෙන් කරන ලද ප්‍රශ්න කිරීම්වලදී අනාවරණය වී ඇතැයි, පොලීසිය පැවසී ය. |
2018-12-30T19:48:39.000Z | ගාලුමුවදොර පිටිය ආශ්‍රිතව විශේෂ ආරක්ෂික වැඩපිළිවෙළක් | ගාලුමුවදොර ආශ්‍රිතව විශේෂ ආරක්ෂික වැඩපිළිවෙළක් | COLOMBO (News 1st) : කොළඹ, ගාලුමුවදොර පිටිය ආශ්‍රිතව අද රාත්‍රීයේ විශේෂ ආරක්ෂිත වැඩපිළිවෙළක් ක්‍රියාත්මක බව පොලීසිය පවසයි. එහි මාර්ග ආරක්ෂාව හා රථවාහන කොට්ඨාසයේ අධ්‍යක්ෂ පොලිස් අධිකාරි ඉන්දික හපුගොඩ මහතා සඳහන් කළේ, නව වසරේ උදාව සැමරීම සඳහා ගාලුමුවදොර පිටියට අධික ජනතාවක් පැමිණීම හේතුවෙන් එම වැඩපිළිවෙළ ක්‍රියාත්මක බවයි. මේ අතර බීමත් රියැදුරන් අත්අඩංගුවට ගැනීමේ මෙහෙයුම් අද දිවයිනපුරා ක්‍රියාත්මක බව ද ඔහු සඳහන් කළේ ය. පොලිස් අධිකාරි ඉන්දික හපුගොඩ මහතා ප්‍රකාශ කළේ, පසුගිය වසරට සාපේක්ෂව මේ වසරේ බීමත් රියදුරන් 15,000කට අධික සංඛ්‍යාවක් අත්අඩංගුවට ගැනීමට හැකිවී ඇති බවයි. පසුගිය දින 13 ක කාලය තුළ අත්අඩංගුවට ගෙන ඇති බීමත් රියැදුරන් සංඛ්‍යාව 5000 ඉක්මවයි. පොලිස් අධිකාරි ඉන්දික හපුගොඩ මහතා සඳහන් කළේ, වසරේ පළමු මාස 10 තුළ පමණක් බීමත්ව රිය පැඳවිමේ වරද යටතේ, රියැදුරන්ගෙන් රුපියල් මිලියන 2700ක මුදලක් දඩ වශයෙන් අයකර ගෙන ඇති බවයි. |
2018-12-30T19:39:02.000Z | ගෙවුණු දවස උණුසුම් කළ පුවත්… | ගෙවුණු දවස උණුසුම් කළ පුවත්… | COLOMBO (News 1st) දේශීය පුවත් 1. ජාලියගේ තානාපති වරප්‍රසාද ගැන හෙළිදරව්වක් : ජාලිය වික්‍රමසූරිය මහතාගේ තානාපති වරප්‍රසාද සම්බන්ධයෙන් අමෙරිකානු බලධාරීන් සිදු කරන හෙළිදරව්වක් අද දි අයිලන්ඩ් පුවත්පත වාර්තා කර තිබිණ. 2. රගර් ක්‍රීඩකයාට මරු කැඳවූ අනතුරට හේතුව අභිරහසක්? : රගර් ක්‍රීඩකයෙකුට මරු කැඳවූ කොළඹ 02 නවම් මාවතේ රාත්‍රි සමාජ ශාලාවේ විදුලි සෝපාන අනතුර සිදු වී මේ වනවිට පැය 24කටත් අධික කාලයක් ගතවී තිබේ. 3. රජයේ වෙබ් අඩවි යාවත්කාලීන නොකිරීමෙන් ගැටලු රැසක් : ප්‍රාදේශිය ලේකම් කාර්යාල ආශ්‍රිත වෙබ් අඩවි ඇතුලු රාජ්‍ය ආයතන රැසක වෙබ් අඩවි නිසි පරිදි යාවත්කාලීන නොකිරීම ගැටලුකාරි තත්ත්වයක් බව ශ්රී ලංකා තොරතුරු හා සන්නිවේදන තාක්ෂණ නියෝජිතායතනය පවසයි. 4. උසස් පෙළ විශිෂ්ටයින් පිළිබඳ News 1st තබන සටහනක් : අධ්‍යනය පොදු සහතික පත්‍ර උසස් පෙළ විභාගයේ ප්‍රතිඵල ඊයේ රාත්‍රියේ නිකුත් කෙරිණ. විදෙස් පුවත්... 1. බංග්ලාදේශ මහ මැතිවරණය ඇරඹේ: බංග්ලාදේශ මහ මැතිවරණය ඊයේ පැවැත්විණ. බංග්ලාදේශයේ 11 වන මහ මැතිවරණය වන මේ සඳහා ඡන්ද දායකයන් මිලියන 100 ක්, මධ්‍යස්ථාන 40,199 කදී ඡන්දය භාවිත කළහ. ක්‍රීඩා පුවත්... 1. ඔස්ට්‍රේලියාවට එරෙහි තෙවන ටෙස්ට් ක්‍රිකට් තරගයෙන් ඉන්දියාවට ජය : සත්කාරක ඔස්ට්‍රේලියා කණ්ඩායමට එරෙහිව පැවැති තෙවන ටෙස්ට් ක්‍රිකට් තරගයේ ලකුණු 137 ක ජයක් හිමිකර ගැනීමට සංචාරක ඉන්දීය කණ්ඩායම සමත් විය. |
2018-12-30T11:24:40.000Z | මෙරට තාක්ෂණික නිර්මාණශීලීත්වය ඇගයූ විද්‍යුත් හා ඉලෙක්ට්‍රොනික ඉංජිනේරු ආයතනයේ වාර්ෂික සම්මාන ප්‍රදානෝත්සවය | "ඔබ අන් අයට ලබාදෙන දේ පිළිබඳවත් සිතන්න" | COLOMBO (News 1st) : විද්‍යුත් හා ඉලෙක්ටොනික ඉංජිනේරු ආයතනයේ වාර්ෂික සම්මාන ප්‍රදානෝත්සවය ඊයේ පැවැත්විණ. විද්‍යුත් හා ඉලෙක්ට්‍රොනික ඉංජිනේරු ආයතනය පිහිටුවා ඇත්තේ තාක්ෂණික නවොත්පාදනය තුළින් විද්‍යුත් වෘත්තීයවේදීන් බිහි කිරීමේ අරමුණිනි. සිසුන්,තරුණ වෘත්තීයවේදීන් සහ ඉංජිනේරු ක්ෂේත්‍රෙය් නියුතු කාන්තාවන්ට සමාන වේදිකාවක් බිහි කිරීම මෙහි තවත් අරමුණකි. එම ආයතනව සංවිධානය කළ වාර්ෂික සම්මාන රාත්‍රීය ඊයේ පැවැත්වුණේ, මොරටුව විශ්වවිද්‍යාලයේ කුලපති කේ.කේ.වයි.ඩබ්ලිව් පෙරේරා හා කැපිටල් මහරාජා සංවිධානයේ සමූහ අධ්‍යක්ෂ ෂෙවාන් ඩැනියෙල් යන මහත්වරුන්ගේ ප්‍රධානත්වයෙනි. විශ්වවිද්‍යාල 19කට අයත්, ඉංජිනේරුවන් 300කට අධික පිරිසක් මීට එක්ව සිටියහ. එහිදී සීමාසහිත කැපිටල් මහරාජා සංවිධානයේ සමූහ අධ්‍යක්ෂ ශෙවාන් ඩැනියෙල් මහතා මෙලෙස අදහස් පළ කළේ ය. "දැක්මක් කියන්නේ මොකක් ද. දැක්මක් කියන කාරණය එක කරුණක් මත පදනම් විය යුතු නැහැ. අපේ දැක්ම තුළ තමයි අපේ සතුට තිබෙන්නේ. ඔබ කරන දෙයට ඔබ ආදරය කළ යුතුයි. ඒ වගේම ඔබේ දැක්ම අනිවාර්යෙන්ම ඔබ කැමති දෙයක් විය යුතුයි. එහෙම නැත්නම් ඔබට සාර්ථකත්වයට පත් වෙන්න බැහැ.ඊළග වැදගත්ම කාරණය තමයි ඔබ ඔබට ලැබෙන දේ පිළිබදව පමණක් හිතන්න එපා. ඔබ අන් අයට ලබාදෙන දේ පිළිබදවත් සිතන්න" |
2018-12-30T10:05:17.000Z | උසස් පෙළ විශිෂ්ටයින් පිළිබඳ News 1st තබන සටහනක් | උසස් පෙළ විශිෂ්ටයින් පිළිබඳ News 1st තබන සටහනක් | COLOMBO (News 1st) : අධ්‍යනය පොදු සහතික පත්‍ර උසස් පෙළ විභාගයේ ප්‍රතිඵල ඊයේ රාත්‍රියේ නිකුත් කෙරිණ. විෂය ධාරා 6ක් යටතේ පැවති මෙවර අධ්‍යන පොදු සහතික පත්‍ර උසස්පෙළ විභාගයේ ජෛව විද්‍යා අංශයේ දිවයිනේ විශිෂ්ටයා බවට පත්වුණේ, ගම්පහ රත්නාවලි බාලිකා විද්‍යාලයේ, කලණි සමුද්‍රා රාජපක්ෂයි. ජෛව විද්‍යාව අංශයේ දෙවන ස්ථානය කොළඹ ඩී.එස්. සේනානායක විද්‍යාලයේ රවිදු ශෂිකට හිමි වද්දී, තෙවන ස්ථානය හිමිවුණේ, මාතලේ සහිරා විද්‍යාලයේ , මුහම්මද් රිස්මි මුහම්මද් හකීම් කරීම් සිසුවාටයි. භෞතික විද්‍යාව විෂය ධාරාවෙන් දිවයිනේ ප්‍රථම ස්ථානය කොළඹ විශාඛා විද්‍යාලයේ චතුනි හංසනී වසන්තා සිසුවිය හිමි කර ගත්තා ය. ගාල්ල රිච්මන්ඩ් විද්‍යාලයේ චාමිදු සුරාන් භෞතික විද්‍යාව විෂය ධාරාවේ ,දිවයිනේ දෙවන ස්ථානය හිමි කර ගත් අතර තෙවන ස්ථානය කොළඹ රාජකීය විද්‍යාලයේ තෙවිදු ජනිත් විජේසේකර දිනා ගත්හ. වාණිජ්‍ය විෂය ධාරාවේ දිවයිනේ ප්‍රථමයා බවට පත්වූයේ, කුරුණෑගල මලියදේව විද්‍යාලයේ කසුන් ඉදුරංග සිසුවායි. වාණිජ්‍ය විෂය ධාරාවෙන් දිවයිනේ දෙවන ස්ථානය ගම්පහ රත්නාවලි බාලිකා විද්‍යාලයේ උචිනි අයත්මා සිසුවිය විසින් හිමි කර ගත් අතර තුන්වන ස්ථානය හිමි කර ගෙන ගැනීමට සමත්වුණේ, කොළඹ මියුසියස් විද්‍යලයේ මලිති ජයරත්න සිසුවියයි. කලා විෂය ධාරාව යටතේ දිවයිනේ ප්‍රථමයා බවට පත්වුණේ, පානදුර ලයිසියම් ජාත්‍යන්තර පාසලේ සෙනාදී දම්යාද අල්විස් සිසුවියයි. එම විෂය ධාරාවේ දිවයිනේ දෙවැන්නා බවට පත් වන්නට කුරුණෑගල මලියදේව විද්‍යාලයේ , සිත්මි නිමාෂි සිසුවිය සමත් වද්දී, තුන්වන ස්ථානය හිමිවුණේ, මහනුවර මහාමායා බාලිකා විද්‍යාලයේ , ඉෂානි උමේෂා කුමාරි සිසුවියටයි. කොළඹ ආනන්ද විද්‍යාලයේ පමුදිත යසස් පතිරණ සිසුවා ඉංජිනේරු තාක්ෂණවේදය විෂය ධාරාව යටතේ දිවයිනේ ප්‍රථම ස්ථානය හිමි කර ගත්තේ ය . එම විෂය ධාරාවේ දෙවන ස්ථානය කොළඹ ආනන්ද විද්‍යාලයේ , තරිදු හේෂාන් සිසුවාටත්, තෙවන ස්ථානය නිකවැරටිය මහසෙන් ජාතික පාසලේ ,සෙෂාන් රංගන විජේකොන් සිසුවාටත් හිමිවූහ. මෙවර උසස් පෙළ විභාගයේ ජෛව පද්ධති තාක්ෂණවේදය විෂය ධාරාවෙන් දිවයිනේ ප්‍රථමයා බවට පත්වුණේ, කඹුරුපිටිය නාරන්දෙණිය මධ්‍යමහා විද්‍යාලයේ සදුනි පියුමාෂා සිසුවියයි. එම විෂය ධාරාවෙන් දිවයිනේ දෙවැන්නා බවට සමන්තුරෙයි මුස්ලිම් මධ්‍ය මහා විද්‍යාලයේ මොහොදින් බාවා රිෂා මොහොමඩ් සිසුවා පත් වද්දි, තුන්වන ස්ථානය හෝමාගම මහින්ද රාජපක්ෂ විද්‍යාලයේ විසිදු දිලෙන්ක ලක්මාල් සිසුවා විසින් හිමිකර ගත්හ. මේ අතර මෙවර උසස් පෙළ විභාගයට පෙනී සිටි අයදුම්කරුවන් තුන්ලක්ෂ 21,469 දෙනෙකු අතරින් එක් ලක්ෂ 60, 907 දෙනෙකු මෙවර විශ්වවිද්‍යාල ප්‍රවේෂය සඳහා සුදුසුකම් ලබා තිබේ. විභාගය සදහා පෙනී සිටි ශිෂයින්ගෙන් 119 දෙනෙකුගේ ප්‍රථිඵල අත්හිටුවීමට පියවර ගත් බව ,විභාග දෙපාර්තමේන්තුව සඳහන් කළේ ය. https://www.youtube.com/watch?v=UyRSGxFgq8s |
2018-12-30T09:53:52.000Z | ජාලියගේ තානාපති වරප්‍රසාද ගැන හෙළිදරව්වක් | ජාලියගේ තානාපති වරප්‍රසාද ගැන හෙළිදරව්වක් | COLOMBO (News 1st) : ජාලිය වික්‍රමසූරිය මහතාගේ තානාපති වරප්‍රසාද සම්බන්ධයෙන් අමෙරිකානු බලධාරීන් සිදු කරන හෙළිදරව්වක් අද දි අයිලන්ඩ් පුවත්පත වාර්තා කර තිබිණ. එම වාර්තාවේ දැක්වෙන්නේ අමරිකාවේ පුරවැසි භාවය ලබා ගැනීම සම්බන්ධයෙන් වන අයි 508 නැමැති එරට ආගමන විගමන පත්‍රිකාවක් ජාලිය වික්‍රමසූරිය මහතා විසින් 2014 මාර්තු 25 වනදා පුරාවා භාර දී ඇති බවයි. ඒ සමග ජාලිය වික්‍රමසූරිය මහතාගේ තානාපති වරප්‍රසාද අහෝසි වන බව, අමෙරිකානු බලධාරීන් පෙන්වා දී ඇතැයි පුවත්පත් වාර්තාවේ වැඩිදුරටත් සඳහන් ය. අමෙරිකාවේ හිටපු ශ්රී ලංකා තානාපති ජාලිය වික්‍රමසූරිය මහතාට එරෙහිව එරට බලධාරීන් විසින් නීතිවිරෝධී මූල්‍ය ගනුදෙනු සම්බන්ධයෙන් ජූරි සභාවක් ඉදිරියේ අධිචෝදනා නිකුත් කිරීමට කටයුතු කර තිබිණ. https://www.youtube.com/watch?v=1WDYbiIwPrY |
2018-12-30T08:24:18.000Z | රගර් ක්‍රීඩකයාට මරු කැඳවූ අනතුරට හේතුව අභිරහසක්? | රගර් ක්‍රීඩකයාට මරු කැඳවූ අනතුරට හේතුව අභිරහසක්? | COLOMBO (News 1st) : රගර් ක්‍රීඩකයෙකුට මරු කැඳවූ කොළඹ 02 නවම් මාවතේ රාත්‍රි සමාජ ශාලාවේ විදුලි සෝපාන අනතුර සිදු වී මේ වනවිට පැය 24කටත් අධික කාලයක් ගතවී තිබේ. නමුත්, ඒ සම්බන්ධයෙන් තවමත් ඉතිරිව ඇත්තේ ප්‍රශ්නාර්ථ මිස අනතුරට හේතු නම් නොවෙයි. අනතුර සිදුවූයේ කෙසේ ද? "අපි ඇතුළට ගියා කට්ටියම අපේ 10 ක් විතර හිටියා. ඊට පස්සේ ලිප්ට් එක ඔබලා ඒක එනකම් හිටියා. ලිප්ට් එක ආවට පස්සේ අපි කට්ටියම ඇතුලට ගියා. ඒ කියන්නෙ අපි හිටපු අය ඔක්කොමයි, තව එතනදි තව හතර පස් දෙනෙක් ආවා ඇතුලට. එත‍කොටම ඇවිල්ලා උඩට යන්න හදද්දිම එකපාරට එක ෆ්ලෑස් එකකින්, ලිෆ්ට් එක එකපාරටම පල්ලෙහාට වැටුනා.මම දැක්කෙ මාකෝගේ අතකුයි, ලෙෆ්ට් පුට් එකයි ස්ටාම් එකයි විතරයි මට පෙනුනෙ. තව එක්කෙනෙක් එහා පැත්තෙන් හිටියා එයාගෙත් ඇගේ කෑල්ලයි තිබුණේ.ඇතුලේ කට්ටියම ඔක්කොම කෑගැහුවා කරගන්න දෙයක් තිබ්බෙ නැහැ ඒ වෙලාවේ. ෂර්ට් එක ගලවලා අතේ ඔතාගෙන එහා පැත්තෙ තිබුන වීදුරුව කැඩුවා එතකොට අනිත් පැත්තෙනුත් තව වීදුරුවක් තිබුනා ඒ වීදුරුව කැඩුවා එළියේ හිටපු කට්ටිය. ඒ වීදුරුව කඩලා එතනින් තමයි කට්ටියම එළියට ගත්තේ. ලැඩර් එකක් දාලා අන්තිම කට්ටියව එළියට ගත්තා ලිෆ්ට් එක ඇතුලේ හිරවෙලා හිටපු .ඕවර් ලෝඩ් වුනා කියලා කියන්න කිසිම සාක්සියක්, ඒ කියන්නේ ඒක ඕවර් ලෝඩ් වුනා නම් ලිෆ්ට් එක එක්කො උඩට යන්න ඕනි. එක්කො මොකුත්වෙන්න බෑ.දොර වැහෙන්වෙත් නැහැ ඕවර් ලෝඩ් යන්න බෑ බේසිකලි. සෝ එහෙම දෙයක් වුන්නැහැ. එකපාරට ලිෆ්ට් එක පහලට වැටුනා එක ෆ්ලෑස් එකකින් එක තප්පරයක්වත් ගියේ නැහැ ලිෆ්ට් එක පහළට වැටුනා.ඔව් මම ඒ වෙලාවේ ඇතුලේ හිටියේ පිටිපස්සේ වීදුරුව කඩාගෙන තමයි එළියට ආවේ" ඒ අනතුර සිදුවන අවස්ථාවේ විදුලි සෝපානයේ සිටි අයෙකු අනතුර පිළිබඳ කළ පැහැදිලි කිරීමයි. ඊයේ අලුයම සිදුවු අදාළ අනතුරෙන් 24 හැවිරිදි කෝකිල සමන්දපෙරුමට ජීවිතය අහිමිවූ අතර තවත් තරුණයින් දෙදෙනෙකු ඉන් තුවාල ලැබූහ. රගර් ක්‍රීඩකයෙකු වූ මියගිය කෝකිල, සී ආර් ඇන්ඩ් එෆ් සී කණ්ඩායමේ ප්‍රබල සාමාජිකයෙකි. නිහතමානී ක්‍රීඩකයෙකු ලෙස ප්‍රකට ඔහු රගර් පිටියේ ප්‍රකටව සිටියේ මාකෝ නමිනි. ඔහුගේ දේහය පිළිබඳ පශ්චාත් මරණ පරීක්ෂණය ජාතික රෝහලේදී සිදුකෙරුණු අතර එහිදී අනාවරණය වී ඇත්තේ පපු කුහරයට හානීවීමෙන් ඇති වූ ස්වසන අවහිරතා හේතුවෙන් කෝකිලගේ මරණය සිදුව ඇති බවයි. ඇතැම් පාර්ශව ඊයේ සඳහන් කළේ, මෙය ප්‍රමාණය ඉක්මවා විදුලි සෝපානයට පිරිස් ගොඩවීම හා එහිදි වැරදි බොත්තමක් එබීම නිසා මෙම අනතුර සිදුවූ බවයි. කෙසේවෙතත්, ඒ මොහොතේ මිය ගිය කෝකිල සමග විදුලි සෝපානයේ සිටි සෙසු මිතුරෝ එම ප්‍රකාශ ප්‍රතික්ෂේප කරති. "ලිෆ්ට් එක පල්ලෙහාට ආවා. 12 දෙනෙක් හිටියා. එලාම් වැදුනාම කට්ටිය ලිෆට් එකක් ඇතිවුනා" මේ අතර මේ පිළිබඳව කළ විමසීමකදී පොලිස් මාධ්‍ය ප්‍රකාශක පොලිස් අධිකාරි රුවන් ගුණසේකර මහතා පැවුසවේ, අදාළ සිද්ධිය සම්බන්ධයෙන් කොටුව මහේස්ත්‍රාත් අධිකරණයට ඊයේ කරුණු වාර්තා කළ බවයි. විදුලි සෝපානය කඩා වැටීමට හේතු සොයා බැලීමට රාජ්‍ය ඉංජිනේරු සංස්ථාවේ ඉංජිනේරුවන් යොදවා තාක්ෂණික වාර්තාවක් කැඳවීමට අධිකරණය නියෝග කළ බව ද පොලිස් මාධ්‍ය ප්‍රකාශකවරයා සඳහන් කළේ ය. මෙය පැරණි විදුලි සෝපානයක් බවත්, තාක්ෂණික වාර්තාවෙන් අනතුරුව ඉදිරි ක්‍රියාමාර්ග ගන්නා බවත් පොලිස් මාධ්‍ය ප්‍රකාශකවරයා වැඩිදුරටත් සඳහන් කළේ ය. මේ අතර අදාළ රාත්‍රී සමාජ ශාලාව ලබන 03 වන දා දක්වා වසා දැමීමට එහි පාලනාධිකාරිය තීරණය කර තිබේ. ඔවුන් පණිවිඩයක් නිකුත් කරමින් සඳහන් කළේ, අදාළ තරුණයාගේ මරණය සම්බන්ධයෙන් සිය සංවේගය පළ කරන බවයි. https://www.youtube.com/watch?v=qd9ZlgqdEis |
2018-12-30T07:43:11.000Z | ගත වූ පැය 24 අනතුරුවලින් 15 දෙනෙකුට තුවාල | ගත වූ පැය 24 අනතුරුවලින් 15 දෙනෙකුට තුවාල | COLOMBO (News 1st) : ගත වූ පැය 24ක කාලය තුළ දිවයිනේ ප්‍රදේශ කිහිපයක සිදුවූ අනතුරුවලින් කුඩා දැරියක ඇතුළු පුද්ගලයින් දෙදෙනකු මියගොස් තවත් 15 දෙනකු තුවාල ලබා තිබේ. කෝට්ටාව ප්‍රදේශයේ සිදුවූ රිය අනතුරකින් අවුරුදු 11 ක දැරියක මිය ගොස් තිබේ. පොලීසිය සඳහන් කළේ, යතුරුපැදියක් සහ වෑන් රථයක් එකිනෙක ගැටීමෙන් අනතුර සිදුව ඇති බවයි. මිය ගිය දැරියගේ මව සහ පියා ද අනතුරින් තුවාල ලබා තිබේ. සිද්ධිය සම්බන්ධයෙන් වෑන් රථයේ රියැදුරු අත්අඩංගුවට ගත් බව පොලීසිය පැවසී ය. මේ අතර කටාන කෝන්ගස්හංදිය ප්‍රදේශයේදී අද උදෑසන සිදු වූ අනතුරකින් එක් අයෙකු මියගොස් සිව්දෙනෙකු තුවාල ලබා තිබේ. පොලීසිය පැවසුවේ, බස් රථයක් මාර්ගයෙන් ඉවතට පැන අසල තිබූ ගසක ගැටී මෙම අනතුර සිදුව ඇති බවයි. අනතුරින් මියගොස් ඇත්තේ මීගමුව හරිස්චන්ද්‍ර ප්‍රෙද්ශයේ පදිංචිව සිටි 61 හැවිරිදි පුද්ගයෙකි. කටාන සහ මීගමුව ප්‍රදේශයේ පදිංචිකරුවන් පිරිසක් අනතුරින් තුවාල ලබා ඇති අතර ඔවුන් ප්‍රතිකාර සඳහා මීගමුව දිස්ත්‍රික් රෝහලට ඇතුළත් කර තිබේ. පොලීසිය සඳහන් කළේ, කතරගම වන්දනා ගමනක් ගොස් නැවත පැමිණෙමින් සිටි පිරිසක් අනතුරට මුහුණා පා ඇති බවයි. දඹුල්ල කුරුණෑගල ප්‍රධාන මාර්ගයේ ගලේවෙල කහලකැලේ ප්‍රදේශයේ දී අද උදෑසන සිදු වූ තවත් අනතුරකින් ජපන් ජාතිකයකු ඇතුළු තුන්දෙනකු තුවාල ලබා තිබේ. පොලීසිය පැවසුවේ, කොළඹ සිට පොළොන්නරුව බලා ධාවනය වූ මොටර් රථයක් වේගය පාලනය කර ගත නොහැකිව ලොරි රථ දෙකක, ත්‍රිරෝද රථයක සහ යතුරුපැදියක ගැටී ඇති මෙම අනතුර සිදුව ඇති බවයි. පසුව මෝටර් රථය මාර්ගයෙන් ඉවතට පැන අසළ තිබූ ඇළකට පෙරළී තිබේ. පොලීසිය සඳහන් කළේ, අනතුරින් තුවාල ලැබූ ජපන් ජාතිකයා ඇතුළු තුවාලකරුවන් ප්‍රතිකාර සඳහා ගලේවෙල දිසා රෝහලට ඇතුළත් කළ බවයි. මේ අතර අද අලුයම දෙකට පමණ අම්පාර මූලස්ථාන පොලීසිය සහ පොලිස් අධිකාරී කාර්යාලයට අතර මැද මාර්ගයේදී සිදු වූ අනතුරකින් දෙදෙනෙකු තුවාල ලැබී ය. පොලීසිය පැවසුවේ අම්පාර වාරී මාර්ග ඉංජිනේරුවරයාට අයත් නිල කැබ් රථය ත්‍රීරෝද රථයක ගැටී මෙම අනතුර සිදුව ඇති බවයි. අනතුර සිදුවන අවස්ථවේ වාරිමාර්ග ඉංජිනේරූවරයා එහි සිට නොමැත. තුවාල ලබා ඇත්තේ එම රථ දෙකේ රියැදුරන් වන අතර ඔවුන් අනතුර සිදුවන විට බීමත්ව සිට ඇතැයි පොලීසිය සඳහන් කළේ ය. මේ අතර දක්ෂණ අධිවේගී මාර්ගයේ ගොඩගම පිවිසුම ආසන්නයේ දී අද උදෑසන 7ට පමණ සිදු වූ තවත් අනතුරකින් පුද්ගලයින් සිව්දෙනෙක් සුළු තුවාල ලැබූහ. පොලීසිය සඳහන් කළේ, කොළඹ සිට මාතර දෙසට ගමන් කරමින් සිට මොටර් රථයක් රියදුරුට නින්ද යාම හේතුවෙන් අධිවේගී මාර්ගයේ ආරක්ෂිත වැටෙහි වැදී මෙම අනතුර සිදුව ඇති බවයි. |
2018-12-30T04:42:43.000Z | කොට්ටාවේ අනතුරකින් දැරියක මරුට | කොට්ටාවේ අනතුරකින් දැරියක මරුට | COLOMBO (News 1st) : කොට්ටාව ප්‍රදේශයේ සිදුවූ රිය අනතුරකින් අවුරුදු 11ක දැරියක මිය ගොස් තිබේ. පොලීසිය සඳහන් කළේ, යතුරුපැදියක් සහ වෑන් රථයක් එකිනෙක ගැටීමෙන් අනතුර සිදුව ඇති බවයි. මිය ගිය දැරියගේ මව සහ පියා ද අනතුරින් තුවාල ලබා තිබේ. සිද්ධිය සම්බන්ධයෙන් වෑන් රථයේ රියැදුරු අත්අඩංගුවට ගත් බව පොලීසිය පැවසී ය. |
2018-12-30T03:13:22.000Z | රගර් ක්‍රීඩකයෙකුට මරු කැඳ වූ විදුලි සෝපාන අනතුර පිළිබඳ පුළුල් විමර්ශනයක් ඇරඹෙයි | විදුලි සෝපාන අනතුරට හේතු සොයා විමර්ශනයක් ඇරඹෙයි | COLOMBO (News 1st) - රගර් ක්‍රීඩකයෙකුට මරු කැඳවූ කොම්පඤ්ඤවීදිය නවම් මාවතේ රාත්‍රි සමාජ ශාලාව පිහිටි ගොඩනැගිල්ලේ සිදු වූ විදුලි සෝපාන අනතුරට හේතුව මෙතෙක් අනාවරණය වී නොමැති බව පොලීසිය පවසයි. පොලීසය පැවසූවේ, අනතුරට හේතු සොයා පුළුල් විමර්ශනයක් ආරම්භ කර ඇති බවය. සිද්ධිය සම්බන්ධයෙන් කොටුව මහේස්ත්‍රාත් අධිකරණයට කරණු වාර්තා කළ බව පොලීසිය සඳහන් කළේ ය. ඒ අනුව මෙම විදුලි සෝපාන අනතුරට නිශ්චිත හේතුව සොයා තාක්ෂණික වාර්තාවක් කැඳවීමට පොලීසිය පියවර ගෙන තිබේ. ඒ සඳහා රාජ්‍ය ඉංජිනේරු සංස්ථාවෙන් තාක්ෂණික වාර්තාවක් කැඳවීමට අධිකරණය නියෝග කර ඇතැයි පොලීසිය සඳහන් කළේ ය. මිය ගිය රගර් ක්‍රීඩකයාගේ පශ්චාත් මරණ පරීක්ෂණය ජාතික රෝහලේදී ඊයේ පැවැත් විණි. පශ්චාත් මරණ පරීක්ෂණයේදී හෙළිවී ඇත්තේ, පපු කුහරයට හානීවීමෙන් ඇති වූ ස්වසන අවහිරතා මරණයට හේතුවී ඇති බවයි. සිද්ධිය සම්බන්ධයෙන් 12 දෙනෙකුගෙන් පමණ ප්‍රකාශ සටහන් කරගෙන ඇතැයි පොලීසිය පැවසීය. මෙම සිද්ධියට අදාළ CCTV දර්ශන ලබා දෙන ලෙස ද අධිකරණය නියෝග කර තිබේ. පශ්චාත් මරණ පරීක්ෂණයෙන් අනතුරුව දේහය මේ වන විට ඥාතීන් වෙත භාරදී ඇතැයි පොලීසිය පවසයි. විදුලි සෝපානය කඩා වැටීමෙන් ඊයේ අලුයම (29) ජීවිතක්ෂයට පත් වූ තරුණයා 24 හැවිරිදි කෝකිල සමන්දපෙරුම වේ. එහිදී තරුණයින් කිහිපදෙනෙකු ඊයේ අලුයම 2 ට පමණ මෙම ගොඩනැගිල්ලේ 09 වන මහලේ පිහිටි රාත්‍රී සමාජ ශාලාවට යාම සඳහා විදුලි සෝපානයට නැග තිබේ. සෝපානය බිම් මහලේදී යම් අනතුරකට ලක්වීමත් සමග යටිබිම් මහලට කඩා වැටීමෙන් අනතුර සිදු ව ඇතැයි සැක කෙරෙනු ඇත. අනතුරින් තුවාල ලැබූ තව ත් තරුණ දෙදෙනෙකු රෝහල්ගත කෙරුණු ඇති අතර මියගිය කෝකිල සමන්දපෙරුම උතුරු තලංගම ප්‍රදේශයේ පදිංචි තරුණයෙකි. වෙස්ලි විද්‍යාලයීය ආදී ශිෂ්‍යයෙකු මෙන්ම වර්තමාන CF&FC කණ්ඩායමේ ප්‍රබල සාමාජිකයෙකු වන කෝකිල සමස්ත රග්බි ප්‍රජාවේම හිත දිනා ගත්තේ නිහතමානී ක්‍රීඩකයෙකු ලෙසයි. 2012 වසරේදී වෙස්ලි විද්‍යාලයීය රග්බි කණ්ඩායමේ නායකත්වය දැරු ඔහු රග්බි පිටියේ ප්‍රකට මාකෝ නමින් ය. මෙම අනතුර සිදුවනවාත් සමගම එම ස්ථානයට ගිනි නිවීම් සේවා දෙපාර්තමේන්තුව පැමිණ ඇත. එහිදී කොළඹ ගිනිනිවීම් සේවා දෙපාර්තමේන්තුවේ අංශභාර නිලධාරී එම්. ඒ. බී.සේනාධීර මහතා ප්‍රකාශ කළේ, විදුලි සෝපානයේ යාමට හැකි ප්‍රමාණයට වඩා එහි ගමන් කිරීම හේතුවෙන් මෙම අනතුර සිදු වූ බවට දැන ගන්නට ලැබුණු බවයි. අපට දැන ගන්න ලැබුනු හැටියට ඒක වෙලා තියෙන්නේ සෝපානයක් මේවා වෙනකොට ඒකට නිශ්චිත බරක් තියනවා. නමුත් ඒකට 10 දෙනෙක් දාන්න පුළුවන් 10 ට වඩා 15ක් විතර ඒ ගොල්ල නැගලා තියනවා. ඒ අවස්ථාවේදී ඒකේ බටන් තියනවා. ඒ බටන් එකක් වැරදි විදියට එබෙන්න ඇති කියලා හිතෙනවා. එවෙලෙදී තමයි මේ පුද්ගලයා ඒ අතරට වැටිලා තියෙන්නේ. තරුණයා හිර වෙලා හිටියේ ලිෆ්ට් එකත් ෆ්ලෝ එකත් අතරේ. මැද්දේ තමයි හිටගෙන හිටියේ. එක අතකුත් කකුලකුත් උඩ තියෙන්න අනිත් ශරීරය ඔක්කොම යටට පහත් වෙලා තමයි තිබ්බේ. අවුරුදු 23ක සේවා කාලයක් තියනවා මේ කාලේ ඇතුලත මේ වගේ එකක් දැක්කේ අද තමා. මේක ගන්නේ කොහොමද කියන තත්වෙකට මේවා උනා. ඊට පස්සේ තමා මගේ කෲ එකේ දෙන්නෙක් උඩට ඇරලා ලිෆ්ට් එක් ස්ථාවර කරලා ඊට පස්සේ පල්ලෙහාට ඇවිල්ලා තමා අවශ්‍ය කටයුතු කෙරුවේ. |
2018-12-30T00:50:28.000Z | 'Avengers - Infinity War' වසරේ වැඩිම ආදායමක් හිමි කර ගනි | 'Avengers - Infinity War' වසරේ වැඩිම ආදායම් අතරට | මේ වසරේ වැඩිම ආදායමක් ඉපැයූ හොලිවුඩ් චිත්‍රපට අතර පෙරමුණ හිමිකර ගැනීමට Avengers - Infinity War චිත්‍රපටය සමත් විය. එම චිත්‍රපටය උපයා ඇති ආදායම අමෙරිකානු ඩොලර් බිලියන 2 කට අධිකයි. Avengers - Infinity War චිත්‍රපටයේ නිෂ්පාදන පිරිවැය අමෙරිකානු ඩොලර් මිලියන 400 ක් පමණ වන බව එහි නිෂ්පාදකයින් පවසති. මෙම චිත්‍රපටය එළිදක්වනු ලැබුවේ මේ වසරේ අප්‍රේල් මස 23 වන දායි. |
2018-12-29T23:41:33.000Z | රජයේ වෙබ් අඩවි යාවත්කාලීන නොකිරීමෙන් ගැටලු රැසක් | රජයේ වෙබ් අඩවි යාවත්කාලීන නොකිරීමෙන් ගැටලු රැසක් | COLOMBO (News 1st) - ප්‍රාදේශිය ලේකම් කාර්යාල ආශ්‍රිත වෙබ් අඩවි ඇතුලු රාජ්‍ය ආයතන රැසක වෙබ් අඩවි නිසි පරිදි යාවත්කාලීන නොකිරීම ගැටලුකාරි තත්ත්වයක් බව ශ්රී ලංකා තොරතුරු හා සන්නිවේදන තාක්ෂණ නියෝජිතායතනය පවසයි. එහි සභාපති මහාචාර්ය රොහාන් සමරජීව මහතා සඳහන් කළේ, ඇතැම් රාජ්‍ය නිලධාරීන් සතුව එම ක්ෂේත්‍රය සම්බන්ධයෙන් පවතින දැනුම මට්ටම ප්‍රමාණවත් නොවීම ඇතුලු හේතු රැසක් ඒ සඳහා බලපා ඇති බවයි. [audio wav="https://www.newsfirst.lk/sinhala/wp-content/uploads/2018/12/12-30-ROHAN-SAMARAJEEWA-01.wav"][/audio] [audio wav="https://www.newsfirst.lk/sinhala/wp-content/uploads/2018/12/12-30-ROHAN-SAMARAJEEW-02.wav"][/audio] |
Subsets and Splits